***СЪДЪРЖАНИЕ***

|  |  |  |
| --- | --- | --- |
| *№* | *НАИМЕНОВАНИЕ* | *Стр.* |
|  | Списък на използваните съкращения | 3 |
|  | Анотация | 5 |
|  | **Основание и цели на Програмата** | 7 |
| *I.* | ***Анализ на средата. Природо-географски фактори*** | 8 |
| *1.1.* | ***Географско положение*** | 8 |
| *1.2.* | ***Релеф, геоложки строеж, води*** | 10 |
| 1.2.1. | Релеф | 10 |
| 1.2.2. | Геоложки сстроеж | 11 |
| 1.2.3. | Води | 11 |
| *1.3.* | ***Климат*** | 13 |
| *1.4.* | ***Полезни изкопаеми*** | 15 |
| *1.5.* | ***Поземлени и горски ресурси*** | 15 |
| *1.6.* | ***Териториално-административни и социално-икономиче-ски фактори*** | 17 |
| 1.6.1. | Образование | 17 |
| 1.6.2. | Здравеопазване | 19 |
| 1.6.3. | Социално подпомагане | 19 |
| 1.6.4. | Култура | 20 |
| 1.6.5. | Спортна дейност | 21 |
| 1.6.6. | Трудова дейност | 21 |
| *1.7.* | ***Население и здравно-демографски фактор*** | 26 |
| *1.8.* | ***Промишленост и строителство*** | 28 |
| *1.9.* | ***Селско стопанство*** | 30 |
| *1.10.* | ***Туризъм*** | 31 |
| *II.* | ***Данни и информация за околната среда по компоненти*** | 33 |
| *2.1.* | ***Атмосферен въздух*** | 33 |
| *2.2.* | ***Води*** | 38 |
| 2.2.1. | Водоснабдяване | 41 |
| 2.2.2. | Качество на питейните води | 43 |
| 2.2.3. | Отпадни води | 44 |
| 2.2.4. | Подпочвени води | 44 |
| *2.3.* | ***Почви и нарушени терени*** | 45 |
| 2.3.1. | Типове почви на територията на общината | 45 |
| 2.3.2. | Замърсяване на почвите с тежки метали торове и пестициди | 48 |
| 2.3.3. | Замърсяване на почвите с нитрати | 49 |
| 2.3.4. | Замърсяване на почвите с пестициди и устойчиви органични замърсители | 51 |
| 2.3.5. | Ерозирали почви | 52 |
| 2.3.6. | Международно и национално законодателство в областта на опазване на почвите | 53 |
| *2.4.* | ***Защитени територии и чувствителни екосистеми*** | 54 |
| 2.4.1. | Защитени територии | 55 |
| 2.4.2. | Флора и растителност | 56 |
| 2.4.3. | Животински свят | 58 |
| *2.5.* | ***Отпадъци*** | 60 |
| 2.5.1. | Количество отпадъци | 65 |
| 2.5.2. | Морфологичен състав на ТБО | 66 |
| 2.5.3. | Съществуваща практика за третиране | 66 |
| 2.5.4. | Такса Битови отпадъци | 68 |
| *2.6.* | ***Зелена система*** | 68 |
| *2.7.* | ***Шум*** | 68 |
| *2.8.* | ***Работа с обществеността и повишаване на екологичната култура*** | 70 |
| *2.9.* | ***Управленски*** | 71 |
| *III.* | ***Възможности за финансиране на екологични проекти*** | 73 |
| *3.1.* | ***Възможности за финансиране на общински екологични проекти*** | 74 |
| *3.2.* | ***Държавен бюджет*** | 74 |
| *3.3.* | ***Предприятие за управление на дейностите по опазване на ОС /ПУОС/*** | 75 |
| *3.4.* | ***Национален план за възстановяване и устойчивост*** | 77 |
| *3.5.* | *Финансиране на прехода към климатична неутралност* | 78 |
| *3.6.* | ***Европейска „ Програма за развитие на селските райони 2014 - 2020 г. "*** | 79 |
| *3.7.* | ***Програма за енергийна ефективност.*** | 80 |
| ***3.8.*** | ***Други фондове и програми*** | 81 |
| ***IV*** | ***Анализ на силните и слабите страни на община Хаджидимово /SWOT анализ*** | 82 |
| ***V*** | ***Визия на общината*** | 84 |
| ***VI*** | ***Обхват на програмата*** | 85 |
| ***VII*** | ***Стратегически цели и приоритети*** | 86 |
| ***VIII*** | ***План за действие*** | 90 |
| IX | ***Индикативна таблица на необходимите средства за реализаия на ОПООС*** | 94 |
| ***Х*** | ***Организация за изпълнението на програмата- контрол и отчитане*** | 97 |
| ***XI*** | ***Източници*** | 98 |

СПИСЪК НА ЧЕСТО ИЗПОЛЗВАНИТЕ СЪКРАЩЕНИЯ

АВ - Атмосферен въздух  
БАН – Българска академия на науките   
БДЗП - Българско дружество за защита на птиците   
БДИБ - Басейнова дирекция „Източно Беломорски район“   
ВЕИ – Възобновяеми енергийни източници

ВОМР - Водено от общностите местно развитие  
ВТ – Водни тела   
ГС – Горско стопанство   
ДБТ - Дирекция бюро по труда   
ДГС - Държавни горски стопанства   
ДГФ – Държавен горски фонд

ЕЗФРСР Европейския земеделски фонд за развитие на селските райони

ЕО – Европейска общност

ЕРДВ – Европейска Рамкова Директива за Водите   
ЕС – Европейски съюз   
ЕК – Европейска комисия   
ЕМП - електрически и магнитни полета

# ЕФРР - Европейски фонд за регионално развитие

ЗБР - Закон за биологичното разнообразие

ЗЗТ - Закон за защита на териториите   
ЗЗШООС - Закон за защита от шума в околната среда   
ЗЛР – Закон за лечебните растения   
ЗООС – Закон за опазване на околната среда

ЗОП – Закон за обществените поръчки

ЗРБУ - Западнобеломорски район за басеиново управление

ЗРР - Закон за регионално развитие

ЗУО - Закон за управление на отпадъците   
ИАОС – Изпълнителна агенция по околна среда

ИНПЕК - Интегриран план в областта на енергетиката и климата на Република България 2021 – 2030г.  
ИУЕЕО - Излязло от употреба електрическо и електронно оборудване   
ИУМПС - Излезли от употреба моторни превозни средства   
КК – Курортен комплекс   
КАВ – Качество на атмосферния въздух   
ЛПСОВ – Локална пречиствателна станция за отпадъчни води

МВУ– Механизъм за възстановяване и устойчивост на ЕС

МЗ – Министерство на здравеопазването   
МОСВ - Министерство на околната среда и водите

МРЗ – Минимална работна заплата  
МРРБ – Министерство на регионалното развитие и благоустройството   
МС – Министерски съвет

МТСП – Министерство на труда и социалната политика.  
МФ – Министерство на финансите

МФК - Международен фонд *"*Козлодуй*"*   
НАСЕМ – Национална автоматизирана система за екологичен мониторинг

НДЕФ – Национален доверителен екофонд

НПВУ - Национален план за възстановяване и устойчивост

НПДЗ - Национален план за действие по заетостта  
НПО – Неправителствена организация   
НПРД - Националната приоритетна рамка за действие по Натура 2000   
НПУО – Национален план за управление на отпадъците 2021-2027 г.   
НСМОС - Националната система за мониторинг на околната среда   
НСИ – Национален статистически институт

НСОС - Националната стратегия за околна среда

НСРР - Национална стратегия за регионално развитие

НУБА - Негодни за употреба батерии и акумулатори

ОДЗ – Областна дирекция Земеделие

ООН – Организация на обединените нации

ОПР – Общински план за развитие   
ОПОС – Оперативна програма „Околна среда“

ОПООС – общинска програма за опазване на околната среда

ОПРР – Областен план за регионално развитие

ОПРЧР Оперативна програма „Развитие на човешките ресурси“

ОСЗ – Общинска служба земеделие

ОСП – Обща селскостопанска политика на ЕС

ПЗА - Потенциал на замърсяване на атмосферата .  
ПООС - Програма за опазване на околната среда

ППЗРР- Правилник за прилагане на закона за регионално развитие

ПРСР – Програма за развитие на селските райони

ПСД – Проекто-сметна документация  
ПСОВ – Пречиствателна станция за отпадъчни води   
ПУДООС – Предприятие по управление на дейностите по околна среда

ПУП – Подробен устройствен план

ПУРБ – План за управление на речните басеини

РДО – Регионално депо за отпадъци

РД ПБЗН - Регионална Дирекция *"*Пожарна безопасност и защита на населението"

РЗИ – Регионална здравна инспекция   
РИОСВ – Районна инспекция по околна среда и води

РОУКАВ - Район за оценка и управление на КАВ   
РПР - Регионален план за развитие

СПРЗСР - Стратегически план за развитие на земеделието и селските райони за програмен период 2021-2027 г.

ТБО – Твърди битови отпадъци

ФЕЕВИ - Фонд „Енергийна ефективност и възобновяеми източници“  
ФПЧ10 – Финни прахови частици до 10 микрона

ЮЗР - Югозападен район

***АНОТАЦИЯ***

Общинската програма за опазване на околната среда (ОПООС) е основен документ за общините в Р. България , по силата на който се осъществява местното самоуправление в сегмента съхранение и обогатяване на околната среда.

Разработването на ОПООС е необходимо за координиране изготвянето и прилагането на секторните политики (транспорт, енергетика, строителство, селско стопанство, туризъм и др) на местно ниво . с предвижданията на национално и регионално равнище.

Настоящата програма на община Хаджидимово“ за периода 2022 – 2027 г. цели ясно дефиниране на задачите пред общината, подпомогне на заинтересованите страни и местния бизнес в процеса по планиране на дейностите им.

При изготвянето й са отчетени очакванията на местната общност, приоритетите на общинското самоуправление на бизнеса, неправителствения сектор и всички заинтересовани лица на територията на общината. В хода на нейното изготвяне и приемане са проведени редица срещи и обсъждания, а резултатите от тях са взети предвид заедно с другите действащи планове и програми на областно и общинско ниво.

Програмата е разработена с активното участие на заинтересованите институции, организации и гражданите на общината и е съставена работна група, координирана от еколога на общината. Отчетени са становища, предписания и указания на институциите, отговорни за опазването на различните компоненти на околната среда както и тези заинтересовани от изпълнението на проекти в сферата на екологията , обшинска поземлена комисия, поделенията на Държавната агенция по горите, неправителствени и образователни организации, предприемачи и др.

Състоянието на околната среда е от решаващо значение за адекватното фунциониране на основни сектори като земеделие, транспорт, туризъм промишленост определящи качеството на живот на дадена територия.

Програмата разработва основните задачи в областта на околната среда и е ключов инструмент за подобряване състоянието на отделните й компоненти.

На тази база са разписани и остойностени конкретните дейности, които Общината ще предприеме в рамките на определения планов период за удовлетворяване на по-голямата част от интересите и нагласите на всички заинтересовани страни от общината. Генерирани са идеи за механизмите и индикаторите за мониторинг на нейното изпълнение.

***Настоящата програма за опазване на околната среда  е разработена на основание чл. 79 от ЗООС, като основен документ за осъществяване на националните политики в тази област на местно ниво.***

ОПООС се основава на концепцията, че предотвратяването на отрицателните въздействия върху компонентите на околната среда трябва да се осъществява при източника и е ключов фактор за постигане на устойчиво развитие и подобряване на жизнената среда.

Като основополагащи принципи са заложени :

* „Субсидиарност на политиките“. Приципът е развит върху виждането, че органите на местното управление са по-близо до проблемите и тяхното решаване, поради което по-голям обем компетенции и отговорности от заложените в националните програми следва да бъдат трансферирани в посока от централно към регионално и местно равнище.
* „Замърсителят плаща“ за причинените вреди – основополагащ принцип в ЕС. Замърсителят трябва да поеме разходите при негативно въздействие или причинено увреждане на отделни фактори и компоненти на околната среда. Замърсителят е длъжен предприеме превантивни мерки, ако в резултат на дейността му е възможно да възникне непосредствена заплаха за екологични щети.
* „Споделена отговорност“ - всички страни, които носят отговорност за замърсяване на околната среда, трябва да участват в разрешаването на възникналите екологични проблеми.
* „Потребителят плаща“ .Всеки, който ползва природни ресурси и услуги, следва да заплаща реалната цена за тях и да покрие разходите за възстановяването им. Използване на икономически инструменти за опазване и подобряване състоянието на околната среда включително въвеждане на стимули за природщадящи технологии, иновации, дейности и практики.
* ОПООС насърчава въвеждането на „чисти технологии“ и прилагането на „най-добри налични техники“ в индустрията и енергетиката по смисъла на Директива 96/61/ЕС за комплексно предотвратяване и контрол на замърсяването, както и „добри земеделски практики“ в селското стопанство, съгласно дефиницията на Организацията за прехрана и земеделие на ООН (FAO).

* „Принцип на предпазливостта“ - прилага се чрез инструмента за оценка на въздействието върху околната среда и риска от големи аварии и/или бедствия за обектите по Прил. 3 на ЗООС на всички инвестиционни намерения. Оценка на предложените мерки, оборудване и дейности с наличните най-добри практики и икономически целесъобразни технологии.
* „Достъп до информация за околната среда“. Всеки гражданин и жител на общината има право на достъп до наличната информация за околна среда, за което настоящата програма. ще бъде публикувана на официалния сайт на общината http://www.hadzhidimovo.com . За гарантиране участието на обществеността във вземането на решения и обществен контрол, Програмата се одобрява с Решение на Общински съвет на община Хаджидимово.

ОПООС е динамичен, отворен документ, който може да бъде допълван съобразно настъпилите промени в европейското или национално законодателства и стратегически документи. Разработен е за период до 2027 г.( съобразно периодиката на основните нацонални планове и програми) и подлежи на актуализация при всяка значима промяна на Европейските директиви, екологичното законодателство и приоритетите на страната, областа или общината.

При разработването на ОПООС са взети под внимание основните стратегически документи на Организацията на обединените нации (ООН), Европейския съюз (ЕС) и Националното законодателство в т.ч.Рамковата конвенция на Обединените нации за измененията в климата, Конвенцията за борба с опустиняването, Конвенцията за биологичното разнообразие , Стратегия и план за действие за преход към Кръгова икономика на Република България за периода 2021-2027 г.; България 2030 - Кръгова и нисковъглеродна икономика , Програма „Околна среда“ 2021-2027 г.Национален план за управление на отпадъците (НПУО) 2012 – 2028г; Стратегия „Европа 2020“ на ЕС; Зелена книга за териториално сближаване; Национална стратегия за опазване на биологичното разнообразие; Актуализиран Национален план за действие по управление на устойчивите органични замърсители (УОЗ) в България. Трети Национален план за действие по изменение на климата; Национална стратегия за развитие на водния сектор; Национална програма за действие за устойчиво управление на земите и борба с опустиняването в Република България;

За изготянето на настоящата ОПООС са използвани официални данни и статистическа информация от РИОСВ Благоевград,информация от дирекциите и отделите на общинската администрация, относимите и приложими нормативни и поднормативни актове, Интернет сайтове и портали вт.ч. официален сайт на община Хаджидимово, НСИ, МОСВ, ИАОС и други

*ОСНОВНИ ЦЕЛИ НА ПРОГРАМАТА*

Общинската програма за опазване на околната среда обхваща всички дейности, които произтичат като задължение на общините в Р. България в съответствие с нормативните документи по опазване на околната среда. Основните задачи, които стоят пред настоящата програма, са идентифициране на текущите проблеми, набелязване на дейностите за   
ограничаване на негативните въздействия върху компонентите на околната среда и привличане на необходимия финансов ресурс и въвличане на обществеността за решаване на задачите .

ОПООС отговоря на изскването за подобряване условията на жизнената среда при съхранение и обогатяване на биоразнообразието в региона при най-щадящото използване на наличните природни ресурси. Разширява се политиката за възпитание на устойчиви местни общности, способни да управляват и използват ефективно природния и социалния потенциал на общината, за по-висок просперитет, и социално сближаване.

При разработването на Програмата за опазване на околната среда на община Хаджидимово са следвани следните стъпки:

1. *Анализ на средата. Природо-географски фактори;*
2. *Данни и обобщена информация за околната среда по компоненти;*
3. *Источници и възможности за финасиране;*
4. *Анализ на силните и слабите страни на Общината /SWOT анализ/;*
5. *Визия на община Хаджидимово;*
6. *Обхват на програмата;*
7. *Стратегически цели и приоритети;*
8. *План за действие;*

# *Организация за изпълнението на програмата, контрол и отчитане;*

1. *Индикативна таблица на необходимите средства за реализаия на ОПООС.*

което включва:

* Идентификация и анализ на проблемите в областта на околната среда на територията на общината.
* Установяване на причините и предлагане на решения за тяхното преодоляване;
* Открояване приоритетите и изтониците за финасиране за преодоляване установените проблеми в хармонизацията на околната и жизнената среда на територията на общината.
* Съхраняване, развитие и опазване на екосистемите и присъщото им   
  биологично разнообразие и устойивост;
* Набелязване мерки за предотвратяване замърсяването и увреждането на компонетите на оконата среда и възникването на други неблагоприятни въздействия върху тях;
* Възстановяване и подобряване на качеството на околната среда в замърсените и увредените райони;
* Предложения за разработване на проекти за използване на природните дадености на общината за развитие на икономически потенциал и декарбонизация на икономиката;
* Включване на обществеността и пълна прозрачност в процеса на вземане на решения в областта на околната среда;
* Повишаване информираността на гражданите за състоянието на околната и жизнената среда;
* Разработване на общински проекти и осигуряване на източниците за финасрането им;


ОПООС е изготвена в тясно съответствие с принципите на Националната стратегия за околна среда (НСОС), и създава плановата основа за по-успешно кандидатстване пред ПУДООС, Оперативните програми и финасовите инструменти Европейския съюз.

***Програмата е приета с Решение № на ОбС - гр. Хаджидимово и представлява естествено продължение и допълнение на Общинската програмата за опазване на околната среда , приета с Решение №46/05.06.2015г. на ОбС - гр. Хаджидимово***.

1. ***Анализ на средата. Природо-географски фактори***
   1. ***Географско положение***

Община Хаджидимово се намира в Югозападна България - югоизточната част на [област Благоевград](https://bg.wikipedia.org/wiki/%D0%9E%D0%B1%D0%BB%D0%B0%D1%81%D1%82_%D0%91%D0%BB%D0%B0%D0%B3%D0%BE%D0%B5%D0%B2%D0%B3%D1%80%D0%B0%D0%B4).


Заема най-южната част на източните склонове на Пирин, част от Славянка, малка част от югозападните склонове на Дъбрашкия рид на Западните Родопи, части от Гоцеделчевската котловина и долината на р. Места.



# Хаджидимово

Границите на общината се отбелязват от:

* + на юг от граница на Република България с Република Гърция
  + на запад - община Сандански ;
  + на северозапад -община Гоце Делчев ;
  + на североизток- община Сатовча ;
  + на север -община Гърмен ;



Съгласно Регионалната схема за пространствено развитие на страната, която е стратегически планов документ, определящ политическата, икономическата, пространствената и тематична рамка на развитието на района през новия програмен период 2022-2027 Oбщина Хаджидимово попада Югозападия регион за развите, като с площта си от 327,78 km2 заема 5,09% от територията на Благоевградска област.

Центърът на общината отстои на 115 km от областния център – град Благоевград, на 212 km от столицата – град София и на 17 km от държавната граница с Република Гърция (ГКПП Илинден).



Административен център на Община Хаджидимово е град Хаджидимово ЕКАТТЕ 77058. Общината има 15 населени места с общо население 10588 жители.

|  |  |  |
| --- | --- | --- |
| ***№ по ред*** | ***Населени места*** | *Бр. население* |
| *1* | *Хаджидимово* | *2730* |
| *2* | *Абланица* | *3126* |
| *3* | *Беслен* | *723* |
| *4* | *Блатска* | *618* |
| *5* | *Гайтаниново* | *75* |
| *6* | *Илинден* | *100* |
| *7* | *Копривлен* | *1344* |
| *8* | *Лъки* | *52* |
| *9* | *Нова Ловча* | *68* |
| *10* | *Ново Лески* | *482* |
| *11* | *Парил* | *17* |
| *12* | *Петрелик* | *181* |
| *13* | *Садово* | *419* |
| *14* | *Теплен* | *466* |
| *15* | *Тешово* | *187* |
|  | ***Oбщина*** | ***10588*** |

От представената численост на населението може да се установи, че селищата от община Хадждимово попадат в следните категории:

* Град Хаджидимово е общинският административен център в който са концентрирани по- голямата част от икономическите и социалните дейности на общината
* големи села (с население от 2 000 до 5 000 жители) – 1 бр – с. Абланица;
* средни села (с население от 1 000 до 2 000 жители) – 1 бр. – с. Копривлен;
* малки села (с население от 250 до 1 000 жители) - 5 села (Беслен, Блатска, Ново Лески, Садово, Теплен);

• много малки села (с население до 250 жители) - 7 села (Гайтаниново, Илинден, Лъки Нова Ловча, Парил, Петрелик, Тешово);

По данни на официалната статистика производствено-икономическия комплекс на общината е с неравномерно разпределение В съответствие с резултатите от изготвеният Социално-икономически анализ на районите в Република България икономическите дейности се реализират основно в административния център, големите села - Абланица и Копривлен и много малка част в селата Теплен и Беслен.

С предвижданията на местно ниво за периода 2022 – 2027г. по отношение на секторните стратегии в областта на икономическото развитие, като здравеопазване, образование, наука, социални услуги, транспорт, воден сектор, енергетика, туризм и околната среда за плановия период икономическите и социалните активности ще останат съсредоточени в посочените населени места.

Към момента за община Хаджидимово най-голямо значение има индустрията (преработваща и добивна промишленост). В индустриалния сектор функционират 26 % от фирмите, реализират се 84 % от произвежданата продукция и 69 % от нетните приходи от продажби с което се осигурява 89 % от заетостта в общината. Основният поминък на селското население е свързан с тютюнопроизводството. Тютюнопроизводителите в общината са 2200 (пазарни стопанства). Основен отрасъл от животновъдството е говедовъдството. Общината разполага със добър природен и висок биоклиматичен потенциал.

* 1. *Релеф, геоложки строеж, води*

1.2.1. Релеф

Територията на община Хаджидимово заема площи от южните части на Пирин и Западните Родопи, както и терени от северните склонове на Славянка. Релефът в общината е много разнообразен, с преобладаване полупланинския и планинския, а части от землищата на гр. Хаджидимово, и селата Копривлен, Ново Ляски и Садово са разположени в северната и централната част на общината са с равнинен характер и заемат територии от най-южната част на Гоцеделчевската котловина.

Котловината е разположена от двете страни на средното течение на река Места, като на запад опира до стръмните склонове на Пирин, а на изток до склоновете на рида Дъбраш, част от Западните Родопи. На юг котловината се простира до северните склонове на планината Стъргач. На север чрез пролома Момина клисура на река Места се свързва с Разложката котловина. Има продълговата форма, като дължината ѝ от север - северозапад на юг - югоизток е 21 км, средната ѝ ширина е 6 км, а общата площ 122 km². Средната надморска височина на котловинното дъно е 530 m. В коритото на река [Места](https://bg.wikipedia.org/wiki/%D0%9C%D0%B5%D1%81%D1%82%D0%B0), преди да навлезе на Гръцка територия се намира най-ниската точка на общината – 412 m н.в.

Периферията на общината се оконтурява от пет планини:

* На северозапад – югоизточните склонове на [Южен Пирин](https://bg.wikipedia.org/wiki/%D0%9F%D0%B8%D1%80%D0%B8%D0%BD#Южен_Пирин) достигащи на юг до Парилската седловина с най-висока точка връх Моторок (1971 m) - третият по височина връх на Южен Пирин. Намира се на главното планинско [било](https://bg.wikipedia.org/wiki/%D0%91%D0%B8%D0%BB%D0%BE) . Върхът е покрит с [канелени почви](https://bg.wikipedia.org/wiki/%D0%9A%D0%B0%D0%BD%D0%B5%D0%BB%D0%B5%D0%BD%D0%B8_%D0%B3%D0%BE%D1%80%D1%81%D0%BA%D0%B8_%D0%BF%D0%BE%D1%87%D0%B2%D0%B8) и е обрасъл с иглолистни гори, предимно бяла мура (*Pinus peuce*), и клек. Основната изходна точка за изкачване на връх Муторок е местността Попови ливади.

* На югозапад – най-североизточната част на планината Славянка с Голям Царев връх известен още като *Алиботуш*. (2183 m, най-високата точка на общината). Има куполовидна форма със стръмни и лавиноопасни западни и източни склонове. Покрит е с тънки кафяви [горски](https://bg.wikipedia.org/wiki/%D0%9A%D0%B0%D1%84%D1%8F%D0%B2%D0%B8_%D0%B3%D0%BE%D1%80%D1%81%D0%BA%D0%B8_%D0%BF%D0%BE%D1%87%D0%B2%D0%B8) почви . В ниските части е обрасъл с гори от черна мура, а над 2000 м н.в. с високопланинска тревна растителност. Намира се в обхвата на резервата Алиботуш. Основни изходни пунктове за изкачването на върха са хижите Славянка (над село Парил) и Извора (над село Петрово), които са бивши гранични застави.
* На север са склонове на планината Стъргач.
* На югоизток – Бесленски рид с връх Чиплекбаир (1091 m), най-северната част на планината Боздаг, разположена в Гърция;
* На североизток – най-югозападните склонове на Западнородопския рид Дъбраш с най-висока точка 823 m. Дъбрашки рид (Дъбраш) е най-западният дял на Родопите. По-голямата му част е на територията на [област Благоевград](https://bg.wikipedia.org/wiki/%D0%9E%D0%B1%D0%BB%D0%B0%D1%81%D1%82_%D0%91%D0%BB%D0%B0%D0%B3%D0%BE%D0%B5%D0%B2%D0%B3%D1%80%D0%B0%D0%B4), югоизточната на територията на [област Смолян](https://bg.wikipedia.org/wiki/%D0%9E%D0%B1%D0%BB%D0%B0%D1%81%D1%82_%D0%A1%D0%BC%D0%BE%D0%BB%D1%8F%D0%BD), а крайните североизточни части в [Област Пазарджик](https://bg.wikipedia.org/wiki/%D0%9E%D0%B1%D0%BB%D0%B0%D1%81%D1%82_%D0%9F%D0%B0%D0%B7%D0%B0%D1%80%D0%B4%D0%B6%D0%B8%D0%BA).

Ридът има дължина от северозапад на югоизток 55 км, а маскималната му ширина е 23 – 25 км. Площ около 940 km2. На североизток и изток долината на река Доспат и Доспатската котловина На северозапад се простира до долината на река Златарица (ляв приток на Места), а на запад и югозапад до долината на река Места и Гоцеделчевската котловина.

По склоновете, подножията и вътрешността на рида са разположени 38 села от които селата Абланица и Блатска са от състава на община Хаджидимово.

В района има два резервата - "Али Ботуш" в Славянка и "Павлова Падина" в землищата на село Гайтаниново и село Илинден. Важен туристически обект за района е резервата "Али Ботуш" - най-ярко изразената купеновидна планина в България, разположена в югозападната граница на общината.

### 1.2.2.Геоложки строеж


В структурно-геоложко отношение Пирин е [хорст](https://bg.wikipedia.org/wiki/%D0%A5%D0%BE%D1%80%D1%81%D1%82) с гранитно ядро , покрито [метаморфни скали](https://bg.wikipedia.org/wiki/%D0%9C%D0%B5%D1%82%D0%B0%D0%BC%D0%BE%D1%80%D1%84%D0%BD%D0%B8_%D1%81%D0%BA%D0%B0%D0%BB%D0%B8)  – гнайси, шисти, мрамори и гранити. В началото на [кватернера](https://bg.wikipedia.org/wiki/%D0%9A%D0%B2%D0%B0%D1%82%D0%B5%D1%80%D0%BD%D0%B5%D1%80) едновременно с издигането настъпва заледяване на Пирин. Според някои изследователи има две заледявания, при които границата на вечния лед е достигала до 2200 – 2300 м височина. Именно тези заледявания са оформили окончателно релефа на Пирин. Резултат на заледяванията е и наличието на 35 [циркуса](https://bg.wikipedia.org/wiki/%D0%A6%D0%B8%D1%80%D0%BA%D1%83%D1%81), в които днес са останали красиви езера с ледников произход. Най-големи и ясно изразени са циркусите Василашки, Валявишки, Поповоезерен и Бъндеришки.

Ясно различимо е главното пиринско било, идващо от Рила, минаващо през Предела и през всички седловини чак до Парилската. То свързва отделните дялове на Пирин в едно цяло и играе ролята на главен вододел между долините на [Струма](https://bg.wikipedia.org/wiki/%D0%A1%D1%82%D1%80%D1%83%D0%BC%D0%B0) и [Места](https://bg.wikipedia.org/wiki/%D0%9C%D0%B5%D1%81%D1%82%D0%B0).

Пирин е известен с добива на качествен [мрамор](https://bg.wikipedia.org/wiki/%D0%9C%D1%80%D0%B0%D0%BC%D0%BE%D1%80) за строителени цели.

1.2.3. Води

Основена отводнителна артерия в района е река Места с притоците си. Речното течение на Места се формира от сливането на реките Бела и Черна [Места](https://bg.wikipedia.org/wiki/%D0%A7%D0%B5%D1%80%D0%BD%D0%B0_%D0%9C%D0%B5%D1%81%D1%82%D0%B0) над град Якоруда. За условно начало е приет изворът на десния ѝ приток Бела Места на 2240 м. надморска височина. Намира се над езерото Грънчар в Източна Рила .Водите от извора и тези, изтичащи от езерото Грънчар се сливат в река Грънчарница, която преди да се влее в Бела Места приема няколко притока.

[](https://bg.wikipedia.org/wiki/%D0%A4%D0%B0%D0%B9%D0%BB:Mesta_River_Map.png)

***Източник :bg.wikipedia.org***

Черна Места води началото си от 2620 м. надморска височина и извира от Източна Рила под Раждавица и Софаница (Софандере).

Преди сливането си реките Бела Места и Черна Места текат през дълбоки речни долини със стръмни брегове, като наклонът им постепенно намалява до 30‰ при град Якоруда. Склоновете на долините им са стръмни и скалисти с наклон около 30° – 40°. Дъната им са тесни, като на места се разширяват до 60 – 80 м. Коритата им са каменисти, а дъната – чакълесто-каменисти. При събирането на двете реки североизточно от град Якоруда долината на Места се разширява до 300 – 400 м, склоновете продължават да са стръмни, а коритото се разширява до 12 – 15 м. Водосборният басейн на реката попада изцяло в Екорегион № 7 „Източни Балкани“.

След като приеме десния си приток Безбожка река, Места прорязва западния склон на Дъбраш рид , където образува дългия, тесен и живописен [пролом](https://bg.wikipedia.org/wiki/%D0%9F%D1%80%D0%BE%D0%BB%D0%BE%D0%BC) Момина клисура. Тук реката става тясна и дълбока, а наклонът на склоновете ѝ, обрасли със смес от иглолистни и нискостеблени гори, достига до 45°. Надлъжният ѝ наклон е 3 – 8‰ и постепенно намалява до 3‰ при вливането на Костена река. Дълбочината ѝ е около 0,8 м., като на някои места достига и до 1 м., а дъното запазва същия чакълесто-песъчлив характер.

След като излезе от пролома Места навлиза от север в котловина, намираща се на 500 – 600 м н.в. Тук тя образува множество ръкави. Напречният профил на долината става [трапецовиден](https://bg.wikipedia.org/wiki/%D0%A2%D1%80%D0%B0%D0%BF%D0%B5%D1%86), а склоновете ѝ – полегати с наклон от 10 – 15°. Долината се разширява до около 3 – 4 км., като реката тече в източната ѝ част на котловината и образува широки речни тераси. Дъното се променя и преминава в песъчливо-глинесто. Реката запазва този си характер до навлизането ѝ в гръцка територия.

На 2 км. южно от село Годешево, Места напуска пределите на България и през Хаджидимоския пролом навлиза в Гърция.

Притоците на река Места водят началото си от най-високите български планини – Рила, Пирин и Западните Родопи. Тя има около 30 по-големи и около 20 по-малки притоци, най-големият от които е река Доспат, която се влива в Места на гръцка територия.

През територията на община Хаджидимово текат притоците Мътница десен приток и Бистрица ляв приток на Места.

Река Мътница извира на 1685 метра надморска височина на 1 км. североизточно от връх Моторок (1971 м). В най-горното си течение протича в югоизточна посока в сравнително дълбока и добре залесена долина, а след това до устието си долината ѝ е обезлесена и еродирала. В района на село [Лъки](https://bg.wikipedia.org/wiki/%D0%9B%D1%8A%D0%BA%D0%B8_(%D1%81%D0%B5%D0%BB%D0%BE)) пресича широка мраморна ивица, при преминаването на която губи част от водите си. След устието на най-големия си приток Буровица (десен) завива на изток, а след село [Илинден](https://bg.wikipedia.org/wiki/%D0%98%D0%BB%D0%B8%D0%BD%D0%B4%D0%B5%D0%BD_(%D1%81%D0%B5%D0%BB%D0%BE)) — на североизток. Влива се отдясно в река Места на 457 м. н.в. , на 2,6 км. югоизточно от град Хаджидимово.

Площта на водосборния басейн на реката е 176 км.2, което представлява 5,11% от водосборния басейн на река [Места](https://bg.wikipedia.org/wiki/%D0%9C%D0%B5%D1%81%D1%82%D0%B0). Основните ѝ притоци са само десни: Селската река, Буровица (най-голям приток), Орешки дол, Дълбокия дол, Дервенска река.

Река Мътеница има силно променлив режим и влачи голямо количество наноси, от където идва и името ѝ. През лятото и есента в средното и долното течение пресъхва. По течението на реката в Община Хаджидимово са разположени 2 села: Илинден и Петрелик. Малка част от водите на реката в долното ѝ течение се използват за напояване.

Бистрица или Чечка Бистрица, е ляв приток на река Места. Дължината ѝ е 48,8 км.. Отводнява част от югозападните склонове на рида [Дъбраш](https://bg.wikipedia.org/wiki/%D0%94%D1%8A%D0%B1%D1%80%D0%B0%D1%88). Река Бистрица извира от 1695 м. надморска височина, на 1,6 км. североизточно от връх Свети Петър (1745 м.), в рида Дъбраш. Влива се отляво в река Места на 443 м. надморска височина, на 1,6 км. северно от село Теплен.

Площта на водосборния басейн на реката е 197 км.2, което представлява 5,71% от водосборния басейн на река [Места](https://bg.wikipedia.org/wiki/%D0%9C%D0%B5%D1%81%D1%82%D0%B0). Основни леви притоци са Фърговска река, Хисарско и Бозанишко дерета , а десни р. Величка, Дряновско дере, Дълбоки дол и Чешмин дол.

Реката има дъждовно-снежно подхранване с максимален отток през Април и минимален през Септември. Водата на Бистрица е с ниска минерализация – до 200 милиграма на литър.

Част от водите на Бистрица в горното ѝ течение се отвеждат чрез тунел към язовир Доспат посредством 11 водохващащи съоръжения, а в долното ѝ течение се използват за напояване. По течението на Бистрица няма населени места.

*1.3. Климат*

Според климатичното райониране на България територията на община Хаджидимово попада в Преходно-средиземноморската климатична област. Важни фактори, формиращи климатичните особености, са радиационния баланс, ветровия режим и валежите, които на територията на община Хаджидимово .са съществено трансформирани от разнообразните релефни форми, надморската височина и от преобладаващата форма на терена.

Слънчевата радиация е главен фактор за формирането на климата и едновременно с това основен климатичен елемент. Годишният радиационен баланс е между 2050 - 2250 MJ/m²/годишно. Температурата на въздуха е пряко следствие от радиационния баланс.

Показател за годишния режим на температурата са нейните   
средни месечни стойности. Средната годишна температура е 12,4 С° Наблюдава се ясен минимум през януари (0,5 С°) и максимум през юли (23,0 С°).

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Елем.** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** | **З** | **П** | **Л** | **Е** | **год.** |
| **ср.**  **тем.** | **2,0** | **3.0** | **6.7** | **12.3** | **16.8** | **18,9** | **19,4** | **19,2** | **19.0** | **13.3** | **7.7** | **2.9** | **2.1** | **11.9** | **22.0** | **13.3** | **10.4** |
| **ср.**  **макс. т.** | **4.7** | **7.9** | **12.4** | **18.4** | **23.2** | **26.9** | **30.2** | **30.0** | **26.2** | **19.4** | **12.8** | **7.0** | **6.5** | **18.0** | **29.0** | **19.5** | **18.3** |
| **ср.**  **мин. т.** | **-3.5** | **-1.8** | **1.0** | **5.6** | **10.0** | **13.4** | **15.3** | **15.1** | **11.8** | **7.4** | **3.8** | **- 0.8** | **- 2.0** | **5.5** | **14.6** | **7.7** | **6.4** |
| **кол.**  **вал.** | **42** | **37** | **36** | **50** | **58** | **67** | **42** | **31** | **35** | **50** | **63** | **49** | **128** | **144** | **140** | **148** | **560** |

***Източник: Климатичен справочник на България.***

В климатичния район на р. Места поради прякото средиземноморско влияние зимата, макар и добре изразена като сезон, е по-мека, отколкото в останалите части на страната. Лятото тук е горещо , понякога с дълги засушливи периоди. Зимата е по- често суха и относително студена за тази географска ширина За територията на общината не са установени значителни температурни амплитуди. Средногодишната температурна амплитуда е около 20 градуса.

Равнинната част на района е затворено - котловинна , което определя наличието на инверсии и високи температурни амплитуди на въздуха - до минус 30 С° през зимата и плюс 37 С° през лятото.

Характерни са ранните есенни и късни пролетни слани. Районът на общината Температурните условия са благоприятни за развитие на среднотоплолюбиви култури. Устойчивото задържане на температурите над 10ºС е 186 дни, което е благоприятно за развитието на видовете с по- дълъг вегетационен период.

Годишния вход на валежите е с два максимума през пролетта и есента. През лятото често преминават краткотрайни бури, които обаче могат да предизвикат материални щети, което налага набелязването на мероприятия за превенция. . Средногодишната сума на валежите е 670 мл/кв.км. , което я определя, като една от високите за страната. Ограничаващ фактор за развитието на селскостопанските култури са малкото валежи през лятото и продължителните засушавания в този сезон. Зимата е малоснежна, като снежната покривка се задържа до 50дни/ год.


Поради топографските условия хоризонталните валежи са характерни за общината, като ранните есенни и късните пролетни слани са често явление и могат да окажат негативни въздействия върху селскостопанското производство.

Вятърът е важен климатичен фактор, свързан с разликите в атмосферното налягане. Особено характерен за Разложката долина и върховете около нея е фьонът, който е най-изразителен през зимата. През лятото преобладават северните и северозападни ветрове, а през зимните месеци северните.

*Честота на вятъра по посока (%) и тихо (%)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Посока  Месец | N | NE | E | SE | S | SW | W | NW |
| I | 33,7 | 18,2 | 9,8 | 6,6 | 15,7 | 5,2 | 4,5 | 6,2 |
| II | 28,4 | 16,0 | 11,8 | 9,3 | 18,7 | 2,8 | 6,6 | 6,4 |
| III | 30,1 | 13,7 | 10,4 | 5,6 | 21,8 | 4,5 | 5,7 | 8,0 |
| IV | 27,7 | 13,4 | 10,6 | 7,6 | 23,0 | 4,6 | 7,9 | 5,2 |
| V | 23,6 | 14,8 | 7,9 | 10,6 | 23,5 | 5,5 | 6,7 | 7,3 |
| VI | 24,3 | 17,1 | 13,8 | 7,4 | 18,5 | 6,2 | 5,8 | 6,9 |
| VII | 26,1 | 17,0 | 13,7 | 5,6 | 14,9 | 4,9 | 7,3 | 10,5 |
| VIII | 25,8 | 13,3 | 14,9 | 5,8 | 15,0 | 4,9 | 8,4 | 11,9 |
| IХ | 20,9 | 16,0 | 15,9 | 7,2 | 16,3 | 4,9 | 10,3 | 8,4 |
| Х | 24,2 | 11,3 | 13,3 | 6,2 | 19,8 | 7,7 | 9,4 | 8,1 |
| ХI | 20,6 | 19,7 | 10,6 | 11,9 | 21,2 | 4,6 | 6,3 | 5,0 |
| ХII | 26,7 | 18,3 | 10,1 | 10,2 | 20,2 | 4,0 | 4,9 | 5,6 |
| Год. | 26,0 | 15,7 | 11,9 | 7,8 | 19,1 | 5,0 | 7,0 | 7,5 |

РОЗА НА ВЕТРОВЕТЕ



По от­но­ше­ние вет­ро­ви­те характеристики, ра­йо­нът се на­ми­ра в об­ласт с 42,8% повторяемост на ти­хо вре­ме и вя­тър между 0,9 и 1,5m/s.

Относително високата влажност и честите мъгли имат съществено влияние върху качеството на въздуха. Известно е , че случаите на мъгла създават неблагоприятни условия за високи приземни концентрации. За по значително очистване на атмосферата от вредности могат да допринасят по-високи валежни количества.

*1.4.* ***Полезни изкопаеми***

Общината е бедна на полезни изкопаеми. Ценен природен ресурс са богатите залежи от мрамор , гранит и гнайс. На тази база са разкрити кариери в с. Гайтаниново , с. Нова Ловча и с. Илинден.

До 1955 г. в с. Парил съществува мина за добиване на желязна руда , която след това е закрита. Богати залежи на висококачествена глина за керамични изделия има в с. Абланица.

По поречието на р. Места и р. Мътница са разкрити кариери за добив на инертни материали, което е добра основа за развитие на строителството.

*1.5. Поземлени и горски ресурси*

Общата селскостопанска политика подкрепя динамиката и икономическата жизнеспособност на селските райони чрез финансиране и действия в подкрепа на развитието им.

Развитието на селските райони е „вторият стълб“ на общата селскостопанска политика на ЕС (ОСП), която подсилва „първия стълб“ на подпомагане доходите и пазарните мерки чрез укрепване на социалната, екологичната и икономическата устойчивост на селските райони.

У нас ОСП допринася за устойчивото развитие на селските райони чрез три дългосрочни цели:

* Укрепване на конкурентоспособността на земеделието и горското стопанство,
* Осигуряване на устойчивото управление на природните ресурси и дейности, свързани с климата;
* Постигане на балансирано териториално развитие на икономиките и общностите в селските райони, включително създаването и поддържането на заетост.

Общата площ на община е 333 кв.км. представляваща 5,1% от територията на област Благоевград. В т.ч. са и земеделските територии заемащи около 199 кв.км. Поземлените ресурси са важна предпоставка за развитието на селското и горското стопанство, туризъм, рекреация, инфраструктура. На тази база на жител от Община Хаджидимово се падат по 18,4 дка земеделски територии, при средно за страната 8.1 дка/жител.

Обработваемата земя е с обща площ 5985 ха. От тях най-голям дял заемат нивите – 4907 ха. (82,0% от обработваемите земи). Около 36 0% от обработваемата земя или 1794 ха са поливни площи; ливадите са 803 ха, които представляват (13,4%) , а трайните насаждения заемат 276 ха или (4,6%), от селскостопанският фонд.

Мерите и пасищата заемат площ от 9356 ха , така те заедно с обработваемата земя формират общо 153 41 ха. стопанисвана земя – или 46,8% от територията на общината.

Мерите, пасищата и естествените ливади заемат 10160 ха., или 31% от всички площи в общината, което предопределя богато биоразнообразие и висока консервационна стойност на територията. Освен това те представляват достъпен и висококачествен ресурс за развитие на пасищно животновъдство.

Горските територии са 13797 ха и заедно с горите, създадени върху земеделски земи формират горски фонд от 146 12 ха. Залесената част от горските терени е 44,6% от територията на общината. Така по показателя лесистост територията на община Хаджидимово заема стойност по- висока от тази за страната , която възлиза на 31,7%. Другите площи включват урбанизирани територии - 710 ха ; водни течения и площи – 330 ха. територии за добив на полезни изкопаеми 21 ха; за транспорт и инфраструктура - 80 ха.

***Източник: Агенция по кадастър.***

Баланса на обработваемите площи на територията на община Хаджидимово по землища показва занчителна дефиренциация. Така при обща площ на обработваемите земи в общината от 59850дка. на човек се падат средно по 5,9 дка. обработваема земя, които в землището на с. Беслен са 2,7 дка/ч. , а в землището на с. Нова Ловча този показтел е 32,5 дка/ч.

В последните години голяма част от ливадите и пасищата се изоставят, което води тяхното самозалесяване и свързаната с това загуба на консервационно значими местообитания .

Въпреки, че представляват добра фуражна база за пасищно и планинско животновъдство, липсата на грижи за ливадите и естествените пасища води до постепенното им завземане от храстова и плевелна растителност.

В това отношение ОСП може да помогне за значително развитие на селските райони чрез подкрепата към Европейския земеделски фонд за развитие (ЕЗФРСР). Бюджетът на ЕЗФРСР за периода 2021 – 2027 г. възлиза на 95,5 милиарда евро, които включват инжекция от 8,1 милиарда евро от инструмента на ЕС за възстановяване next generation EU, за да се помогне за справяне с предизвикателствата на пандемията от COVID-19.

За целта през 2022 г. се предвижда въвежадането на преходен регламент с което по време на етапа ще бъде осигурено допълнително финансиране. Преходният регламент ще разшири по-голямата част от правилата на ОСП, които бяха в сила през периода 2014—2020 г., като същевременно ще включи и нови елементи за по-голям принос към Европейския зелен пакт и за гарантиране на плавен преход към бъдещата рамка на стратегическите планове по ОСП.

Баланса на обработваемите площи на територията на община Хаджидимово по землища показва тяхното голямо разнообразие, което благоприятства въвеждането на практики, свързани с избор и последователност на отглежданите земеделски култури, както и дейности, свързани с подобряване състоянието на почвата намаляване на замърсяването на въздуха, подобряване на качеството и употребата на вода, подобряване на биологичното разнообразие изразяващо се в Диверсификация на културите, избор на подходящи сортове, селекция на сортове, приспособени към изменения на климата, включване на бактерии за противодействие на патогените .

Разнообразните почвени условия позволяват по значителна употреба на торове от естествен произход – оборски тор, компостни материали микробиални торове, както и въвеждане на практики, свързани с осигуряване на ефективно напояване на културите, задържане на влагата и температура на почвата.

Настоящата програма стимулира въвеждането на практики за управление на заплахите от ерозия, както и дейности свързани с управление на елементите на ландшафта и пасища

Разнообразния релеф е предпоставка за застъпване на агролесовъдството на територията на общината, което е форма за многофункционално и екологосъобразно използване на природните ресурси, при която се ползват предимствата от биологичното взаимодействие, създаващо се при съвместно отглеждане на дървесна и/или храстова растителност със земеделски култури и/или домашни животни чрез разполагане на дървета за дървесина, плодови и черупкови дървета по дължината на парцелите, заети с други култури, разпръснати дървета в постоянно затревените площи. Комбинирано засаждане на земеделски посеви и многогодишни видове.

Землищата на община Хаджидимово застъпват части от различни територии с висока косервационна стойност . Това са:

1. ***Защитени зони за опазване на природните местообитания и дивата флора и фауна***, приети с Решения на Министерски Съвет (№ 122/2 март 2007 г. , № 661/16 октомври 2007 г. и № 802/4 декември 2007 г. ).

* ЗЗ BG0001030 „Родопи Западни“ - Заповед № РД-278/31.03.2021 г. (ДВ бр.45/28.05.2021 г.)
* BG0001028 „Среден Пирин – Алиботуш” Заповед № РД-350/31.03.2021 г. (ДВ бр.52/09.07.2021 г.)
* ЗЗ BG0000220 „Долна Места“ Решение на Министерски съвет № 802/04.12.2007 г. (ДВ бр.107/2007 г.)

1. ***Защитени зони за опазване на дивите птици***, приети с Решения на Министерски съвет *(№ 122/2 март 2007 г. и № 802/4 декември 2007 г.*

* ЗЗ BG0002078 „Славянка" Зап. № РД-751 от 24 октомври 2008г. (ДВ, бр. 97 от 2008 г.)

##### ЗЗ BG0002076 „Места“ Заповед № РД-532 от 26 май 2010г. (ДВ, бр. 51 от 2010 г.)

1. ***Резервати***

* Биосферен резерват Али ботуш" ПМС 1171 24.9.1951

1. ***Защитени местности***

* ЗМ „Павльова падина“ Заповед № РД-651 26.05.2003 г.
* ЗМ „Жингов бряст" Заповед № РД-452 08.06.2012 г.
* ЗМ "Пиринско лале" Заповед № РД-233 11.03.2013 г.
* ЗМ Славянка Заповед № РД-425 18.06.2007 г.

Наличието на защитени от ЗБР територии поставя въпроса за прекатегоризацията на някои от горите на територията на общината в курортни, рекреационни, противоерозионни и др. гори със специално предназначение.

* 1. ***Териториално-административни и социално - икономически фактори***

Днес административно - териториалното устройство на България се изразява в съществуването на 28 области и 265 общини, в т.ч. и Столична община със статут на област.

# Териториалното деление има само административен характер. То се основава на икономически, исторически и обществени дадености, които в своята комбинация създават условия за оптимално развитие на територията и на социалните процеси в рамките й. Административно-териториалното деление служи за основа при формирането на ефективен държавен апарат. Той се съобразява с големината и населението във всяка една териториална единица.

# Административно-териториалното деление стои в основата на определянето на функциите и правомощията на местните държавни органи. Те са поставени в зависимост от територията, населението и волята на законодателя да бъде предоставена определена териториална компетентност.

Съгласно Зап. на МРРБ - ЗАПОВЕД No РД 02 – 14 - 2021 от 14.08.2012 г. (обн. ДВ,бр.66,28.08.2012г, неофициален раздел) и на основание чл. 36, ал. 2 на Закона за административно – териториалното устройство на Република България и във връзка с т. 4 от Решение No 921 на МС от 16 декември 2011 г. за определяне на критерии ипоказатели за категоризиране на общините, кметствата, районите и населените места в Република България се утвърждава следната категоризация на общината и на населените места в нея:

* Област: **Благоевград**
* Код област: BLG
* Община: **Хаджидимово**
* Код община: BLG52
* Регион: BG41
* Кметства 14 броя съответно BLG52-( 01 ÷ 14)
  + 1. Образование

Образователната система в община Хаджидимово е представена от:

* Предучилищно обучение;
* Училищна мрежа, включваща общообразователни училища.

Системата за предучилищно обучение включва две обединени детски   
заведения. Броят на обхванатите в детските градини е сравнително постоянен. На долната таблица е показано състоянието на предучилищното обучение в община Хаджидимово към 2010 и 2021 г.

* Динамика в броя на детските и учебните заведения в община Хаджидимово за периода 2010-2021 г.

|  |  |  |  |
| --- | --- | --- | --- |
| ***Показател*** | ***Численост към*** | | |
| 2010 | 2013 | 2021 |
| Брой детски заведения (ЦДГ и ОДЗ) и общообразователни училища | 8 | 8 | 7 |

В община Хаджидимово има 5 функциониращи училища и 2 целодневни детски градини:

СОУ "Никола Йонков Вапцаров" гр. Хаджидимово

СОУ " св.Паисий Хилендарски" с. Абланица

ОУ "Никола Й. Вапцаров", с. Копривлен

ОУ "Св. Св. Кирил и Методий", с. Блатска

ОУ "Гоце Делчев", с. Беслен

ЦДГ "Надежда", гр. Хаджидимово с филиали в с. Блатска, Теплен и Беслен.

ЦДГ "Незабравка", с. Копривлен с филиал в с. Ново Лески.

Оценката на материалната база в образованието (детски заведения и училища) показва, че сградният фонд е в задоволително състояние. Своевременно се извършват необходимите ремонти и поддръжка на В и К и ел. линиите. За намаляване на енергиите разходи са изпълнени ремонтни работи на ЦДГ "Надежда", гр. Хаджидимово и ЦДГ "Незабравка" - с. Копривлен.

Oбщината разполага с ограничени възможности за собствено финансиране на проекти за повишаване на енергийната ефективност. Като основната възможност за реализацията им е външното финансиране. За общината инвестирането в енергийна ефектвност не е самоцел, а средство за намаляване на разходите, подобряване сигурността на енергоснабдяването и опазването на околната среда.

В програмния период 2022 – 2027 г. общината предвижда да се възползва от съществиващите възможности за кредитно или безвъзмездно финансиране на проекти за енергийна ефективност от:

* + Европейските фондове
  + Фонд „Енергийна ефективност и възобновяеми източници”
  + Международен Фонд Козлодуй
  + Национален доверителен Еко-фонд (НДЕФ)
* Публично-частнои партньорства както и използване на инструмента “Договор с гарантиран резултат”, приложното поле за използването на който са взаимоотношенията с фирми за енергоефективни услуги

Към момента в най – тежко състояние е учебната база на ОУ "Св. Св. Кирил и Методий", с. Блатска, която се нуждае от спешен ремонт и подмяна на оборудване.

В рамките на новия планов период община Хаджидимово ще се стреми да надгради постигнатото в предходния период което изрично идентифицира необходимостта от осигуряване на приемственост и прозрачност на политиките, с цел укрепване на връзката между стратегическите цели на общината и непосредствените инвестиционни приоритети и финансови инструменти.

* + 1. Здравеопазване

Като неголяма териториална общност със сравнително малък брой на населението, община Хаджидимово е с ограничени функции в сферата на здравеопазването. То се представлява само от някои отделни практики на извънболничната лечебна дейност съгласно действащите нормативи за разкриване на съответния тип здравни обекти. Звената на извънболничната лечебна помощ (лекарските и дентални практики) са определени с Областната здравна карта и те са:

* Амбулатории за първична медицинска помощ - 5 бр. в т.ч. две в Хаджидимово, две в Абланица- Копривлен 2 , една в Беслен;
* Амбулатория за първична дентална помощ - 6 бр.
* Медико - техническа лаборатория - 2 бр.
* Здравна служба – по една в Хаджидимово , Абланица и Копривлен

Стоматологичното обслужване на населението се извършва от 6 практики със седалище в общинския център и в селата Абланица и Копривлен Лекарски и стоматологични практики за специализирана медицинска помощ не са разкрити в община Хаджидимово. Услуги от лекари-специалисти жителите на общината получават в гр. Гоце Делчев.

* + 1. Социално подпомагане

Социалното подпомагане включва дейности по предоставяне на:

* социални помощи за лица и семейства;
* семейни помощи за деца;
* помощи и подкрепа на хората с трайни увреждания.

Чрез осъществяването на дейностите по социалното подпомагане се развива и укрепва обществената солидарност. Системата за социално подпомагане в общината се представлява от ДСП - Хаджидимово клон към Регионална дирекция – Благоевград. Дирекцията за социално подпомагане изпълнява държавната политика по социална рехабилитация и интеграция на хората с увреждания, насърчавайки равните възможности и недопускайки дискриминация.

На отчет в общината са лица с физически и психически,проблеми а също лица и групи в риск. По данни на Дирекцията техният брой е, както следва:

* лица с увреждания (физически и психически) – 379 д.
* брой лица в неравностойно социално положение - 1187 д.

В общината няма специализирани институции за настаняване на лица със специфични потребности извън тяхната обичайна среда.

Дейностите за социално подпомагане в общината са с поставен фокус върху децата. Мерките са насочени към семейства с ниски доходи, с деца в риск от изоставяне и за деца, които живеят в рискова среда. Целта е да се подкрепят най-бедните родители в усилията им да осигурят по-качествен живот за децата си от най-ранна възраст, за да имат те шанс за равен старт с връстниците си. Запазва се условието на подкрепените лица да бъдат осигурени и съпътстващи мерки след оценка на индивидуалните им нужди, които да подпомогнат справянето със социалната изолация, насочването им към мерки за заетост, обучение, към социални услуги, достъп до медицински грижи и др.

От социалните дейности в общината са развити „Личен асистент“ и “Домашен социален патронаж“ с капацитет около 100 места. В гр. Хаджидимово функционира Дневент център за възрастни хора е с капацитет 20 места.

Освен нуждаещите се, от общинския център дирекция „Социално подпомагане“ осигурява обслужването на лица и от съседните села.

През новия планов период общината ще търси подпомагане в социалните си дейноси от Националната „Програма за храни и материално подпомагане (2021 – 2027).

Естеството на селскостопанските дейности в общината е в състояние да постави материалната основа за организиране на Обществена трапезария (без държавно финансиране)

1.6.4. Култура

Културните дейности в общината се реализират основно в читалищата:

* „Яне Сандански“ гр. Хаджидимово
* „Просвета 1940“ с. Абланица
* „Възраждане 1927г.“с. Копривлен
* „Съзнание 1953“ с. Садово
* „Просвета“с. Блатска
* „Бачо Киро.“с. Теплен
* „Кръстю Сарафов“с. Илинден
* „Просвета“с. Тешово
* „Прогрес 1928г.“с. Ново Лески
* „ Надежда“с. Нова Ловча
* „Светлина“с. Лъки
* „Христо Ботев“с. Беслен

Всички читалища са съдебно регистрирани и фигурират в регистрира на Министерство на културата. Дейността им е с комплексен характер и включва основно библиотечна дейност и разнообразно любителско творчество (художествена самодейност) изразяващо се в следните приоритетни направления :

1. Уреждане и поддържане на библиотеките и читалните;

2. Развиване и подпомагане на любителското художествено творчество;

3. Организиране на школи, кръжоци, курсове, клубове;

4.Организиране, провеждане и участия в празненства, концерти, чествания, събори;

5. Развитие и подпомагане на социални и младежки дейности;

6. Поддръжка, ремонт и обогатяване на МТБ;

7. Предоставяне на компютърни и интернет услуги.

Поради малката численост на населението в селата читалищата се установяват като единствените културни средища на тяхната територия. Благодарение на тях се създават възможности за съхраняване на културните обичаи и традиции, които често се представят с нови форми.

Любителското художествено творчество винаги е било сред водещите дейности на читалищата. Развива се от читалища на територията на общината, в различна степен и на различни нива.

През 2020 - 2021г. година, поради наложените противоепидемични мерки, художествените състави - певчески, танцови, театрални - преустановиха репетиции и изяви съгласно изискванията за недопускане струпването на хора в затворени пространства и отмяната на мащабните мероприятия в цялата страна. Любителите на художественото творчество, обаче не са преустановили съществуването си и запазват досегашния си членски състав.

Читалищата „Яне Сандански“ в Хаджидимово „Просвета“ с. Абланица и „Култура“с. Петрерлик са сред основните организатори на всички празници на общността и реализират местни събитията, съгласно изготвен годишен план за действие. Дейностите се осъществяват съвместно с кметствата и пенсионерските клубове. За обезпечаване на дейността си в това направление част от читалищата сключват граждански договори с художествени ръководители за постигане на по-добри резултати.

Социалната насоченост на читалищата е част от развитието им като информационни и консултативни центрове, не само поради наличието на библиотеки, като на3 от тях е доставен общодостъпен интернет.

Читалищата в Хаджидимово и Абланицаса ремонтирани, като и през плановия период 2022г. ÷ 2027 г. ще се търсят възможности за извършване на ремонти и доставка на средства за климатизация , финасирани , както със собствени средства, така и със средства от допълващата общинска субсидия , а също и от външно финасирне по програмите и с инструментите свързани с повишаване на енергиината ефективност.

Поради липсата на административен капацитет читалищата получават съдействие и финансиране от общината за осъществяването на различните видове ремонти изготвянето на кандидатстващите проекти за финансиране.

Предвижда се читалищата на територията на общината да бъдат активно привлечени в популяризиране , както на общинските инициативи по опазване компонентите на околната среда, а така също за популяризиране природните дадености и привлекателността на района за бизнес и туризъм.

1.6.5. Спортна дейност

Спортните клубове в общината са основно в сферата на футбола. Те са активни в следните населени места на общината – гр. Хаджидимово – футболен клуб «Места» и «Места 2005», с. Копривлен – футболен клуб «Граничар», с.Садово «Садово», с. Ново Лески «Ляски». Тези клубове са регистрирани и участват във футболен сезон 2020 – 2021. Футболни клубове в общината, които по настоящем не развиват дейност са «Бистрица 2008», с. Абланица, «Копривлен», с. Копривлен, «Илинден 2005», с.Илинден. Към футболните игрища като спортната инфраструктура следва да сеотчитат и спортните обекти в училищата. В с. Абланица има изграден училищен физкултурен салон, който е в много добро състояние. Към училище „Н. Вапцаров“гр. Хаджидимово има изготвен идеен проект за физкултурен салон. Нов физкултурен салон е изграден и към училище „Н. Вапцаров“ в гр. Хаджидимово.

1.6.6. Трудова дейност

И през 2021 г. се запазва започналата тенденция на намаление на работната сила и нарастване броя на неработещите.

Много от малките и средните предприятия са засегнати от кризата породена от коронавируса. Икономическият ефект от пандемията е различен в различните сектори и е в зависимост от редица фактори, като:

* преминаване към алтернативни доставчици на междинни суровини;
* необходимостта да задържат работниците и служителите си в оптимален капацитет и свързания с това повишен фонд работна заплата;
* невъзможността да се поемат негативни финансови буфери от забавени плащания.

Още през първото полугодие на 2020 г. се забелязва намаляване на заетите от всички възрастови групи, с изключение на най-високата възрастова група – 65 и повече навършени години. Най-съществено намаление в броя на заетите се наблюдава във възрастовите групи 25-34 г. и 35-44 г.

Променя се тенденцията и при коефициента на заетост за населението на възраст 15-64 г., като в сравнение с първото полугодие на 2019 г. намалява с 1.7 п.п. до достига 67.8 %. Коефициентът на заетост за възрастовата група 20-64 г. също намалява до 72.6% средно за първо и второ тримесечие на 2020 г.

В тази връзка е изготвен Национален план за действие по заетостта през (НПДЗ) , който се актуализира ежегодно.

Плана включва приоритетно дейности за стабилизиране пазара на труда. Същевременно в НПДЗ е поставена задача не само да се възстанови заетостта, но и да се развива човешкия капитал, за да отговори на потребностите на икономиката и да е в състояние за бърза адаптация към промените в търсенето на работна сила, породени, както от пандемичните условия, така и от новите технологии.

Действията в НПДЗ създават условия за намаляване на неравновесията на пазара на труда. Така от първата половина на 2020 г. динамиката на пазара на труда бе силно повлияна от ограничаването на икономическата активност в страната и предприетите мерки на правителството намаляване броя на заразените. През разглеждания период броят на заетите се понижи, като най-съществено бе намалението в някои дейности на услугите като търговия, транспорт и туризъм както и в промишлеността .

Това намери отражение в спад на икономически активното население и повишаване на броя на безработните лица.

От 2021 г. с цел гарантиране правото на обучение и учене през целия живот, заложено в Европейския стълб за социални права, НПДЗ разработва мерки за прилагането на новата Европейска програма за умения (European Skills Agenda) за устойчива конкурентоспособност, социална справедливост и устойчивост. В програмата са заложени количествени цели за повишаване на квалификацията, за преквалификация, които следва да се постигнат през следващите пет години.

През периода 2021-2027 г. като част от следващия дългосрочен бюджет на ЕС се предвижда програма дигитална Европа (Digital Europe Programme). По програмата са предвидени средства за усъвършенстване на цифровите умения и улесняване на широкото внедряване на цифрови технологии в бизнеса в т.ч. и краткосрочни специализирани курсове за обучение по съвременни цифрови технологии за търсещи работа и заети лица в малки и средни предприятия;

Основните приоритети на националната политика по заетосттаслед 2021 г. включват:

1. Подкрепа за запазване и възстановяване на заетостта, приоритетно на качествени работни места в реалната икономика чрез осигуряване на търсената работна сила според потребностите на работодателите и поемане на част от разходите за персонал.
2. Повишаване качеството на човешкия капитал чрез обучения.
3. Постигане на по-голяма ефикасност и качество на услугите по заетостта, прилагане на нови услуги, включително чрез системно сътрудничество с бизнеса, по-тясно взаимодействие с частните трудови посредници и предприятията за осигуряване на временна работа с цел информиране за свободни работни места.
4. Постигане на по-добра междуинституционална екипност и социално партньорство.

Въздействието на пандемията върху икономиката не отменя изпълнението на европейските приоритети за развитие на модерна, ефективно използваща ресурсите и конкурентоспособна икономика.

В Съобщението на Европейската комисия „Европейска зелена сделка“ от 11 декември 2019 г. са определени приоритети и мерки за постигане на устойчивост на икономиката, като ключова роля имат действията като инвестиране в екологични технологии, подкрепа на иновациите в промишлеността, декарбонизация на енергийния сектор, подобряване на енергийната ефективност на сградите и др.

Основните цели на националната инвестиционна политика са:

* Нарастване на инвестициите за технологично развитие в производства и услуги с висока добавена стойност и създаване на нови високопроизводителни работни места;
* Намаляване на регионалните диспропорции в социално-икономическото развитие.

Приоритетно се насърчават инвестициите в регионите с най-висока безработица, както и във високотехнологичните производства и услуги. Проектът на Програма за конкурентоспособност и иновации в предприятията за програмния период 2011 – 2027г. е пряко насочен към  постигането на  интелигентен  и устойчив растеж на българската икономика, както и осъществяването на индустриална и цифрова трансформация.

Като инструмент за прилагане на  Европейската политика за сближаване за периода 2021-2027 г. и в частност на Европейския фонд за регионално развитие, Програмата цели постигането на следните цели на политиката, определени на европейско ниво:

* По-интелигентна Европа чрез насърчаване на иновативния и интелигентен икономически преход;
* По-зелена, нисковъглеродна Европа чрез насърчаване на чист и справедлив енергиен преход, зелени и сини инвестиции, кръгова икономика, приспособяване към изменението на климата и превенция и управление на риска чрез насърчаване на мерките за енергийна ефективност и насърчаване на прехода към кръгова икономика;
* Иновативна България – целящ повишаването на конкурентоспособността на икономиката и трансформирането й в икономика, базирана на знанието и интелигентния растеж;
* Зелена България – с фокус върху устойчивото управление на природните ресурси, позволяващо задоволяване на текущите нужди на икономиката и обществото, при запазване на екологичната устойчивост, така че тези потребности да могат да продължат да бъдат удовлетворявани и в дългосрочен план;
* Свързана България – акцентиращ върху осигуряването на предпоставки за повишаването на конкурентоспособността и устойчивото развитие на районите на страната, каквито са подобряването на транспортната и цифрова свързаност, както и насърчаването на местното развитие, въз основа на специфичния местен потенциал;
* Справедлива България – със специален фокус върху групите и лицата в неравностойно положение за постигане на по-включващ и по-устойчив растеж и споделен просперитет за всички, както и с акцент върху изграждането на ефективни и отговорни публични институции, чувствителни към нуждите на бизнеса и потребностите на гражданите.

Планът полага основите за зелена и цифрова трансформация на икономиката, в контекста на амбициозните цели на Зелената сделка. Очаквано отражение върху заетостта от прилагането на политиките по управление и опазване на околната среда се състои в разкриването на работни места в процеса на преход към зелена, нисковъглеродна икономика с ефективно използване на ресурсите, при който Европейските структурни и инвестиционни фондове са източници на инвестиции, допринасящи за постигането на устойчив и приобщаващ растеж.

Министерството на околната среда и водите инициира проект „Създаване на електронна система по Регламент (ЕО) 1013/2006“, който обхваща технически и организационни изисквания за практическото осъществяване на общоевропейска електронна система за обмен на данни. Целта на проекта е да се оптимизира дейността в областта на трансграничния превоз на отпадъци, като в допълнение ще се намали и административната тежест за бизнеса. Изпълнението му предполага заетост на квалифициран персонал с високи IT умения и аналитични функции.

С потенциал за осигуряване на временна заетост са двете програми, финансирани от Националния доверителен екофонд – Инвестиционна програма за климата и програма „Микропроекти за климата“. Програмите ще окажат позитивен ефект върху заетостта в краткосрочен план (проектите са със срок на изпълнение 3 - 9 месеца) в сектори строителство, търговия, индустрия (малки и средни предприятия), като предвиждат ангажиране на проектантски фирми, фирми за технически обследвания, фирми за енергийни обследвания, производители на строителни материали и специализирано оборудване, свързано с енергийната ефективност, доставчици на оборудване, научноизследователски персонал, фирми за техническа поддръжка.

НПДЗ предвижда да продължи изпълнението на насърчителната мярка по Закона за насърчаване на заетостта за „зелени работни места“, която от една страна подкрепя разкриването на работни места, които допринасят за опазване на околната среда.

Възстановяването на икономиката ще обуслови очакваната положителна динамика на заетостта като броят на заетите, наблюдаван през 2019 г. вероятно ще бъде достигнат през 2022-2023 г. Икономически активното население също се очаква да се повиши с около 1.2 пр.п. до 73.9%. В същото време, коефициентът на безработица отново ще поднови низходящия си тренд, наблюдаван през преобладаващата част от последните десет години и стойността на показателя ще намалее до 5.2% през 2021 г.

По данни от социално-икономически анализ на районите в Република България Трети етап - създаден в рамките на бюджетна линия BG16RFOP001-8.002- 0005 „Бюджетна линия на сектор „Стратегическо планиране и програмиране“, приоритетна ос 8 „Техническа помощ“ на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие и от държавния бюджет на Република България, за област Благоевград:

|  |  |  |  |
| --- | --- | --- | --- |
| ***Индикатор*** | Базисна  стойност  2009 г. | Постигната  стойност,  2018 г. | Целева  стойност  2030 г |
| Коефициент на заетост, жени 20-64 години, в % | 64.0 | 68.3 | 76.0 |
| Коефициент на заетост, жени 55-59 години, в % | 62.0 |  | 70.0 |
| Коефициент на заетост, жени 55-64 години, в % | 39.2 |  | 60.0 |
| Коефициент на заетост, жени 60-64 години, в % | 17.7 |  | 55.0 |
| Коефициент на заетост, жени 65-69 години, в % | 4.3 |  | 10.0 |
| Средна възраст за излизане от пазара на труда, жени | 64.1 |  | 67.0 |
| Заети жени, работещи на непълно време, % | 2.7 |  | 2.0 |
| Коефициент на заетост, мъже 20-64 години, в % | 73.8 | 76.5 | 76.0 |
| Коефициент на заетост, мъже 55-59 години, в % | 67.4 |  | 70.0 |
| Коефициент на заетост, мъже 55-64 години, в % | 54.1 |  | 60.0 |
| Коефициент на заетост, мъже 60-64 години, в % | 41.4 |  | 55.0 |
| Коефициент на заетост, мъже 65-69 години, в % | 12.8 |  | 15.0 |
| Заети мъже, работещи на непълно работно време, % | 2.0 |  | 1.0 |
| Средна възраст за излизане от пазара на труда, мъже | 64.1 |  | 67.0 |
| Неактивни по здравословни причини, население 50-64 години, в % | 23.8 |  | 10.0 |

По данни от ОПР на община Хаджидимово за периода 2014 - 2020 (актуализация) коефициентът на заетост, изчислен като отношение брой на заетите лица към населението във възрастовата група 15-64 навършени години за община Хаджидимово, е 41.2 %, т.е. под средното ниво за страната (58.5 %), както и под това за област Благоевград.

При разпределението на заетите лица в община Хаджидимово по професии, към 1.02.2011г. най-многобройна е групата „Професии, неизискващи специална квалификация”. Тя се състои от 188 лица или 22.1 % от всички заети лица от 15 до 64 години. Втора по големина е групата „Квалифицирани работници в селското, горското, ловното и рибното стопанство” – 162 лица (19.1 %). С висок дял е и групата „Персонал, зает с услуги за населението, търговия и охрана” (140 лица –16.5 %). Най-малък брой са заетите лица в групата „Въоръжени сили” – 6 лица(0.7 %). Мъжете преобладават в групите, „Машинни оператори и монтажници”,„Квалифицирани работници в селското, горското, ловното и рибното стопанство” и „Квалифицирани работници и сродни на тях занаятчии”. Най-висок е делът нажените в групите „Помощен административен персонал”, „Специалисти” и „Персонал, зает с услуги за населението, търговия”.

Изразените неравновесия на пазара на труда, за територията на общината са с ясна динамика, като за едни сектори се промениха чрез ръст на предлагането и спад на търсенето, а в други се запази недостигът предимно на квалифицирани кадри.

Освобождават се предимно работници и служители без опит и стаж за съответното работно място. Неблагоприятно е също и обстоятелството, че по-голяма част от регистрираните безработни младежи са с ниски нива на образователно равнище и квалификация.

|  |  |
| --- | --- |
| Икономически активни лица | 5400 |
| Регистрирани безработни | 798 |
| Равнище на безработица | 14,78% |
| Регистрирани безработни до 29 г. вкл. | брой 99 |
| Регистрирани безработни до 29 г. вкл % от безр. лица | 12,4% |
| Регистрирани безработни с регистрация >1 г. | 300 |
| Регистрирани безработни с регистрация >1 г. - % от безр. лица | 37,6% |

***Източник: Агенцията по заетостта***

В резултат на свиването на пазара на труда, броят на безработните лица за едно средно работно място в община Хаджидимово е над два пъти по - висок от този за област Благоевград и над три пъти по-висок от този за страната

Във всички икономически дейности е налице намаление на наетите, с изкл.   
на селското, горското рибното стопанство и търговията, където те леко нарастват, а в транспорта, запазват числеността си.

И за следащия планов период остава необходимостта от бързо и устойчиво съчетаване на предлагането и търсенето на труд (по количество и по качество), както и намаляване престоя без работа, чрез развитие на услугите в т.ч. и на тези управлявани от общината каквито са социалните услуги и поддържането на обществените територии.

Проблемите за община Хаджидимово произтичат от редица фактори, включително и от ограничените възможности в търсенето на първичния пазар на труда. Икономическите дейности, които са най-силно засегнати от кризата, отчитат и най-голям спад на наетите на годишна база. Наетите лица в индустрията, в т.ч. в преработващата промишленост, бележат съществено намаление.

Значителните загуби на работни места в основните икономически отрасли в общината в периода на преструктуриране на икономиката все още не са компенсирани от достатъчно нарастване на наетите в сектора на услугите.

Проблемите на пазара на труда могат да се минимизират чрез повишаването на квалификацията и уменията на безработните и на заетите. Подпомагането на безработните при търсене на работа, включването в обучение и заетост на най-уязвимите групи от безработни осигурява социално включване за тези групи, заработени доходи и осигурителни права, постъпления от данъци и осигуровки. В условията на влошена икономическа ситуация поемането на част от разходите за персонал на фирмите, особено за малките и средните предприятия, е условие за оцеляването им и предотвратяване на съкращенията, което ще се изпълнява в условия с висока степен на непредвидимост и включва приоритетно дейности за стабилизиране функционирането на пазара на труда.

Въпреки, че икономическите и социалните условия в общината влияят значително върху заетостта, тя се определя неизменно и от състоянието на националната икономика. Пандемичната криза се отрази пряко върху националната икономика и върху доходите на гражданите в цялата област. Още от началото на 2009 г. се наблюдава процес на ограничаване на растежа на доходите , като същите за цялата област Благоевград остават трайно под националните. Средногодишния доход на лице от домакинство 2013-2019 г. в лв. е както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| Година | 2013 | 2014 | 2015 | 2016 | 2017 | 2018 | 2019 |
| България | 4814 | 4813 | 4953 | 5167 | 5586 | 6363 | 6913 |
| ЮЗР | 6172 | 5918 | 6134 | 6381 | 6709 | 7833 | 8518 |
| Благоевград | 4132 | 4181 | 4502 | 4461 | 5193 | (6915) | (7181) |

*( ) - получените стойности са с по-малка стохастична точност - оценка между 10.1 и 15.0 % грешка;*

***Източник: Социално-икономически анализ на районите в България Трети етап***

Икономически дейности със средна годишна заплата над средната за страната са първичният сектор и някои от публичните услуги - образование, здравеопазване, държавно управление. Традиционно икономическата дейност „Доставяне на води; канализационни услуги, управление на отпадъци и възстановяване” също е с висока средногодишна заплата. Средните работни заплати на наетите в икономическа дейност „Преработваща промишленост” са сходни с националните , но в тази сфера работят едва 7 % от всички наети в общината

Агенцията по труда отчита нарастване на безработицата на всички териториални нива, кето до голяма степен се дължи на неблагоприятната образователна структура на населението в областта.

Относителен дял на населението на възраст между 25-64 г. с висше образование

|  |  |  |  |  |  |
| --- | --- | --- | --- | --- | --- |
| Година | 2014 | 2015 | 2016 | 2017 | 2018 |
| България | 27,0 | 27,5 | 27,7 | 28,0 | 28,2 |
| Благоевград | 19,6 | 19,5 | 19,5 | 19,9 | 20,7 |

***Източник: НСИ***

Относителен дял на населението на възраст между 25-64 г. с основно и по-ниско образование

|  |  |  |  |  |  |
| --- | --- | --- | --- | --- | --- |
| Година | 2014 | 2015 | 2016 | 2017 | 2018 |
| България | 18,9 | 18,1 | 17,7 | 17,0 | 17,4 |
| Благоевград | 23,8 | 22,8 | 21,9 | 19,6 | 19,2 |

***Източник: НСИ***

*1.7. Население и здравно-демографски фактор*

Наблюдава се устойчива тенденция за намаляване броя на населението в общината през последните години.

Населението в община Хаджидимово представлява 17.27 % от населението в региона. В града живее 27 % от населението (2730 души), а останалите 73 % (7858) живеят в селата.

Община Хаджидимово по данни от ЕСГРАОН към 15.03.2015г. наброява 10588 жители. Средната гъстота на населението е 32,4 човека/км.2.( *данните от последното преброяване 2021г. Все още не са офциализирани)*

Ако се проследи динамиката на населението на общината за периода 2010/2021г. се наблюдава тенденция на трайно намаляване на населението, като тенденцията с намаляване темпа на депопулация.

***Динамика на населението на Община Хаджидимово***

|  |  |
| --- | --- |
| ***Година*** | ***Брой на население на община Хаджидимово*** |
| 2010 | 11087 |
| 2011 | 11015 |
| 2012 | 10936 |
| 2013 | 10897 |
| 2014 | 10823 |
| 2015 | 10760 |
| 2016 | 10686 |
| 2017 | 10546 |
| 2018 | 10476 |
| 2019 | 10395 |
| 2020 | 10281 |
| 2021 | 10158 |

От общия брой на населението 51.% са жени и 49.% са мъже. През наблюдавания период това съотношение с малки колебания се запазва.

Факторите, които влияят за увеличаване числеността на населението във високите възрасти и водещи до застаряването му, са ниска раждаемост, сравнително високата продължителност на живота, миграцията на хора в активна възраст. От своя страна тези фактори водят до трайното установяване на демографски дисбаланс в съотношението младо / възрастно население.

Основените причини за неблагоприятното изменение на възрастовата структура на населението са снижаването на раждаемостта и увеличаването на смъртността.

Възпроизводството на населението представлява непрекъснатата смяна на поколенията на родителите с поколенията на децата и това се случва чрез процесите на раждаемост, смъртност, брачност, разводимост.

Възпроизводството се характеризира с коефициентите за раждаемост и смъртност. От своя страна раждаемостта зависи от много фактори като стандарт на живота, качество на здравните услуги, брачност, ниво на образование, промяна в репродуктивното мислене и тенденцията младите хора да искат в по-късен период от живота си да имат деца, по-големи изисквания към брачния партньор и др.

По данни от текущата демографска статистика за десет години броят на   
живородените деца намалява, което се обяснява с намаляващата репродуктивност при жените и нарастване боя на жените след фертилна възраст, поради застаряване на населението. Съществено значение за намалението на раждаемостта оказват и измененията във възрастовата структура на родилните контингенти. Около 90,3% от ражданията се осъществяват от жени на възраст 15-34 г. Броят на жените в тази възрастова група намалява поради по-малкия брой момичета навлизащи във фертилна възраст основно поради активните емиграционни процеси.

По данни от изготвения Социално-икономически анализ на районите в Република България /трети етап/ - създаден в рамките на бюджетна линия BG16RFOP001-8.002- 0005 „Бюджетна линия на сектор „Стратегическо планиране и програмиране“, приоритетна ос 8 „Техническа помощ“ на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие и от държавния бюджет на Република България.

|  |  |  |  |
| --- | --- | --- | --- |
| ***Индикатор*** | Базисна  стойност  2009 г. | Постигната  стойност,  2018 г. | Целева  стойност  2030 г |
| Тотален коефициент на плодовитост (бр. деца на една жена) | 1.57 | 1.56 | 1.5 |
| Очаквана продължителност на живота на жените в години | 77.4 | 78.4 | 81 |
| Очаквана продължителност на живота на мъжете в години | 70.1 | 71.4 | 76 |
| Естествен прираст (раждания минус умирания) в хил. | - 27.1 | - 46.3 | - 38 |
| Нетна миграция (включително корекции) в хил. | - 15.7 | - 3.7 | - 0.5 |

Особено чувствителен е процент на миграцията на младото население насочена към по големите градски центрове, която за обл. Благоевград за 2021 г. е както следва:

Всекидневни трудови миграции

|  |  |  |  |  |  |
| --- | --- | --- | --- | --- | --- |
| Регион / Област | Заети  лица | Всекидневни пътувания от тях отиват на работа | | | Всекидневни трудови  мигранти на 1000 заети  лица (‰) |
| общо(бр.) | в същата  област(бр.) | в друга  област(бр.) |
| България | 2834834 | 400323 | 296060 | 104263 | 142,1 |
| ЮЗР | 948652 | 101945 | 55966 | 45979 | 107,5 |
| Благоевград | 127583 | 21119 | 18842 | 2277 | 165,5 |

Развитието на демографските процеси се обуславя от редица фактори произтичащи от здравното обслужване на населението , състоянието на компонентите на околната среда, жизнената срда, социалното обслужване, структурата на стопанската активност и др.

В последните 20 – 25 г. тенденциите в демографските процеси в региона се движат в посока на:

* Постепенно засилване темповете на депопулация;
* Миграция на по-младата част от населението
* Спад на раждаемостта ;
* Застаряване на населението което в селата е особено изявено;
* Относителен спад в доходите и засилване риска от изпадане в бедност
* Много бавен темп в растежа на средната продължителност на живота;

За намаляването на негативните темпове и посоката на спад в демографските показтели е необходимо да се предпремат пакет от различни меки , както на национално , а така също на областно и общинско равнище. Рязко повишаване активността на бизнеса и институциите за по - успешно включване в разлините оперативни програми и европейските проекти и финасови инструменти.

* 1. *Промишленост и строителство*

Кризата в резултат на пандемията от COVID-19”, постави редица предизвикателства пред промишлеността на територията на община Хаджидимово, свързани с нарушени доставки на суровини, материали, проблеми с транспорта, недостиг на персонал и необходимост да се работи при спазване на строги епидемични мерки.

Въпреки това, благодарение на доброто си географско разположение, мекия климат, природните дадености и наличната суровинна база, стопанските субекти развиват устойчиво стопанската си дейност.

Лицето на бизнеса на територията на общината се определя от малките и средни предприятия - икономически дейности (А21)с направление лека промишленост ( основно производство на облекло,текстил, трикотаж обувки и саи за обувки, като - , "Жоси"АД , "Би-Би" ООД , "Хариеса фешън " АД „Стил 76“ ООД , „МОДЕЛО“ ООД, „Нестос фешън“ ООД, „Роси Стил“ ЕООД и др. От значение за общината е и отрасъла вързан добив и преработка на нерудни полезни изкопаеми, като - „Копривлен Мрамор“ ЕООД.,

В сектор селско, горско и рибно стопанство дейност упражняват „Агротех 72“ ООД „Хербал“ ГТХ „Пиринпласт“,ЕТ „Красимир Налбантов“ ,Пчеларска ферма "Войнови" и др.

.Структороопределящи за Хаджидимово са още няколко други фирми в които работи по-малък по численост персонал, но които са ангажирани с по-високо технологични дейности в сферата на производството и услугите. Такива са;

* “Vormag Elektroniks”- производство на магнити NdFeB магнити, феритни магнити и др. магнитни елементи за зелената индустрия като ел.мотори, говорители, помпи, сензори, генератори.
* „ФМ Пласт ЕООД“ с основна дейност производство и монтаж на поливинил - хлоридни (PVC) и алуминиеви конструкции за врати и прозорци, окачени фасади. „Електроуслуги“ - изграждане, ремонт и поддръжката на всички видове електро инсталации, ел.уруди и машини, вътрешни и външни електроинсталации, осветителни, защитни, силови ел.инсталации.
* „А- Строй“ ЕООД Фирмата развива дейностт в областа на проектиране и изграждане на недвижими имоти в страната и чужбина инвеститорски контрол и техническо ръководство на строителни обекти

На територията на общината са регистрирани няколко фирми за производство на хляб и хлебни изделия, както и фирмите „Евроимпекс - 2“ ООД , „НИДЕКС“ ООД , КМ „ ШУС“ ООД , „Кетиан“ ЕООД , „Пластколект“ ООД и др.

Стопанската дейност на общината е базирана предимно в гр. Хаджидимово и по - големите села - Абланица и .Копривлен.

Тенденцията за последните години е бавното нарастване на общата численост на стопанските единици , както и нарастване на нетните приходи от продажби. Растеж има и в разходите за ДМА. По отношение на разходите за придобиване на ДМА, може да се изведе заключението, че бизнесът се грижи да обновява оборудването си и подобрява конкурентоспособността си.

Състоянието на околната среда е определящ фактор за качеството на живот на дадена територия То рефлектира върху всички стопански дейности в т.ч. туризъм, транспорт, земеделие, индустрия, промишленост,енергетика и др.

Близостта на ГКПП "Илинден", подбрява експортните възможности и допринася за привличане на външни предприемачи и капитали. Географската близост, исторически установените връзки с Гърция, както и активната политиката на местните власти, способстваст за по- значителен приток на чуждестранни инвестиции в трикотажната и обувната промишленост . Основните инвеститори са от Гърция и Италия . Новите инвестиции успешно се интегрират с местната икономика и създават положителен стимулиращ ефект – откриване на нови работни места и намаляване на безработица в района .

Реализирането на енергийната политика през 2021 г., се очаква да даде отражение върху заетостта и през новия програмен период поради нacoчeния пoтoĸ от инвecтиции ĸъм ĸлючoви oблacти в т.ч. подобряване на eнepгийнaтa eфeĸтивнocт, модернизиране и разширяване на енергийна инфраструктура и изграждане на нови генериращи мощности, за което способства високия енергиен потенциал на речните течения на териториата на общината .

Въпреки изградения много добър имидж на община Хаджидимово като място с благоприятна бизнес атмосфера, все още остават нереализирани възможности за по добро използване потенциала на местните ресурси. Последното може да се подобри с разширяване на пътната мрежа. Според извършеното категоризиране на областите и общините според гъстотата на общинската пътна мрежа ( км/кв км) общината попада в 5 - та група.

|  |  |  |  |  |  |
| --- | --- | --- | --- | --- | --- |
| Гъстота  км/кв км | Ниска  -под 0,1- 0,10 | Под средна  0,11 - 0,15 | Средна  0,16 - 0,20 | Над средна  0,21 - 0,30 | Висока  0,31 - над |
| Група | 5 | 4 | 3 | 2 | 1 |
| Обл. Благоевград |  |  | 0,18 |  |  |
| Хаджидимово |  | 0,11 |  |  |  |

***Източник: Социално-икономически анализ на районите в Република България Трети етап***

Общината полага много сериозни усилия за подобряване на общинската пътна мрежа,като ключов фактор за равитие на бизнеса. .

Финасов ресурс за разширяване на стопанската активност може да бъде осигурен чрез следните оперативни програми:

* „Развитие на регионите“ за периода 2021-2027 г.- Инфраструктурни мерки за насърчаване на икономическата активност, енергийната ефективност, градската мобилност и сигурността в обществени пространства
* Изпълнението на ОП „Иновации и конкурентоспособност“ (ОПИК) 2014–2020 г. допринася за повишаване конкурентоспособността чрез развитие на иновациите, предприемачеството, капацитета за растеж на малките и средни предприятия (МСП), енергийната и ресурсната ефективност на предприятията, както и индиректно за създаването на качествени и устойчиви работни места. Предстои обявяването на нови процедури за предоставяне на безвъзмездна финансова помощ в рамките на инструмента на ЕК  REACT-EU с цел да се ускори възстановяването на МСП от социално-икономическите последици от пандемичната криза, да се засили способността им за растеж .
* През 2022 г. ще продължи и реализацията на мерки по Закона за насърчаване на заетостта в малките и средните предприятия. В изпълнение на разпоредбите в закона на безработни лица регистрирали микро предприятие бе увеличен размера на предоставяните средства за разходи по одобрен бизнес проект за започване на стопанска дейност.
* През 2022 г. ще се изпълнява операция „Подкрепа за устойчив бизнес“, която цели да предостави подкрепа чрез достъп до услуги за бизнес развитие на предприятия (вкл. самонаети лица), създадени и подпомогнати в рамките на операции и мерки за насърчаване на предприемачество и стартиране на самостоятелен бизнес по ОП РЧР 2014 .

Кадидадстването по оперативните програми ще спомагне за привличане на нови инвестиции от страната и чужбина. Утвърдилото се българо-гръцко сътрудничество съдейства за по-близка синергия в икономиката, в социалната политика и културната дейност между двете съседни държави и утвърждава имиджа на региона в международен аспект

* 1. *Селско стопанство*

Селското стопанство заема водещо място в икономиката на общината. Най- голяма част от обработваемите земеделски земи заемат нивите – над 80%, ливадите – над 13% и на последно място са площите с трайни насаждения- около 4%. Селскостопанското производство е съсредоточено главно в добива на технически култури - висококачествени ориенталски тютюни. Като допълващи производства са добива на картофи по-развит в планинските и полупланинските землища , а зърнените култури (пшеница, царевица, ечемик и др), зеленчуците и плодовете са с по- занчително производство при равнинните терени.

Тютюна е основната и най-рентабилна култура, която определя облика и характера на селското стопанство в общината. Поради подходящите почвено-климатични условия за развитието му той ще остане основна култура и за в бъдеще. Към момента тютюнът осигурява и основните приходи в сектора , кето е свързано и със значителния брой на производителите му, които в общината са 2200 души.

Настъпващите климатични промени в последните деситилетия регистрират траен ход на покачване на средните годишни температури с което се отваря възможността за промишлено отглеждане и на по- топлолюбиви селскостопански култури .

Това се отчита и чрез Общинския план за развитие който пренася националните приоритети на местно ниво и спомага за развитие, свързано с повишаване на конкурентоспособността, заетостта и внедряването на нови практики.

Плана залага като приоритет 1.1 - Насърчаване развитието на селското стопанство, като основен отрасъл в местната икономика и оказва подкрепа за по-висока професионална квалификация и информираност на земеделските производители, подпомага производителите с пазарна информация и контакти за реализация на земеделските продукции.

Приоритет 1.2 – насърчава предприемачеството за създаване на микро и малки фирми за преработка на селскостопанска продукция, чрез рекламиране на възможностите за създаване на преработвателни предприятия, осъществяване на комуникации между производители и   
преработватели на земеделска продукция.

Приоритет 1.3 - Привличане на външни инвестиции в биологични производства и на такива свързани с оползотворяване на отпадъци от селското стопанство с което се намалява негативния товар върху околната среда.

Като проблем пред селскостопанското производство в района се очертава намаляващата годишната сума на валежите минимума на която съвпада с вегетационния период на повечето култури..Това прави по- остра необходимостта от изкуствено напояване. Към момента поливните площи в общината възлизат на около 15000 дка. Наличните поливни съоръжения за гравитачно напояване обаче са силно амортизирани и се нуждаят от реконструкция и ремонт, което изисква значителен финасов ресурс.

На национално ниво се посочва, че социално-икономическото развитие на селските райони, осигуряващо нови работни места, намаляването на бедността, социалното включване и по-доброто качество на живот са сред целите на политиката в селското стопанство, прилагана чрез изпълнението на Програмата за развитие на селските райони. В тази връзка в Хаджидимово действа пазар за селскостопански стоки, на който местни производители предлагат продукцията си. Иницитивата може да бъде разширена, чрез увеличаване на включените в нея ресурси, чрез:

Тематичната подпрограма за развитие на малки стопанства и подмярка 6.4 „Инвестиционна подкрепа за неземеделски дейности“ от Програмата, по които е заложен индикатор „създаване на заетост“ спомага за създаването нови работни места свързани със дейности базирани на госкостопанските и селскостопански ресурси в района.

През програмния период 2014–2020 г. по прилагания чрез ПРСР подход „Водено от общностите местно развитие“ (ВОМР, който продължава действието си до 2023 г.,) могат да се сключат споразумения за изпълнение на стратегии за ВОМР от местни инициативни групи (МИГ) от територията на цялата страна. Стратегиите включват различни мерки за предоставяне на безвъзмездна финансова помощ от Европейския земеделски фонд за развитие на селските райони (ЕЗФРСР).

Животновъдството в общината е слабо развито въпреки благоприятните природно - икономическите условия.

Като подотрасли са застъпени основно говедовъдството и овцевъдството. За последните няколко години може да се каже, че се наблюдава известна устойчивост на няколкото малки семейни ферми, преди всичко за отглеждане на преживни животни и в по- малка степен на свиневъдството . Като основен проблем за разрастване на животновъдството може да се изтъкне остарелият сграден фонд с неотговарящи на съвременните изисквания условия за отглеждане на животните. Това води до влошена хигиена и качество на произвежданата продукция и намалява продуктивността.

Потенциал има за разрастване на зайцевъдството, което може да се насърчава във връзка с качествата на тяхното месо и търсенето му на Европейските пазари, както и на промишленото рибовъдство и аквакултурите.

За да се постигнат по – високи нива на животновъдството през новия планов период , е необходимо на фермерите да се окаже по- сериозна подкрепа чрез предоставяне на информация за съществуващи добри практики, техническа помощ и финансови ресурси за инвестиции в животновъдството и особено за управление на отпадъците които се генерират при него. ОПООС залага насърчаване прилагането на екологосъобразни практики в селското стопанство, производство наекологично чиста селскостопанска продукция, обусловено от условията в общината

* 1. Туризъм

Територията е с много добра пътна обвързаност позволяваща развите на туризма. През землищата на община Хаджидимово (селата Ново Лески, Копривлен и Садово) преминава второкласния Републикански път II-19. Пътя преминава изцяло по територията на Облат Благоевград и свързва общината, както с курортите Банско и Добринище така и с пролома Момина клисура на река Места. Пътя достига до ГКПП Илинден - Ексохи, където продължава под № 57 от Гръцката пътна мрежа. От пътя вляво и вдясно се отделят още 7 третокласни пътя от Републиканската пътна мрежа, в т.ч.Републикански път  [III - 1906](https://bg.wikipedia.org/wiki/%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0%D0%BD%D1%81%D0%BA%D0%B8_%D0%BF%D1%8A%D1%82_III-1906) през селата Нова Ловча и Парил, а при село Копривлен- наляво е Републикански път  [III–1907](https://bg.wikipedia.org/wiki/%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0%D0%BD%D1%81%D0%BA%D0%B8_%D0%BF%D1%8A%D1%82_III-1906) през град Хаджидимово до село Блатска.

В относителна близост до Републикански път ІI-19 преминава Европейски път Е 79, свързващ градовете Кошице в Югоизточната част на Словакия и Солун на Егейско море. Пътят е дълъг 1550 км.

Път E79 преминава през [България](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F) от Видин до Кулата и почти изцяло съвпада с републикански път I-1, освен в частта му от Ботевград до София, където пътят съвпада с част от [магистрала](https://bg.wikipedia.org/wiki/%D0%9C%D0%B0%D0%B3%D0%B8%D1%81%D1%82%D1%80%D0%B0%D0%BB%D0%B0) [А2 "Хемус"](https://bg.wikipedia.org/wiki/%D0%A5%D0%B5%D0%BC%D1%83%D1%81_(%D0%BC%D0%B0%D0%B3%D0%B8%D1%81%D1%82%D1%80%D0%B0%D0%BB%D0%B0)). Около София път E79 съвпада с част от източната и с цялата южна дъга на [републикански път II-18](https://bg.wikipedia.org/wiki/%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0%D0%BD%D1%81%D0%BA%D0%B8_%D0%BF%D1%8A%D1%82_II-18) (Софийски околовръстен път) От там в участъка от Перник до Благоевград и от Кресна до Кулата съвпада с пуснатата в експлоатация част от магистрала [А3 "Струма"](https://bg.wikipedia.org/wiki/%D0%A1%D1%82%D1%80%D1%83%D0%BC%D0%B0_(%D0%BC%D0%B0%D0%B3%D0%B8%D1%81%D1%82%D1%80%D0%B0%D0%BB%D0%B0)).

Община Хаджидимово има потенциал за развитието на различни видове туризъм, като екотуризъм, културно-познавателен, селски, бизнес туризъм.

На основата на природните дадености в общината и региона могат да се развият следните разновидности:

* Излетен туризъм
* Ловен и риболовен туризъм
* Фототуризъм
* Екотуризъм
* Спортен туризъм
* Балнеотуризъм
* Ваканционен туризъм

**Защитените зони** „Родопи Западни“, „Среден Пирин – Алиботуш” , „Долна Места“ за опазване на местообитанията, както и ЗЗ „Славянка" и „Места“ за опазване на птиците Биосферен резерват Али ботуш" и Защитените местности „Павльова падина“, „Жингов бряст" "Пиринско лале" и ЗМ „Славянка“ предоставят изключително богата база за развитие на туризма, който към настоящия момент е с твърде слабо проявление, въпреки всички благоприятни дадености на раьона - мек климат, спокойни места със живописна панорама, изключително биоразнообразие включващо повече от 330 вида висши растения , много български и балкански ендемити. Значителено е представителството на локалните ендемити - естествения елемент за създаване на тематични екопътеки с изграждане на необходимите заслони, беседки кътове за отдих и др.

Селският туризъм има потенциал за развитие поради наличието на необитавани къщи, запазили автентичността си и типичния облик във всяко населено място. На национално ниво прави впечатление, че в последните години се забелязва инвеститорски интерес към селата, които имат потенциал за развитие и на друг вид туризъм, като воден, риболовен, културно-исторически.   
 Културно-познавателният туризъм дава възможност на посетителите да придобият познания в областта на традициите, навиците и обичаите на местното население, да се докоснат до паметници, които датират от различни епохи и свързани с определени периоди от Българската история.

В условията на извънредно положение и извънредна епидемична обстановка в страната туризма е един от най-силно засегнатите икономически сектори. Основен приоритет на Министерството на туризма, който има благоприятно въздействие върху заетостта, е утвърждаване доверието и налагане на положителния имидж на България като безопасна, сигурна и предпочитана туристическа дестинация, предлагаща условия, разнообразие и висококачество на туристическия продукт през четирите сезона.

През 2021 г. ще продължи изпълнението на Актуализираната Национална стратегия за устойчиво развитие на туризма в Република България за периода 2014-2030 г. В нея са отчетени спецификите на заетостта в сектор „Хотелиерство и ресторантьорство“ (сезонност, най-ниското заплащане от всички икономически сектори, демографски и образователни характеристики на заетите и др.). В тази връзка ще продължи прилагането на конкретни мерки за развитие на човешките ресурси в туристическия сектор за развитие на устойчив туризъм“, чрез:

* Рекламиране на природните дадености и наличното биоразнообразие.
* Активна национална и регионална политика в опазването и обогатяването на околната среда.
* Развитие на партньорства с МОН, висшите учебни заведения и туристическия бизнес с цел осигуряване на кадри с познания в областта на устойчивото развитие на туризма.
* Провеждане на регулярни проучвания на потребностите от работна сила в туризма (самостоятелно или в партньорство с МТСП) за осигуряване на връзка между бизнеса и образователната система.

В условията на пандемия на COVID-19, настъпиха значителни изменения в очакванията за развитието на туризма в България през 2021 г. Към новите реалности е адаптирана и Годишната програма за национална туристическа реклама за 2021 г., чиито основни цели включват развитие и задълбочаване на сътрудничеството с българския туристически бизнес, браншовите асоциации и организации, общински администрации, медии и други ангажирани със сектора страни; реализиране на промоционални кампании и позиционирането на специализираните видове туризъм, които могат да се практикуват през четирите сезона на годината.

Социално-икономическите последици от пандемията на COVID-19 се отразиха и върху предприятията в областта на туризма и свързаните с тях услуги, като ги поставиха пред съществен риск от преустановяване на дейността им и освобождаване на персонал. В рамките на ОП “Иновации и конкурентноспособност“ по проект „Подкрепа на предприятия, регистрирани по Закона за туризма като туроператор или туристически агент, за преодоляване на икономическите последствия от пандемията COVID-19“ ще се подпомагат за срок от 18 месеца микро, малки и средни предприятия за дейности, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19.

Предвид наличните природни дадености, благоприятно географско положение и сравнително добра транспортна обвързаност , както и ангажиментите на държавата за подпомагане на бранша, разработването на общинска програма за развитие на туризма би се отразило благоприятно върху възможностите за привличане на външно финансиране и активизиране на местния бизнес в този стопански сегмент.

*II.* ***Данни и информация за околната среда по компоненти***

Настоящатата общинска програма за опазване на околната среда (ОПООС) се изготвя в отговор на обществената потребност от осъществяване на планова, открита и предсказуема политика в областта на околната среда

При изготвянето на ОПООС е взето предвид състоянието на отделните компонети на жизнената и оконата среда с което програмата се превръща в превантивен инструмент за идентифициране и оценяване на евентуалните въздействия върху околната среда и човешкото здраве, както от наличните производства, а така също и при реализацията и експлоатацията на нови инвестиционни предложения във всички отрасли на икономиката и развитието на инфраструктурата при отчитане на евенуалния комулативен ефект от отделните емитери.

Като цяло съществуващите географски и икономогеографски фактори на територията са благоприятни за запазването на чиста околна среда. Съчетаването на планински терени с речни долини придава специфичен облик на красивата местна природа и подобрява взаимодействието на отделните компонети за установяването на богата и хармочнична околна среда.

2.1. Атмосферен въздух

Атмосферните процеси се подразделят на физични и химични, като и двата вида могат да протичат едновременно по сложни и взаимо-зависими начини. Физичните процеси на пренос чрез ветровете, формирането на облаци и валежи, влияят силно върху качеството на въздуха в даден регион

Метеорологичните характеристики са в тясна връзка с разпространението на замърсителите в атмосферния въздух . Нивото на замърсяване на въздуха се определя както от количеството изхвърляни газове от различни източници , така и от характера на разсейването им в атмосферата.

На територията на Община Хаджидимово няма изграден стационарен пункт за непрекъснат мониторинг върху качеството на атмосферния въздух (КАВ) към Националната система за мониторинг на околната среда (НСМОС)

Поради много доброто екологично състояние на общината на нейната територия не са извършвани периодични (индикаторни) измервания на нивата на основните показатели, характеризиращи КАВ в приземния слой, съгласно чл.4, ал.1 на ЗЧАВ. Въпреки това предвид установени превишения на някои от показтелите в други сходни общини би могло да се очаква предимно през зимния сезон (отоплителния), че при специфично стечение на климатичните условия (инверсии) би могло да възникне временно замърсяване на праговата стойност за средноденонощната норма за опазване на човешкото здраве по показател фини прахови частици – ФПЧ10.

Състоянието на приземния атмосферен слой е свързано с киселинните дъждове, преноса на прахови частици, химически замърсители и др. които влияят върху другите компненти на околната среда – води, почви, биоразноообразие, а също така оказва пряко въздействие върху климатичните промени.

Замърсяването на въздуха освен на околната среда, вреди и на човешкото здраве. В Европа емисиите на много замърсители на въздуха спаднаха значително през последните десетилетия, което доведе до подобряване качество му на континента. Въпреки това концентрациите на замърсителите са все още прекалено високи, поради което проблемите с качеството на въздуха остават. Значителна част от населението у нас живее в зони, където се наблюдава превишаване на допустимите норми особено в общинските и областните центрове. Замърсяването с озон, азотен диоксид и прахови частици (ПЧ) създава сериозни рискове за здравето. Излагането на тези замърсители редовно или при върхови концентрации упражнява различно по своята сериозност въздействие ― от смущения на дихателната система до преждевременна смърт.

Подкиселяването което е резултат от киселинно отлагане на съединения с наднормено съдържание на сяра и азот за територията на общината е с ниско представяне и се увеличава през зимния сезон, когато редица домакинства ползват въглища за отопление . В последните 2 год. с преустановяване на производството и предлагането на брикети съдържанието на серни съединения в атмосферата значително намаля.

Еутрофикацията - екологичен проблем, причинен от въвеждането на прекалено много хранителни вещества в екосистемите, отбеляза по-малък напредък. Зоните на чувствителните екосистеми, засегнати от прекомерното съдържание на азот в атмосферата също бележи спад през последните години.

При излагане на високи концентрации на озон се причиняват щети на селскостопанските култури. Проучванията сочат, че повечето култури са изложени на концентрации на озон, които надхвърлят дългосрочната цел на ЕС, за защита на растителността.

Известно е, че качеството на въздуха невинаги се подобрява пропорционално на общия спад на антропогенните емисии. Причините за това са различни и влизат в различни взаимодействия помеду си , кавъвто например е преноса на дълго разстояние на замърсители от други общини, държави , дори и континенти, като вулканичните изригвания, прашните бури и др.

Опазването на атмосферния въздух е проблем, който ще доминира в политиката на ЕС и през следващите години. Това изисква задълбочени промени в националните и местните политики, като разнообразие на мерки, действия и практики в различните области.

Дългосрочната цел на ЕС е да се постигнат степени в чистота на въздуха, които не водят до неприемливи въздействия и рискове за човешкото здраве и околната среда. ЕС действа на много равнища за намаляване замърсяването на въздуха: посредством законодателство, сътрудничество с отраслите, отговорни за замърсяването на атмосферата, както и с международни, национални и регионални органи и неправителствени организации. Политиките на ЕС си поставят за цел да намалят излагането на замърсен въздух чрез намаляване на емисиите и установяване на норми и целеви стойности за качеството на въздуха. В края на 2013 г. Европейската комисия прие предложения пакет за качеството на чистия въздух, включително нови мерки за намаляване на замърсяването му.

Европейската агенция за околната среда (ЕАОС) е центърът с данни за замърсяването на въздуха на Европейския съюз. ЕАОС подпомага прилагането на законодателството на ЕС, свързано с [емисиите в атмосферата](https://www.eea.europa.eu/themes/air/@@search?sort_on=Date&sort_order=reverse&SearchableText=air%20emissions) и качеството на въздуха. Също така Агенцията съдейства за оценка на политиките на ЕС за разработването на дългосрочни стратегии за подобряване на качеството на въздуха в Европа.

При дейността си ЕАОС поставя ударение върху:

* осигуряване на публичен достъп до набор от данни за замърсяването на въздуха;
* документиране и оценка на тенденциите в замърсяването на въздуха и съответните политики и мерки в Европа.
* изследване на баланса и синергиите между замърсяването на въздуха и политиките в различни области, включително изменение на климата, енергетиката, транспорта и промишлеността.

По своята същност източниците на замърсяване заемат широк спектър от вещества, които са природни и антропогенни.

Определящи за територията на община Хаджидимово могатда бъдат серните и азотните съединения, някои органични и неорганични въглеродни съединения, тропосферен озон и прахови частици:

* ***Серният диоксид* (SO2)** е един от най-често срещаните замърсители, изхвърляни при антропогенната дейност. Заедно с него в атмосферата постъпва и серен триоксид (SO3), който повечето пъти се получава като вторичен замърсител. Главни източници на серни съединения е битовото отпление на твърдо гориво и биологичното гниене на органичната материя от обработваемите и горските площи. Към серните съединения се причислява и сероводородът (H2S). Той е силно отровен и предимно с природен произход от анаеробно биогенно разлагане във влажните зони.
* ***Азотните съединения*** са резултат от високотемпературно изгаряне в двигателите с вътрешно горене . Азотните оксиди участват и във фотохимични реакции, при които се образуват вторични замърсители, като приемен озон и фотохимичен смог.
* ***Неорганични въглеродни съединения*** са въглеродният оксид (СO) и диоксид (CO2). В атмосферата постъпват при непълно или пълно изгаряне на горивата и от анаеробното разлагане на организмите.
* ***Въглероден диоксид*** Концентрацията му се разглежда и в аспекта на **основен парников газ и именно като такъв буди тревога.** Според [IPCC](https://www.climateka.bg/rechnik?dictionary=IPCC_(_Intergovernmental_Panel_on_Climate_Change_)_) и Световна метеорологична организация (СМО) именно повишението на CO2 е една от причините за наблюдаваното глобално затопляне. Това е и причината все повече изследвания да са насочени към изучаването му, към процесите свързани с CO2 и възможносите за намаляване на концентрацията му в атмосферата.
* ***Органичните въглеродни съединения***, замърсяващи атмосферния въздух, са различни хидрокарбони. Те постъпват от биологични процеси – гниене във влажни зони, изтичане на природен газ, горски пожари. Метанът (CH4) е най-широко разпространеният органичен въглеводород. Доскоро не му се обръщаше голямо внимание, но напоследък се установи голямата му роля в парниковия ефект и подобно на CO2 е сред най-цитираните причини за глобалното затопляне. Неметановите хидрокарбони имат важно значение за протичане на някои фотохимични реакции и образуването на приземен озон и фотохимичен смог.
* **Озонът (O3)** е високо реактивен газ, който се образува в стратосферата (най-голяма е концентрацията между 25 и 35 км височина т.е. в озоносферата). Освен в озоносферата, съществува и озон в приземния слой на въздуха. Образува се при фотодисоциация на NO2. Озонът е опасен за човешкото здраве, поради токсичното си въздействие. Засяга имунната система и намалява устойчивостта към респираторни заболявания. Най-често на рисковото влияние на озона са изложени тези, които работят на открито и имат астматични заболявания.
* ***Твърдите частици*** се явяват замърсител, когато надминат определени норми за концентрации. Техен източник са различни природни и антропогенни процеси. Отчитайки сезона, през който у нас се регистрират най-много превишения на ПС за ФПЧ10, може да се заключи, че замърсявания на територията на общината могат да се очакват само в урбанизираните й части и , че основният източник на емисии на ФПЧ10 би се явило отоплението на битовите сгради.

Други източници на емисии на ФПЧ10, които допринасят значително към общото замърсяване на АВ в общината са откритите кариери, транспорта и обработваемите площи. Като вероятни източници на емисии, които потенциално биха довели до генериране на вредни вещества в атмосферата могат да се посочат горските пожари, незаконното изгаряне на отпадъци в т.ч и такива от растителен произход – например от дървопреработващата или селскостопанската дейност, както и нерегламентираното изхвърляне и запалване на битови отпадъци.

Налчието на горепосочените замърсители при по-високи концентрации би могло да причини трайно увреждане на редица органи, започвайки от белите дробове, преминавайки през сърцето, достигайки до кръвоносната ни система и други.

Поради тези причини Стратегията по околна среда на Р. България насочва специално внимание , както към стационарните, а също и към мобилните източници на замърсяване на въздуха ( организирани и неорганизирани) и ги подрежда сред приоритетните направления в опазвнето на околната и жизнената среда.

Липсата на големи промишлени предприятия емитиращи значителни замърсявания в околната среда в границире на общината на този етап не налагат изготвянето на Програма за управление качеството на атмосферния въздух

У нас за оценка на възможното замърсяване на въздуха се използва понятието "Потенциал на замърсяване на атмосферата" (ПЗА).

Установено е че, върху разпространението на замърсителите, постъпващи в атмосферата влияние оказват метеорологичните фактори. От тях зависи разпределението им по вертикала и хоризонтала, а също температурата и влажността на въздуха, динамичната и термична стратификация, валежите облачността, полето на налягане (баричните системи) и др.

Така например вятъра се явява основен фактор, който обуславя преноса и разсейването на замърсителите.

Въз основа на скоростта на вятъра се различават четири степени определящи потенциала за разсейване на замърсителите. Определя се на база случаите на вятър със скорост над 1м/с./ год, като :

* I – ва  степен - с нисък потенциал - 0-25%
* II – ра  степен – със среден потенциал - 26-50%;
* III – та  степен – с висок потенциал - 51-75%;
* IV– та  степен – с много висок потенциал - 75-100%.

По този показател общината се характеризира с среден потенциал за разсейване на замърсяванията , тъй като 72% от дните през годината са със средна скорост на вятъра 0,8 м/сек., т.е. под критерия 1 м/с.

Към настоящия момент няма информация за дяловото участие на замърсяване с прах през годината , но независимо от това може да се предположи, че интезивността на замърсяването нараства, както по време на продължителните сухи периоди, а така също и през зимата когато се извършва опесъчаване на селищната пътна мрежа. Нивото на почистване на населените места (улично метене и миене) не е на нужното ниво, поради финансови причини, така, че за подобряване на състоянието му ще се търсят средства от външно финансиране, както за закуване на почистваща техника, а така също и за извършване на ремонтни дейности за подобряване състоянието на пътните платна.

В заключение може да се обобщи , че климатичните условия в общината по отношение на атмосферната влажност и движението на въздушните маси не благоприятстват задържане и сумиране на замърсителите в приземния въздушен слой.

В тази връзка настоящата програма предвижда единствено засилване на котрола с цел изпълнение на разпорежданията на Наредба No 6 от 7 октомври 2019 г. за изискванията и контрола върху дървесината, която се използва за битово отопление:

За опазване чистотата на атмосферния въздух в населените места съгласно приетите у нас изсквания дървесината, използвана за битово отопление, трябва да отговаря на следните условия:

1. да е суха;

2. да не е обработвана повърхностно с бои, лакове, смоли и лепила;

3. да не е импрегнирана или да е претърпяла друга химична обработка;

4. да не е свързана/примесена с други вещества и материали, включително текстил, пластмаси, гуми или други петролни продукти.

Благоприятен момент е традиционното увеличаване броя на жилища с изолация и PVC дограма с което се намаляват енергиините разходи и свързаните с тях емисии. Точна информация за броя на тези жилища за община Хаджидимово липсва, но може да се пердполага, че е съпоставима с тази за областния център:

***Жилища с изолация и PVC дограма.***

|  |  |  |  |  |
| --- | --- | --- | --- | --- |
| Регион / Област | Жилища с изолация, 2011 г. | | Жилища с PVC дограма, 2011 г. | |
| Брой | Дял в % | Брой | Дял в % |
| България | 602546 | 15,5 | 1127734 | 29,0 |
| Благоевград | 21245 | 15,2 | 44814 | 32,0 |

***Информация :* *Социално-икономически анализ на районите в Република България Втори етап. Част 2. Приложение 2***

За намаляване на енергийните разходи и подобряване на КАВ в общината са реализирани:

* Мерки за енергийна ефективност и подмяна оборудване на СОУ "Паисий Хилендарски" с. Абланица 2015;
* Мерки за енергийна ефективност, подмяна оборудване на ОУ "Никола Й. Вапцаров", с. Копривлен;
* Мерки за енергийна ефективност, реконструкция, основен ремонт и подмяна оборудване на ОУ "Св. Св. Кирил и Методий", с. Блатска 2015-2016;
* Проектиране и изпълнение на мерки за енергийна ефективност и подмяна оборудване на ДГ – с. Блатска 2016-2017;
* Проектиране и изпълнение на мерки за енергийна ефективност и подмяна оборудване на ОУ "Гоце Делчев", с. Беслен;
* Проектиране и изпълнение на мерки за енергийна ефективност на ЦДГ с. „Садово“;
* Проектиране, мерки за енергийна ефективност и основен ремонт на читалищата в с. Копривлен и с. Ново Лески

За периода 2014 – 2020 г. не са въведени нови , значими енергийни мощности и няма увеличение в общата маса на емисиите от производствена дейност , като се изключи увеличения трафик и брой автомобили на територията на общината.

Непосредствен контрол върху автотранспорта се осъществява ежегодно, при техническите прегледи на МПС. Показателите, които се контролират са : димност, въглероден окис , азотни окиси , въглеводороди. На национално ниво се очертава тенденция към използване на горива с по-ниско съдържание на сяра.

У нас е изготвен „ Интегриран план в областта на енергетиката и климата на Република България 2021 – 2030г.“ изготвен в съответствие с изискванията на Регламент (ЕС) 2018/1999 и отразява всички препоръки на ЕК.

С ИНПЕК се определят основните цели и мерки за осъществяване на националните политики в областта на енергетиката и климата, в контекста на европейското законодателство, принципи и приоритети за развитие на енергетиката.

Основните цели, заложени в ИНПЕК са:

• стимулиране на нисковъглеродно развитие на икономиката

• развитие на конкурентоспособна и сигурна енергетика;

• намаляване зависимостта от внос на горива и енергия;

• гарантиране на енергия на достъпни цени за всички потребители.

Като път за намаляване на въглеродните емисии е разширяването на газопреносната мрежа и бъдещо включване на община Хаджидимово в нея . На този етап в общината все още няма селища с достъп до газопроводна мрежа.

***По Достъп на общините до газопроводната мрежа***

|  |  |  |  |  |  |  |
| --- | --- | --- | --- | --- | --- | --- |
| Брой/ No | Област / община | Извън  район/  без лиценз | Лиценз  без  достъп | С достъп  до ГПМ | Без  достъп,  с КПГ | С изградена газо  разпределителна  мрежа (ГРМ) |
| 51+1 | ЮЗР | 20 | 13 | 18+Сф | 5 | 17 |
| 14 | Обл. Благоевград | 5 | 4 | 5 | 3 | 6 |
|  | Хаджидимово | Х |  |  |  |  |

***Информация :* *Социално-икономически анализ на районите в Република България Втори етап. Част 2. Приложение 2***

*2.2. Води*

Основна отводнителна артерия на територията на община Хаджидимово е река Места със своите 13 по - големи притока. Пространствено р. Места попада в Екорегион 7 - Източни Балкани, който включва Южна България, части от Северна Гърция, Европейската част на Турция, Северна Македония и Сърбия и е с трансграничен характер и статут.

Реката извира от южните склонове на Рила. В горната си част тече между Рила и Родопите , след това се врязва в западния склон на Дъбрашки рид, където образува дълбокия пролом Момина клисура. След това навлиза в Гоцеделчевската котловина и в средната си част , преминава през община Хаджидимово която е гранична територия. От там навлиза в Гръция , където се влива в Егейско море. Общата дължина на реката е 273 км, от които 126 км са в Българска територия.

Поречието на р. Места заедно с тези на реките Струма, и Доспат се управляват от Западнобеломорски район за басеиново управление (ЗРБУ).

Във връзка с прилагането на Рамковата Директива за Води (РДВ) (Директива 2000/60/ЕС на Европейския парламент и Съвета, 2000) за постигането на добро екологично състояние на повърхностните води за територията на общината от значение за опазването им са следните кодове:

* BG4ME100R113 Река Места от вливането на река Мътница до границата.
* BG4ME400R112 Река Мътница от изворите до вливането й в река Места.
* BG4ME900R078 Река Черна Места от изворите до вливането й в река Места.

По- главните притоци за формиране на оттока на река Места са Черна Места, Брезнишка , Мътница , Канина и Бистрица. Останалите притоци са с непостоянен дебит и ниска стопанска стойност

Съгласно изискванията на чл. 6, чл. 7, и Приложение IV на ЕРДВ, както чл.119а., ал. 1, от Закона за водите (Обн., ДВ, бр. 22 от 13.03.2007г.), във водосборният басейн на река Места, са определени следните защитени зони:

*1. Зони за защита на питейните води* **-** включва водните тела, съоръженията за добив на вода и санитарно-охранителните зони, учредени около водоизточниците.

1. *Зони за къпане*В План за управление басейна на река Места за поречието й не са учредени зони за къпане.

3.*Чувствителни и уязвими зони*

3.1. Чувствителни зони

Чувствителните зони, са част от защитените територии определени и включени в съответния регистър на Плановете за управление на речните басеини. Зоните изискват специален режим на управление с цел да се намали и/или предотврати постъпването на биогенни елементи във водните тела с последващо влошаване на екологичното им състояние . В Република България тези зони са определени със Заповед No РД-970/28.07.2003г.на Министъра на Околната среда и водите. Съгласно същата заповед за поречието на река Места, към момента, няма определени чувствителни зони.

* 1. Уязвими зони.

Уязвимите зони са част от защитените територии, които следва да се определят и включат в съответните регистри на Плана зауправление на речните басейни. Това са зони изискващи по-специален режим на управление с цел да се намали и/или предотврати постъпването на нитрати от селскостопански източници в повърхностните и подземните водни тела с последващо влошаване на тяхното химично и екологично състояние. В Република България тези зони са определени със Заповед No РД-795/10.08.2004г. на Министъра на околната среда и водите. За поречието на река Места, към момента, няма определени уязвими зони по горе цитираната заповед.

*4.Зони за опазване на водни биологични видове. Натура 2000.*

У нас регистърът на зоните за опазване на водните биологични видове, е включен в общата част от Плана за управление на съответните речни басейни. В ПУРБ за река Места, също са включени регистрите на защитените територии, определени с цел опазване на местообитания на видове, при които поддръжката или подобряването състоянието на водите е важен фактор за опазването им, а именно:

Регистър на защитените територии, по смисъла на чл. 3 и на основание на чл. 39 от Закона за защитените територии, обявени със Заповеди на Министъра на околната среда и водите, е представен в Таблица ІІІ.3 – Защитени територии за басейна на река Места, където са включени всички защитени територии, както и части от тях, в случаите когато същите попадат частично в поречие Места.

За за община Хаджидимово това са :

|  |  |  |  |  |
| --- | --- | --- | --- | --- |
| Вид на ЗТ | Име на ЗТ | Код на ЗТ | Административен акт за  обявяване | Забрани и ограничения на дейностите |
| Резерват | Али ботуш | BG4PAH9 | 1. Постановление на Министерски Съвет No 1171 от 24.09.1951г.;  2. Постановление на Министерски Съвет No 14825 от 29.06.1952  3. Заповед No 27 от 13.01.1981  4. Промяна в площта-увеличаван със Заповед No 27 от 13.01.1981  5. Промяна в площта-увеличаване със Заповед No 131 от 22.02.1985 | В резервата се забраняват всякаквидейности, с изключение на:  1. Неговата охрана;  2. Посещения с научна цел;  3.Преминаването на хора по маркирани пътеки, включително с образователна цел;  4.Събиране на семенен материал, диви растения и животни с научна цел или за възстановяването им на другиместа в количества, начини и време,изключващи нарушения в екосистемите |
| Защитена  местност | Павльова  падина |  | Заповед № РД-651 26.05.2003 г. |  |
| Защитена  местност | „Жингов бряст" |  | Заповед № РД-452 08.06.2012 г. |  |
| Защитена  местност | "Пиринско лале" |  | Заповед № РД-233 11.03.2013 г |  |
| Защитена  местност | Славянка |  | Заповед № РД-425 18.06.2007 г. |  |

Съгласно екологичното законодателство на страната ни , когато една територия е обявена за защитена по повече отедин нормативен документ (например резерват, който е в територията на национален парк, който от своя страна е част от зона по НАТУРА 2000) при управлението на дейностите по отношение на водите за тази територия е задължително да се прилагат най-строгите ограничения, с цел да се изпълнят най-високите изисквания за защита на зоната.

1. *Стопанско значими биологични водни видове.*

В актуалните Планове за управление на речните басейни, за поречието на река Места не са обявени зони за защита на стопанско значими водни видове.

Река Места на територията на общината се характеризира с променлив и непостоянен отток, който се подхранва от:

* Води в хидрогеоложките и хидроложките структури, които се подхранват от Рила, Пирин и Западните Родопи.
* Води в карстови басейни и водоносни зони в кристалинни и пукнатинни масиви.
* Големите количества валежи във високите части на планините.

Река Места е сред най-водоносните реки в страната. Годишния обем на отточните води възлиза приблизително на 790 млн.куб.м. с ясно изразени коллебания в годишен план. Протичащите водни маси варират в границите от 0,30 и 7,79 куб.м. /сек. При маловодие до 134,89 ÷ 786,00 куб.м/ сек. при пълноводие. Средногодишния отток при град Хаджидимово възлиза на – 29,85 м3/сек. Минималните средномесечни водни количества с обезпеченост 95 % , които определят стабилността на водните екосистеми при Хаджидимово са 1,75 м3/сек.

Стръмните долини (средният наклон на реката е 14,72‰ ,а средният наклон на повече от 80% от притоците ѝ е над 40‰.) са причина за бързото оттичане на високите водни количества. Заради климатичното влияние на планините по водосбора на реката се различават два типа отточен режим – четири-фазов за горното течение и притоците там и двуфазов – за средното и долното ѝ течение. За територията на общината се установяват два минимума – зимен и летен. Водните количества при летния минимум обикновено са по-ниски от тези при зимния, а критичните периоди са през месеците Август и Септември. Обикновено маловодието на реката продължава от Юли до Ноември като обема на формиралия се отток е около 13% от годишния, но понякога зимното и лятно маловодие могат да се слеят. През последното десетилетие периодите на маловодие се удължават. През този период голяма част от малките повърхностни течения пресъхват.

Подчертано планинският характер на териториите, през които протича Места, предопределя сравнително ниската им заселеност и респективно висока водообезпеченост – 8633 m3/жител/годишно, при средна стойност за страната 2235 m3/жител/годишно.

На територията на общината няма действащи значими язовири. В землищата на някои селищата има изградени малки водоеми за поливни нужди.

ОПР на общината по приоритет 3.2 предвижда *о*пазване на околната среда и биоразнообразието при управление на водните ресурси чрез изграждане на канализационна система и пречистване на отпадъчните води, изграждане на нови и реконструкция на водоснабдителни мрежи, както и изграждане на пречиствателни станции за питейни води. Предвижда се изготвянето на предварителна оценка на риска от наводнения природни бедствия, пожари и аварии

2.2.1. Водоснабдяване .

Водоснабдяването на общината е от подземни водоизточници (извори и кладенци). Основни консуматори на вода с питейни качества са битовото потребление – около 12000 души в т.ч. постоянно пребиваващо население и гости, промишлеността и животновъдството. Водоизточниците за битовото водоснабдяване се подхранват от подземно водно тяло BG4G000000N017 „Порови води в неоген Гоце Делчев“

По химичен състав и физични свойства подземните води района са пресни, предимно хидрокарбонатно-калциеви с минерализация под 0,5 g/l и с подчертана ниска твърдост.

За територията на общината сравнително водоносни се явяват напуканите и разломени гнайси и мигматити на докамбрийските метаморфогенни комплекси. От приповърхностната зона на дълбоко еродираните от речната и овражна мрежа напукани гнайсови скални задруги се дренират многочислени извори, с дебит най-често до 1 л/сек; значително по-рядко са пукнатинните планински извори с дебит от 2 - 3 л/сек. до около 20 л/сек. по тектонските зони. Поради дренираност във високите части извори почти липсват.

Кватернерните алувиални и пролувиални наноси са представени предимно от чакъли и пясъци в заливните и ниските надзаливни тераси. Наносните и поройните конуси са най- добрите акумулатори на порови – пресни безнапорни води.

Водоснабдяването на населените места в община Хаджидимово се извършва по два начина:

* гравитачно - от водоизточници с изворно подхранване /каптажи/
* помпено водоснабдяване от кладенци

|  |  |  |  |
| --- | --- | --- | --- |
| ***Населено място*** | ***Водоизточник*** | ***Дебит, л/сек*** | ***Водопроводна мрежа в населеното място, л/м*** |
| гр.Хаджидимово | 1 .Група-Тешево /Каптаж-2/  2.Помпено водоснабдяване -ПС-1;ПС-2. | 12.3 л/сек  24.0 л/сек | 13658 л/м |
| с.Копривлен | 1.Група-Тешево /Каптаж-2/  2.Помпено водоснабдяване | 6.4 л/сек  15.0 л/сек | 4440 л/м |
| с. Абланица | 1 .Помпено водоснабдяване /две нива/  2.Фьргово /Каптаж/ | 28.0 л/сек  2.5л/сек | 5731 л/м |
| с. Теплен | Помпена станция- с.Теплен | 3.5 л/сек | 2345 л/м |
| с.Беслен | Помпена станция- с.Теплен | 4.5 л/сек | 2643 л/м |
| с.Садово | Група Тешево - /Каптаж-2/ | 2.6 л/сек | 2464 л/м |
| с.Ново Ляски | Група Тешево - /Каптаж-2/ | 2.6 л/сек | 1590 л/м |
| с.Илинден | Група Тешево - /Каптаж-2/ | 1.5 л/сек | 4016 л/м |
| с.Блатска | 1.В-не „Туфча“  2.Помпено водоснабдяване ПС „Блатска“ | 2.0 л/сек  8.0 л/сек | 1520 л/м |
| с.Петрелик | 1.Каптаж 1 /Калинови ливади/  2.Каптаж 2 /Меча дупка/ | Общо 1.0 л/сек | 2614 л/м |
| с.Ново Ловча | Група Тешево /Каптаж 1/ | 1.5 л/сек | 2170 л/м |
| с.Гайтаниново | Група Тешево /Каптаж 1/ | 2.0 л/сек | 2571 л/м |
| с.Парил | Група Тешево /Каптаж 1/ | 0.5 л/сек | 1060 л/м |
| с.Лъки | Група Тешево /Каптаж 1/ | 0.5 л/сек | 1560 л/м |
| с.Тешево | Група Тешево /Каптаж 1/ | 1.5 л/сек | 4104 л/м |

Съгласно чл. 119, ал.3, т. 2 от Закона за водите и Наредба No3 от 16.10.2000г. за условията и реда за проучване, проектиране, утвърждаване и експлоатация на Санитарно-охранителни зони (СОЗ) около водоизточници и съоръжения за питейно-битово водоснабдяване и около водоизточниците на минерални води на територията за община Хаджидимово са определени следните санитарно-охранителните зони

* "Теплен-Беслен" с. Теплен - учредена със Заповед СОЗ-М-60/ 26.10.2007
* "Калин ливада - 2" с. Петрелик - учредена със Заповед СОЗ-М-52/ 21.06.2007
* с.Тешово – учредена със Заповед СОЗ-М-62/ 05.12.2007

Закона за водите изисква СОЗ да се определят около водовземни съоръжения на повърхностни и подземни водни тела, във връзка със запазване качеството и количеството на водите, използвани за питейно-битово водоснабдяване. Една от задачите на ПУРБ, е чрез определянето на зоните за защита на питейните води, да се регламентират дейностите, които могат да се извършват в пояси І, ІІ и ІІІ с което се гарантира, че същите няма да доведат до негативни последствия за водоизточника (намаляване на количеството или влошаване на качеството на добиваната вода).

По данни от „В и К“ ООД гр. Хаджидимово,водопреносната мрежа за населението на общината е изградена на 100%, но в отделни райони има хроничен недостиг на питейна вода, особено в летните месеци. Разпределителната мрежа в общината като цяло е амортизирана. Изпълнена е предимно от етернитови тръби, малка част – стомана и полиетиленови. Лошото състояние на етернитовите и стоманените тръби е потенциален източник за проблеми във външното водоснабдяване.

По данни на КЕВР постигнатите нива за качество на услугите от ВиК оператора - „ВиК‘ ЕООД Благоевград са както следва:

|  |  |  |  |  |  |
| --- | --- | --- | --- | --- | --- |
| Ниво на покритие с  водоснабд. услуги (%) | Качество на питейната  вода в големи зони на  водоснабдяване (%) | Качество на питейната  вода в малки зони на  водоснабдяване (%) | Общи загуби на вода  във водоснабди  телните системи(%) | Ниво на покритие с  услуги по отвеждане  на отпадъчни води (%) | Ниво на покритие с  услуги по пречистване  на отпадъчни води(%) |
| 97.90 | 99.96 | 99.10 | 61.72 | 78.32 | 42.25 |

***Източник: КЕВР***

За намаляване загубите на питейна вода е необходимо да се извърши подмяна на на старите етернитови и стоманени тръби.

Необходимо е да се изготвят проекти за реконструкция на вътрешната водопроводна мрежа, които ще се изпълняват поетапно. Средствата за дейността ще бъдат осигурени от външни източници.

По данни от оператора „ВиК“ ЕООД, гр. Благоевград – 100 % от   
регистрираните консуматори имат водомери. Необходимо е обаче да се завиши контрола по отношение ползването на питейна вода за поливане и отглеждане на животни.

2.2.2. Качество на питейните води

В горното и средно поречие на Река Места са формирани следните хидрогеоложки системи:

* Хидрогеоложки системи в планински масиви:
* Южна и югоизточна Рила;
* Пирин планина с карстови и пукнатинни системи;
* Западнородопския масив с пукнатинни и карстови системи.

* Хидрогеоложки системи в неогенски седиментни басейни:
* Разложки басейн
* Белишки басейн
* Добринишки басейн
* Гоцеделчевски басейн.
* Хидрогеоложки системи в палеогенски вулканогенно седиментни басейни:
* Елешнишки басеин
* Басейна на Баничан – Господинци.

Във високопланинските части на поречето преобладават екологично чистите, бистри и студени подземни води с благоприятни за ползване свойства и състав.

Като цяло питейните води в общината са с добри качества. Като недостатък може да се посочи, че някои от водохващанията са без утаители, което при интензивни валежи води до временно излизане извън БДС 2823-83 "Вода за пиене" по показателя мътност.

На територията на община Хаджидимово няма пунктове на Националната автоматична система за екологичен мониторинг /НАСЕМ/. Поради липса на систематичен контрол за качеството на питейните води, за достверна се приема информацията от ПУБР Места, данните на ИАОС, които се актуализират чрез периодичните проверки на РЗИ Благоеград, РЗИ - Гоце Делчев

При водоизточниците за битови цели на територията на общината не се извършват анализи по микробиологични показатели за установяване съответствието им с нормите определени от Наредба №9/2001 на МЗ

Като най-чести причини за отклонения в качеството на питейните води се съобщават:

* неефективна и непостоянна дезинфекция на водата поради липса на подходяща апаратура за правилно и непрекъснато дозиране на дезинфектантите;
* лоша технологична схема на водоснабдяването, в т.ч. неправилно разположение на съоръженията за дезинфекция или недостатъчен брой на същите;
* липса на пречиствателни станции и съоръжения за пречистване на питейни води;
* остаряла, амортизирана и често аварираща водопроводна мрежа в населените места.
* неправилно използване на азотни минерални торове в разрез с добрите земеделски практики, неспазване на изискванията по отношение събирането, съхраняването и обезвреждането на торовия отпадък в животновъдството, липса на канализация и съоръжения за пречистване на фекално-битовите отпадъчни води в по-малките населени места;
* въвеждане макар и временно на режимното водоснабдяване особено през лятото и есента в предимно малки населени места в страната.

2.2.3. Отпадни води

Степента на изграденост на канализационната мрежа на общината е окло 85%.

В равнинните й части, където са разположени селата Садово, Ново Ляски и Копривлен канализационните мрежи са включени в колектора на гр. Хаджидимово, който зауства в река Места. За заустването му в реката има издадено от РИОСВ- Благоевград.

Към настоящия момент, има изготвен работен проект за изграждане на ГПСОВ с който се кандидатства пред МОСВ, ПУДООС и ДФЗ за финансиране и реализиране.

. Стопанските субекти на територията на общината заустват в канализациите на населените места произвоствените си води при спазване на максимално допустимите концентрации на замърсяващи вещества определени от Наредба No 7 от 14.11.2000 г. за условията и реда за заустване на производствени отпадъчни води в канализационните системи на населените места.

Към момента не е установено негативно влияние на изпусканите отпадъчни води върху източниците на питейна вода за населените места.

За проектния програмен период не се очаква реализацията на нови промишлени обекти емитиращи замърсявания на повърхностните и подземни води, поради което не следва да настъпят негативни промени в състоянието на водите на територията на общината.

### Във връзка с Директива 2007/60/ЕС за оценка и управление на риска от наводнения, която е в сила от 26.11.2007 г. и е транспонирана в националното законодателство с изменението на Закона за водите през м. август 2010 г. са определени районите със значителен потенциален риск от наводнения по чл. 146 „г“от ЗВ. В обхвата на общината няма определени речни течения в риск от наводнения

Мерките, които ще се предприемат в превенция на риска от наводнения, на територията на района, ще бъдат свързани основно с осигуряване проводимостта на речните течения и опазването им от попадане в тях на производствени и битови отпадъци.

2.2.4. Подпочвени води

Поречието на река Места е разположено в обхвата на следните геотектонски (геоструктурни) зони (области):

* Местенско структурно понижение;
* Рилски и Пирински хорстове от Рило - Родопския масив;

В тях са обособени два типа главни хидрогеоложки структури:

* Седиментни и вулканогенно седиментни басейни в междупланинските терциерни грабенови котловини.
* Хидрогеоложки системи (ХГС) в планинските масиви;

В зависимост от литологията и филтрационното пространство на скалите и седиментите водоносните формации и подземните води в тях биват:

* Кватернерни – представени основно от речни (алувиални и пролувиални) несвързани наслаги (чакъли и пясъци) с порови, предимно безнапорни води;
* Неогенски – предимно речно-езерни седименти (моласи) в междупланинските котловини, с порови безнапорни и напорни води;
* Палеогенски - вулканогенно седиментни скали запълващи грабеновите структури на Местенското структурно понижение;
* Допалеогенски - (главно мезозойски и протерозойски) скални формации от планинските масиви и скалната подложка на наложените седиментни басейни с:
* Карстови води в:

• карбонатните свити – най-често варовици и доломити;

• пиринските протерозойски мрамори

* Пукнатинни води предимно в:

• гранитите

• гранитоидните палеозойски и неозойски интрузи

• метаморфен комплекс – гнайси, шисти, амфиболити и тънкослойни мрамори

• вулкански и субвулкански тела и дайки.

Територията на общината попада в границите на подземно водно тяло BG4G000000N017 „Порови води в неоген Гоце Делчев“, което е в добро химическо състояние и добро количествено състояние .

Подземните води в региона са пресни, по физични свойства и химичен състав са предимно хидрокарбонатно - калциеви (калциево-магнезиеви), с минерализация (М) под 0,5 г/л и ниска твърдост. В карстовите води обикновено се наблюдава повишено съдържание на магнезий и карбонати.

Във връзка с необходимостта от осигуряване на допълнителни водни маси за пълното обезпечаване нуждите на населението в общината следва да се анализират възможностите за изграждане каптажи на нови подземни водоизточници и тяхното консервиране с цел включването им мрежата за водоснабдяване.

Разкриването на допълнителни водоизточници е една от задачите, на която Общината отдава важно значение.

*2.3. Почви и нарушени терени*

2.3.1. Типове почви на територията на общината

Образуването на почвите е изключително бавен и много продължителен про­цес, който протича при сложно взаимодействие между различни фактори. Той е съвкупност от физични, физико-химични, химични, биохимични и биологични процеси. За образуване на 1-2 cm почва са необходими от 300 до 700 години, което определя почвата като практически невъзобновим природен ресурс.

Според почвено-географското райониране на България община Хаджидимово попада в Субтропичен ксерофитно - горски почвен сектор, Средиземноморска почвена област, Балканско - средиземноморска почвена подобласт, Струмско - Местенска провинция.

Съгласно таксономичия списък на ФАО преобладаващите почви на територията на община Хаджидимово са:

*A./Зонални почви*

* Канелени почви (Chromic cambisols) - у нас те са известни като почви на сухите гори и храсталаци, разпространени предимно в Южна България.
* Лесивирани почви (Luvisols) - към тях се отнасят почвите, които имат илувиален глинест Вt хоризонт, формиран следствие на акумулацията на глина и ил, механично изнесени от повърхностния хоризонт.

*Б./ Азонални почви*

В България азоналните почви са много слабо развити и нямат обособени хоризонти. На територията на общината са установени:

* Наносни почви (алувиални, алувиално-ливадни) (Fluvisols)
* Делувиални (пролувиални почви), якалийски почви (Colluviosols)
* Хумусно-карбонатни почви - Рендзини /Rendzinas/.
* Плитки почви (Lertosols)
* Антропогенни почви (Anthrosols*)*
* *Канелените горски почви- типични* са най-широко разпространените почви в Южна и Югозападна България. Разпространени са в ниските, хълмистите и предпланинските райони, както и в подножието на почти всички планини в Средна и Южна България, като достигат 700-800м надморска височина. Естесвената растителност, под която са се образували са сравнително редки и сухи горски масиви, съставени от широколистни дървесни видове Почвообразуващите скали са изветрели риолити, гранодиорити, гранити, диабази, андезити и наноси от плиоценска и староквартерна възраст. Съдържанието на усвоим азот и фосфор в тези почви е ниско. Имат неблагоприятни физични свойства, при дъжд образуват кора, напукват се, спичат се и при изсъхване оказват голямо съпротивление при обработка. Имат слаба водопропускливост и голяма водоемност.
* *Канелените горски почви – излужени* **-** формирани са върху слабо наклонен до равнинен релеф. Почвообразуващите им скали задължително съдържат карбонати (песъчливи варовици, изветрял материал на андезит и риолит Реакцията на почвата е слабо кисела. По отношение на основните биогенни елементи запасеността им е както следва:
* Азот - добре запасени
* Фосфор - средно запасени
* Калий - добре запасени

Според класификацията наFAO (FAO soil group) типичните и излужените подадат в групата на вертисолите(Vertisol). Лесивираните, които са на по -сериозен наклон, попадат в групата на лувисолите (Luvisol), а лесивираните в най - ниските безотточни части (сезонно повърхностно преовлажняване) - в групата на планосолите (Planosol).

### На територията на община Хаджидимово се срещат и трите вида , като последните са с много ограничено представителство поради което са практически без стопанско значение .

### Канелените горски лесивирани почви са най-подходящи за отглеждане на лозя за червени вина, като излужените са най подходящи за отглеждане на зърнени култури, фуражни култури (азотосвързващи батерии, поддържат нивото на азот)

* *Лесивираните почви* са широко разпространени в България. Лесивираните почви се намират в условията на добър дренаж и интензивно селскостопанско използване със забележимо негативно антропогенно въздействие, проявено преди всичко в интензивната им ерозия.

Най-важните особености, които отличават лесивираните почви са:

1. Химичният и минералният състав на глината от елувиалния и илувиалния хоризонт на лесивираните почви е еднакъв.
2. В илувиалния хоризонт на лесивираните почви се наблюдава ориентирана (натечна) глина.

Акумулирането на глина в В-хоризонт води до текстурна диференциация, т.е. обедняване на хумусния хоризонт на глини и обогатяване на В-илувиалния. Процесът на лесивиране е бил доминиращ и на първия етап от образуването на т. нар. псевдоподзолисти почви у нас.

Оподзоляването (подзолен процес) е свързано с разрушаване на минералната част на повърхностния хоризонт и натрупването на разрушените продукти в дълбочина, което води до обедняване на горния хоризонт на глини, относителното му обогатяване на SiO2 и рязко разсветляване. За разлика от него, В-илувиалният хоризонт се обогатява на глини, получава червеникав цвят, плътен строеж и призматична структура. Реакцията на почвата става силно кисела, а текстурната диференциация е рязко засилена, което влошава свойствата на почвите и води до повърхностното им преовлажняване

* *Наносни почви (алувиални, алувиално-ливадни) -* класификация по FAO- флувисоли (Fluvisol)

Алувиално-ливадните почви са разпространени в речните долини на равнинните и полупланинските райони. Най-значителни площи те заемат в Северна България. В Южна България се срещат в долините на Марица, Тунджа, Места, Струма и др. Образуват се по заливната тераса на реките върху алувиални наноси при наличието на високи подпочвени води (свързани с нивото на водата на реката), които създават благоприятни условия за растежа и развитието на ливадната растителност и за протичане на ливаден почвообразувателен процес- един от най-важните фактори за образуването на алувиално-ливадните почви. На територията на община Хаджидимово заемат най-големи пространства около р. Места, но се наблюдават и в средното и долното поречие на р. Бистрица и средното поречие на Кочанска река.

Имат многослоен строеж. В основата си са изградени от чакъли, а по-нагоре преминават в песъчливи, песъчливо-глинести или глинести наноси. Съдържанието на карбонати и хранителни вещества варира силно в зависимост от състава на наносите. Имат неравномерно разпределение на хумуса в дълбочина. Имат рохкав строеж, благоприятни водни, въздушни и топлинни свойства и близки подпочвени води. Подходящи са за почти всички култури но върху тях основно са развити зеленчукови и овощни градини. Нуждаят се от торене за повишаване на количеството органични вещества.

* *Делувиални (пролувиални почви), якалийски почви -* по FAO *(*Colluviosols) *-*наименованието им идва от произхода на почвообразуващите материали– делувий. Те са формирани от наносите на пороищата, на временно течащите реки и потоци, които при изхода си в равнините образуват наносни конуси или т. нар. ветрила от конуси. Делувиалните почви се състоят преди всичко от слабо обработени и несортирани чакълища, от които ситноземът е отмит или отложен в периферните части на поройните конуси. Тези почви са бедни на хранителни вещества, но имат благоприятни физически и топлинни свойства, както и добър дренаж. Реакцията им също е благоприятна. Затова те са известни повече като тютюневи (якалийски) почви.
* *Хумусно-карбонатни почви - Рендзини /Rendzinas/ -* спадат към интразоналните почви. Характеризират се с високо хумусно съдържание и с това, че се развиват изключително върху карбонатни скали. Най-често те са срещани у нас на пресечени релефни форми.Силно изразен е Хумусно-акумулативният хоризонт, достигащ до 50-60см. Профилът им е обикновено пълен АВС. Преходният хоризонт, който се формира тук, е с много разнообразна мощност.

Наличността на големи количества калциев каронат при образуването на тези почви води до формирането на слабоалкална до неутрална реакция на почвеният разтвор. При тези условия разлагането на органичните вещества силно се забавя. Минерализирането им протича бавно.

По отношение на хидролизуемия азот тези почви се считат към средно  
запасените с 40-50 mg на 1000g почва.Фосфорното съдържание е средно (120-160 mg P2O5 на 100g почва), но съдържанието на подвижни фосфорни съединения е незначително, което се обяснява с ретроградацията от CaCO3. Калиевото съдържание е добро.Тези почви са твърде богати но наличността на калций много често имобилизира хранителните вещества. При Рендзините нуждата от торене почти няма, но сериозен е въпросът с влагата, особено в долният пояс, където тя се просмуква много бързо на големи дълбочини, което налага своевременно напояване. Подходящи са за отглеждане на лозя, овощни градини, житни култури и др.

* *Плитки почви (Lertosols)* . Най-важното условие за образуването на плитките почви е устойчивостта на основната скала на изветряване при конкретните климатични и релефни условия. Плитките почви са едни от най-разпространените в нашата страна. Заемат обширни компактни територии в планините и в хълмистите земи, което дава основание те да се обосноват в специфични почвени райони.

Имат само А хоризонт, разположен направо върху материнската скала. Мощността им варира в широки граници, като на места основната скала се появява на повърхността. Тези почви да с ниска стопанска и висока екологична стойност. Най – подходящото им предназанчение е за естаствени полупланински пасища

* *Антропогенни почви (Anthrosols)* . Тези почви са образувани при решаващото влияние на стопанската дейност на човека независимо от това дали измененията са положителни или отрицателни.

В зависимост от естеството на човешката дейност и различията в състава, строежа и свойствата, антропогенните почви в България най-общо се разделят на 4 подтипа: агрогенни, урбаногенни, древнополивни и рекултивирани.

Разнообразните въздействия на човека върху естествените почви се обединяват в три главни посоки:

1. Изменения във връзка със селскостопанското използване (обработка на земята, торене, напояване и др.).

2. Изменения под влияние на строителството и промишлеността.   
3. Изменения под влияние на съвременната селищна среда във връзка с бита на населението.

Антропогенният фактор може косвено да причини изменения без външно нарушаване на почвения профил. За пример може да се посочи отъпкването на почвите от тежки машини, неправилното поливане и т.н. Днес все по-голямо значение придобиват преките антропогенни влияния, които се изразяват в нарушаване на нормалния строеж на почвения профил при различните видове строителство

2.3.2. Замърсяване на почвите с тежки метали, торове и пестициди

Замърсяването на почвата е термин в екологията, с който се означава внасянето в почвата на нехарактерни за нея химически вещества или съединения, както и превишаване на естествените нива на типичните за съответния почвен тип елементи и съединения.

Замърсяванията причиняват намаляване на почвеното плодородие и влошаване на нормалното функциониране на почвите като органо-минерален комплекс. Така например от тежките метали :

* Медта се използва широко като фунгицид в лозя и овощни градини от десетилетия. Неотдавнашно широкомащабно [проучване](https://ec.europa.eu/jrc/en/science-update/eu-topsoil-copper-concentration-highest-vineyards-olive-groves-and-orchards) показва, че концентрацията на мед в лозята е три пъти по-висока от средната за европейските почви. Към фуражите за животни се добавя мед, която се въвежда в околната среда при разпръскването на оборския тор върху пасища и други земеделски земи.
* Кадмият е друг силно токсичен метал, който се среща в минералните фосфорни торове. Някои „органични торове“, например утайки от пречистване от отпадъчни води, оборски тор, компост и биологични отпадъци, също могат да въведат широкообхватна комбинация от тежки метали и органични замърсители, ако не са добре регулирани.

Замърсяването на почвата се причинява от природни процеси (например вулканизъм, наводнения и др.) и от човешка дейност. Антропогенните замърсявания са в резултат от :

* Емитиране на различни замърсители в околната среда по пътя на водите, въздуха, отпадъците
* Неправилна агротехника при изкуствено напояване, наднормено торене и използване на пестициди
* Механично нарушаване на генетичните почвени хоризонти.

Големите вариации на замърсителите в почвите и физикохимичните взаимодействия между тях , естествените процеси , които протичат в почвите почвите, климатичните условия и начина на земеползване затрудняват мониторинга и цялостната оценка на замърсяванията.

Наредба № 3 от 1 Август 2008 г. „Норми за допустимо съдържание на вредни вещества в почвите“ на МОСВ, МЗ и МЗХ в сила от 12.08.2008 г. (Обн. ДВ. бр.71 от 12 Август 2008г.) определя нормите за допустимо съдържание на вредни вещества в почвите , които са определени въз основа на оценка на риска за околната среда и човешкото здраве в три нива:

1. предохранителни концентрации;

2. максимално допустими концентрации;

3. интервенционни концентрации.

Като:

* "Предохранителна концентрация" е съдържание на вредно вещество в почвата в mg/kg, превишаването на която не води до нарушаване на почвените функции и до опасност за околната среда и човешкото здраве.
* "Максимално допустима концентрация" е съдържание на вредно вещество в почвата в mg/kg, превишаването на която при определени условия води до нарушаване на почвените функции и до опасност за околната среда и човешкото здраве.
* "Интервенционна концентрация" е съдържание на вредно вещество в почвата в mg/kg, превишаването на която води до нарушаване на почвените функции и до опасност за околната среда и човешкото здраве.

Нормите определени за предохранителни концентрации за тежки метали и металоиди в почвите (определени като общо съдържание в mg/kg суха почва при екстракция с aqua regia) са:

За Кадмий - 0,6 mg/kg

За Мед - 50 mg/kg

За Хром - 90 mg/kg

За Олово - 40 mg/kg

За Цинк - 110 mg/kg

За Живак - 0,05 mg/kg

За Кобалт - 30 mg/kg

За Никел - 60 mg/kg

По данни от наличната информация на територията на общината не са установени почви със замърсявания над МДК. Също така не са налични данни за замърсени от промишлени дейности земеделски терени. Причини за доброто екологично състояние на почвите е отсъствието на “активна” промишлена дейност, както и интензивна селскостопанска дейност. За екологосъобразно обезвреждане на излезли от употреба пестициди и други препарати за растителна защита за територията на общината има регламентирана площадка в местността „ Долна Вария“ в град Хаджидимово . „Б-Б“ кубът е изработен, доставен и монтиран от „ БалБок Инженеринг“ АД и притежава необходимите разрешителни и лицензии.

Почвите на територията на Общината се замърсяват най-вече от отпадъци, транспорта, РЗД /растително защитната дейност/, случайни разливи на замърсяващи вещества или продукти.

Съдържанията на тежки метали и металоиди са под МДК, а в контактите с пътната инфраструктура достигат до граничните стойности за допустимите нива на замърсяване с изключение на с . Беслен , където съдържанието на Никел надхвърля нормите над 3,5 пъти По данни от Националната мрежа за почвен мониторинг с превишения на МДК за 2016 година за пункта в с . Беслен са установени следните стойности:

* + при дълбочина(0-10cm/0-20cm) - Ni 205,0 mg/kg
  + при дълбочина(10-40cm/20-40cm) – Ni 217,7 mg/kg

2.3.3. Замърсяване на почвите с нитрати

През 1991 г. Европейския парламент приема Директивата за нитратите, която цели защита качеството на водите в Европа чрез предотваратяване замърсяването на подземните и повърхностните водоизточници с нитрати от селскостопански дейности и насърчава използването на добри селскостопански практики в тази посока.

У нас е разработена Програма от мерки за ограничаване и предотвратяване на замърсяването с нитрати от земеделски източници в уязвимите зони, което е в изпълнение на изискванията на Наредба No 2 от 13.09.2007 г. за опазване на водите от замърсяване с нитрати от земеделски източници (обн. ДВ, бр.27 / 11.03.2008 г., в сила от 11.03.2008 г.)

Наредбата изисква нормите за торене с азот да се определят след извършване на агрохимичен анализ на почвата, и анализ на органичния тор, като се използва софтуер за изчисляванена азотния баланс на адрес http://www.iss-poushkarov.org/Bgservices.html. както и Практическо ръководство за същността на баланса на азота и фосфора на ниво ферма: <http://www.isspoushkarov.org/Bgservices.htm>

За практически цели и при липсата на необходимия софтуер Приложение към Заповед РД 09 - 264/ 05.05.2016г. от Програма от мерки за ограничаване и предотвратяване на замърсяването с нитрати от земеделски източници в уязвимите зони посочва референтните стойности на нитратния азот за различните земеделски практики като следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Култури | Референ-тни и средни добиви за страната | Макси- мални добиви | Групи почви според механичния състав | | | | | |
| Тежки почви | | Средни почви | | Леки почви | |
| Необхо-димо количество за референ-тните средни добиви | Макси-мална норма за торене с азот | Необхо-димо количество за референ-тните средни добиви | Макси-мална норма за торене с азот | Необхо-димо количество за референ-тните средни добиви |  |
| Пшеница | 320 | 700 | 10,8 | 20,4 | 9 | 17 | 9 | 17 |
| Овес | 181 | 450 | 4,8 | 10,8 | 4 | 9 | 4 | 9 |
| Ръж | 173 | 450 | 3,6 | 9,6 | 3 | 9 | 3 | 8 |
| Слънчоглед маслодаен | 191 | 280 | 8,4 | 12 | 7 | 10 | 7 | 10 |
| Ечмик | 359 | 600 | 9,6 | 15,6 | 8 | 13 | 8 | 13 |
| Рапица маслодайна | 227 | 350 | 12 | 18 | 10 | 15 | 10 | 15 |
| Картофи | 1512 | 4000 | 7,2 | 20,4 | 6 | 17 | 6 | 17 |
| Лук | 1170 | 3000 | 4,8 | 13,2 | 4 | 11 | 4 | 11 |
| Ябълки | 779 | 3000 | 9,6 | 16,8 | 8 | 14 | 8 | 14 |
| Праскови | 636 | 3000 | 12 | 21,6 | 10 | 18 | 10 | 18 |
| Кайсии | 483 | 2500 | 12 | 20,4 | 10 | 17 | 10 | 17 |
| Сливи и джанки | 449 | 2000 | 12 | 21,6 | 10 | 18 | 10 | 18 |
| Череши | 338 | 1200 | 12 | 16,8 | 10 | 14 | 10 | 14 |
| Ягоди | 820 | 2000 | 6 | 14,4 | 5 | 12 | 5 | 12 |
| Лозя винени | 467 | 800 | 7,2 | 14,4 | 6 | 12 | 6 | 12 |
| Лозя десертни | 400 | 1500 | 9,6 | 16,8 | 8 | 14 | 8 | 14 |
| Тютюн Ориенталски | 164 | 180 | 4,8 | 6 | 4 | 5 | 4 | 5 |
| Тютюн Вирджиния | 186 | 190 | 4,8 | 4,8 | 4 | 4 | 4 | 4 |
| Тютюн Бърлей | 212 | 240 | 9,6 | 9,6 | 8 | 8 | 8 | 8 |
| Постоянни ливади | 263 | 350 | 9,6 | 12 | 8 | 10 | 8 | 10 |
| Бобови култури, в т. ч. люцерна | 3-5 кг азот на декар стартова норма, независимо от очаквания добив | | | | | | | |

Обработваемите земи в района на Общината са слабо плодородни, поради ниското съдържание на хумус в повърхностния слой. Това налага използването на естествени и изкуствени торове за подобряване на качествата им. Към момента не са налични данни от системни анализи на земеделските почви по отношение на замърсяването им с нитрати

Освен азота добрите земеделски практики препоръчват и контрол по отношение и на другите биогенни елементи общ въглерод (С) и общ фосфор (Р) по следната скала за оценка

|  |  |  |  |  |
| --- | --- | --- | --- | --- |
| ***Параметри*** | ***орг. С*** | ***общ N*** | ***общ P*** | ***C/ N*** |
| Мярка | g/kg | g/kg | mg/kg | g/kg |
| Мн.ниско | <5 | <0,98 | <398 | <8 |
| Ниско | 5-10 | 0,98-1,33 | 398-553 | 8 -10 |
| Средно | 10-15 | 1,33-1,95 | 553-924 | 10-12 |
| Високо | 15-25 | 1,95-2,86 | 924-1599 | >12 |
| Мн.високо | >25 | >2,86 | >1599 | Няма стойност |

2.3.4. Замърсяване па почвите с пестициди и устойчиви органични замърсители

По своята същност, растително-защитните продукти (пестицидите) в повечето случаи са с активно вещество създадено по синтетичен път и тяхната употреба крие както екологически, така и здравно - хигиенни и социални рискове. Тяхното потискащо въздействие върху неприятелите по растенията се дължи на способността им да  проникват в клетките на живите организми, да изменят физико-химичните им свойства (повърхностно напрежение, осмотично налягане и др.), да встъпват в химични реакции с белтъчините, да блокират действието на жизнено важните ферменти и по този начин да нарушават обмяната на веществата, и загиване на организмите.

От социална гледна точка, растителнозащитните продукти, крият сериозни рискове и по отношение провокирането на качествено нови генни мутации и действат като канцерогенни (ракообразуващи) агенти. Това въздействие не е само по отношение на вредителите по растенията, но и по полезната ентомофауна, висшите животни и растения, и дори при човека.

У нас локалните източници (складовете, съхраняващи излезли от употреба продукти за растителна защита), представляващи заплаха за състоянието на почвите са обект на наблюдение и ежегодна инвентаризация от ИАОС/МОСВ , като тази информацията се съгласува с БАБХ/МЗХГ”.

ИАОС поддържа национален регистър на местата със забранени и с изминал срок на годност продукти за растителна защита (http://eea.government.bg/flexviewers/pesticides/). Информацията се актуализира чрез провеждането на ежегоден мониторинг на тези обекти.

В периода 1997 - 1999 г., по инициатива на МОСВ, в страната е извършено систематично изследване за остатъчни количества пестициди в почвите. Определени са нормите за допустимо съдържание в почвите на различни видове инсектициди, хербициди, фунгициди. За територията на община Хаджидимово са направени замервания, които показват, че замърсяването е в рамките на фоновото ниво за страната.

Състоянието на почвите в районите с интензивно селско стопанство обаче е сигнал за необходимостта от по внимателна употреба на пестициди и периодичен котрол за наличието на устойчиви органични замърсители

Така например химикали от дългосрочната употреба на пестициди се откриват в почвени проби в цяла Европа. Над 80 % от почвите, съдържат остатъчни вещества от пестициди, като 58 % съдържат два или повече вида остатъчни вещества.

Някои замърсители се разпадат в почвата с времето, но други остават за десетки или стотици години. В много случаи почвите са крайната дестинация, където в течение на времето се натрупват различни замърсители в т.ч и тези от атмосферата и водите, което води до тяхното комулиране именно в този компонент на околната среда. Рисковете от тези химикали и различните им съединения не са напълно известни в целия им обхват въпреки това се знае, че замърсяването почвата може да има значително въздействие върху здравето на човека, както и върху биологичното разнообразие и здравето на екосистемите.

Нормите за предохранителни концентрации (ПК) и максимално допустими концентрации (МДК) за някои от най често срещаните устойчиви органични замърсители (УОЗ) и нефтопродукти в почвите (определени като общо съдържание в mg/kg суха почва) са:

|  |  |  |
| --- | --- | --- |
| ***УОЗ*** | ***ПК*** | ***МДК*** |
| Нафтален | 0,02 | 0,1 |
| Аценафтен/ACE | 0,03 | 0,2 |
| Аценафтилен/ACY | 0,03 | 0,2 |
| Флуорен/FLU\* | 0,03 | 0,3 |
| Фенантрен/PHE | 0,045 | 0,4 |
| Антрацен/ANT | 0,050 | 0,5 |
| Флуорантен/FLA | 0,020 | 0,1 |
| Пирен/PYR | 0,020 | 0,2 |
| Нефтопродукти | 100 | 300 |

Санирането на замърсени терени е трудно и скъпо, но е необходимо за почистването на предишно замърсяване. Местната власт към момента не разполага със средства и инструменти за предприемане на възстановяване поради което акцента трябва да се постави върху превенцията.

Всяка инициатива, насочена към предотвратяване и намаляване на замърсяването — от проектиране през рециклиране, управление на отпадъците, сеитбооборот, прецизно земеделие и намалена употреба на пестициди и торове ще допринесе за намаляване на натиска върху почвите в общината.

Редица съществуващи и предстоящи политически инициативи в Европейския зелен пакт — кръговата икономика, стратегията „От фермата до трапезата“, стратегията за биологичното разнообразие, стратегията за химикалите, новата стратегия за почвите и плана за действие за нулево замърсяване — предоставят европейска рамка и подпомагат както националните и местни органи, а също и ползвателите на земя да опазват почвите от замърсяване.


2.3.5. Ерозирали почви

Ерозията на почвата е физическо явление, свързано с отделяне и пренасяне на почвени частици чрез вятър, дъждовни и поливни води при протичане на поредица от естествени и/или антропогенни процеси.

Ерозията на почвата се проявява в различни форми:

* *водна –* площна (струйчеста и междуструйчеста); ровинна; ерозия при снеготопене; брегова ерозия в реки и езера;
* *ветрова;*
* *иригационна;*
* *следствие на дислокация и транслокация*: при почвообработки; при подравняване на терена; при утъпкване и разравяне;
* абразия;
* свлачищни и наносни потоци;
* вътрешна ерозия, предизвикана от подземни потоци.

Ерозията на почвата е един от най-сериозните глобални проблеми на природната среда. Оценките за средногодишните почвени загуби от ерозия са в границите от 0.005 до 0.5t/ha в зависимост от наклона на склона при естествени природни условия и от 50 до 500t/ha - при условия на обработваеми земи. По данни на ИАОС у нас средногодишната загуба от почвената ерозия е около 32 000 000 тона, 2/3 от които са загубите от обработваемите земи.



***Хаджидимово***

Съгласно картата на почвеноерозионнитe райони на България община Хаджидимово попада в район със слабо ерозирани почви.

Орографските особености на района благоприятстват проявлението на водна ерозия. Интензивността й се определя от големите наклони, обема и интензивността на валежите и съчетанието им с почвените условия. Незаконните сечи и подмяната на широколистните видове с иглолистни е фактор провокиращ ерозионните процеси. Естествената ерозия се увеличава под влияние на човешката дейност.

Мероприятията за защита на почвите от ерозия се разделят на организационно - стопански, агротехнически и агролесомелиоративни.

* *Организационно-стопански мероприятия* - обхващат противоерозионното земеустройство на територията, при което земеустройствения план се съобразява с необходимостта от намаляване на ерозионният ефект на вятъра.
* *Агротехнически противоерозионни мероприятия и технологии* - включват подходящи системи за обработка и системи на земеделие, целящи запазването на благоприятен състав на структурните агрегати в почвата. Много добър ефект за ограничаване на ветровата ерозия се постига при оставянето на растителните остатъци на полето през зимния период.
* *Агролесомелиоративни и лесомелиоративни мероприятия* – основното средство на лесомелиоративните методи за борба с ветровата ерозия са ветрозащитните пояси от дървесна растителност. Освен основната си роля – да предпазват ландшафта от развитие на ветрова ерозия, ветрозащитните горски пояси подобряват водния режим на почвата и имат снегозадържащ ефект, чрез който косвено допринасят за предпазването на зимните посеви от повреди.

2.3.6. Международно и национално законодателство в областта на опазване на почвите

Европейският парламент в Страсбург в края на 2007 година, разглежда и одобрява рамкова директива за опазване на почвите, която е част от стратегията за почвите с цел регламентиране на механизми и мерки към ползвателите за реализацията на предпазни мерки за опазването им както и за идентифицирането на рисковите зони подлежащи на ерозия, слягане, засоляване и свлачища и подготвянето на национални и регионални мерки срещу тези процеси.

ЕП отчита факта, че плодородната обработваема земя е постоянно намаляващ световен ресурс, което от своя страна Земеделието и лесовъдството играят решаваща роля за поддържането на качеството на почвата и възстановяването на нейните свойства.

Според Европейския парламент чрез биологичното земеделие и агроекология могат да се постигнат добри резултати по опазване на педосферата (почвеният слой на Земята).

*2.4. Защитени територии и чувствителни екосистеми*

На проведената в Рио де Жанейро Конференция по околна среда през 1992 г. е приета Конвенция за биологично разнообразие, съгласно която всяка договаряща страна съобразно собствените си условия и възможности разработва и приема национални стратегии, планове и програми за опазването и устойчивото използване на биологичното разнообразие, като ги интегрира и в съответните секторни или междусекторни планове, програми и политики.   
 Съгласно Закона за биологичното разнообразие България изгражда Национална екологична мрежа, включваща:

• Защитени зони като част от Европейската екологична мрежа "НАТУРА 2000", в които могат да участват защитени територии;

• Защитени територии, които не попадат в защитените зони.

В Националната екологична мрежа приоритетно се включват обекти на  
Световното природно наследство, КОРИНЕ места Рамсарски места, важни места за растенията и орнитологични важни места.

Защитените територии са първия механизъм за опазване на местообитания на застрашени видове и природа като цяло. С оглед подобряване опазването на природата и координиране на дейностите за защитени територии между отделните държави Международния съюз за опазване на природата (IUCN) е разработил препоръчителна категоризация на типовете защитени територии за целия свят и тяхното управление , като у нас такива са.

### Националните паркове

### Природните паркове

### Биосферните резервати в България Алиботуш

### Резерватите

### Поддържаните резервати

### Природните забележителности

### Защитените местности

Съгласно определението на българския Закон за защитените територии те са предназначени за опазване на биологичното разнообразие в екосистемите и на естествените процеси, протичащи в тях, както и на характерни или забележителни обекти на неживата природа и пейзажи. Защитените територии се управляват съгласно изискванията на Закона (за всяка категория има специфични режими), заповед за тяхното обявяване, както и план за управление за съответната територия.

Поради засилената загуба на биоразнообразие и местообитания на видове Европейският съюз приема две директиви, целящи опазване на Европейската природа съответно:

* Директива за дивите птици
* Директива за хабитатите.

Директивите регламентират изграждането на европейската екологична  
мрежа Натура 2000, която у нас е под управлението на Закона за биологичното разнообразие.

Рамсарските места са територии, включени в Списъка на влажните зони с  
международно значение , по- специално като местообитания за водолюбиви птици. Всяка страна, член на Рамсарската конвенция, определя подходящи влажни зони в рамките на своята територия.

Местата по световно природно наследство са територии, включени в списъка на Конвенцията за световно природно и културно наследство. Конвенцията е приета през 1972 г. и днес в нея са включени 186 държави. От Българска страна тези места са две – съответно северната част от Пирин планина и езерото Сребърна.

Понятието „чувствителни зони“ е термин от [Директива 91/271/ЕЕС](http://www2.moew.government.bg/recent_doc/legislation/water/bg/directives/31991L0271_wastewater%20treatment1.doc) и характеризира водоприемник, който се намира или има риск да достигне състояние на еутрофикация ( обогатяване с биогенните елементи азот и фосфор). Това състояние е свързано с ускорен растеж на водорасли и по-висши растителни видове, в резултат на което настъпва нежелано нарушаване в баланса на присъстващите във водите организми и влошаване на качеството на водите.

Терминът е транспониран в [Наредба 6](http://www2.moew.government.bg/recent_doc/legislation/water/bg/N6_opasni_v-va.pdf), с която Министърът на околната среда и водите определя водоприемниците, които са определени за чувствителни зони.

Това са река Дунав, Черно море и техните водосборни басейни, както и части от реките Струма, Арда, Марица и Тунджа са определени за чувствителни зони. Изцяло нечувствителна зона е единствено река Места и водосбора й.

На Конференцията на ООН е приет Дневен ред за 21 век (Agenda 21), който дава на местните власти по-широки правомощия, тъй като те са най-близо до хората и проблемите и следователно до намиране на решения

.

2.4.1. Защитени зони и територии

Защитените зони и територии от Националната екологична мрежа,части от които попадат на територията на община Хаджидимово са :

**Защитени зони за опазване на природните местообитания и дивата флора и фауна,** приети с Решения на Министерски Съвет (№ 122/2 март 2007 г. , № 661/16 октомври 2007 г. и № 802/4 декември 2007 г. ).

* ЗЗ BG0001030 „Родопи Западни“ - Заповед № РД-278/31.03.2021 г. (ДВ бр.45/28.05.2021 г.)
* BG0001028 „Среден Пирин – Алиботуш” Заповед № РД-350/31.03.2021 г. (ДВ бр.52/09.07.2021 г.)
* ЗЗ BG0000220 „Долна Места“ Решение на Министерски съвет № 802/04.12.2007 г. (ДВ бр.107/2007 г.)

Защитени зони за опазване на дивите птици, приети с Решения на Министерски съвет *(№ 122/2 март 2007 г. и № 802/4 декември 2007 г.*

* ЗЗ BG0002078 „Славянка" Заповед № РД-751 от 24 октомври 2008г. (ДВ, бр. 97 от 2008 г.)

##### ЗЗ BG0002076 „Места“ Заповед № РД-532 от 26 май 2010г. (ДВ, бр. 51 от 2010 г.)

Резервати:

* Биосферен резерват Али ботуш" ПМС 1171 24.9.1951 - Основен лесообразувател в резервата между 1000 и 1450 м.н.в. е черният бор (Pinus nigra). Над пояса на черния бор, до 1800 м.н.в. започват горите от черна мура (Pinus leucodermis) – един от редките, защитени и най- интересни представители на нашата дендрофлора. Това е и най-голямото находище на черна мура на Балканския полуостров. Само в северозападната част на резервата между 500–700 м.н.в. се срещат широколистни гори – бук (Fagus sylvatica), воден габър (Ostrya carpinifolia). Средната възраст на гората в резервата е 90 години, средният бонитет е 3, средната пълнота – 0,6.

Защитени местности:

* ЗМ „Павльова падина“ Заповед № РД-651 26.05.2003 г. за опазване на характерни растителни съобщества с участие на средиземноморски и субсредиземноморски редки и застрашени видове.
* ЗМ „Жингов бряст" Заповед № РД-452 08.06.2012 г. за опазване на растителните видове: Кристална ричия (Riccia crustatata), Еднодомна мания (Mania androgyna), Триделна манния (Mannia triandra), Славянско котенце (Pulsatilla slaviankae), Паяковидна пчелица (Ophrys sphegodes ssp. mammosa), Обикновен анакамптис (Anacamptis pyramidalis), Пурпурен салеп (Orchis purpurea), Тризъбест салеп (Оrchis tridentatа) и Обикновен салеп (Orchis morio), и тяхното местообитание.
* ЗМ "Пиринско лале" Заповед № РД-233 11.03.2013 г. за опазване на растителните видове: Пиринско лале (Tulipa pirinica Delip.), Дреновска ведрица (Fritillaria drenovskii), Кристална ричия (Riccia crustata), Славянско котенце (Pulsatilla slaviankae), Недоразвит лимодорум (Limodorum abortivum), Оливиеров минзухар (Crocus olivieri), Стрибърниева каменоломка (Saxifraga stribrnyi), Паяковидна пчелица (Ophrys sphegodes ssp. mammosa), Пърчовка (Himantoglossum caprinum), Обикновен салеп (Orchis morio) и Пурпурен салеп (Orchis purpurea) и техните местообитания.
* ЗМ Славянка Заповед № РД-425 18.06.2007 г. - прекатегоризирана от буферната зона на резерват Али ботуш

2.4.2.Флора и растителност

Община Хаджидимово oбхваща части от Пирин, Западни Родопи и Славянка. Според фитогеографското райониране на България, територията на общината се намира в Европейската широколистна горска област , Средиземноморска подобласт - Македоно Тракийска провинция– Местенски, Славянопланински и Пирински фитогеографски окръзи.

Местенският окръг е изключително интересен по отношение на формообразувателните процеси. В него е открит новия вид дъб ­местенски дъб / Quercus mestensis/ - по името на р. Места. Биосферния резерват "Али ботуш" е в границите на Славянопланинския окръг в който влиза и планината Славянка.

Флористично разнообразие включащо и голям брой ендемични видове (български и балкански), глациални и терциерни реликти, редки и застрашени видове е концентрирано основно в обхвата на защитените зони и територии. Съгласно заповедите за обявяване защитените зони опазват редица природни местообитания в т.ч.

– 4060 Алпийски и бореални ерикоидни съобщества;  
– 4070 Храстови съобщества с Pinus mugo;  
– 4090 Ендемични оро-средиземноморски съобщества от ниски бодливи храстчета;  
– 40A0 Субконтинентални пери-панонски храстови съобщества;  
– 5130 Съобщества на Juniperus communis върху варовик;  
– 5210 Храсталаци с Juniperus spp.;  
– 6110 Отворени калцифилни или базифилни тревни съобщества от Alysso-Sedion albi;  
– 6170 Алпийски и субалпийски варовикови тревни съобщества;  
– 6210 Полуестествени сухи тревни и храстови съобщества върху варовик (Festuco-Brometalia) - (важни местообитания на орхидеи);  
– 6220 Псевдостепи с житни и едногодишни растения от клас Thero-Brachypodietea;  
– 6230 Богати на видове картълови съобщства върху силикатен терен в планинит

– 62A0 Източно субсредиземноморски сухи тревни съобщества;  
– 62D0 Оро-мизийски ацидофилни тревни съобщества;  
– 6420 Средиземноморски влажни съобщества на високи треви от съюз Molinio-Holoschoenion;  
– 6430 Хидрофилни съобщества от високи треви в равнините и в планинския до алпийския пояс;  
– 6510 Низинни сенокосни ливади;  
– 6520 Планински сенокосни ливади;  
– 7140 Преходни блата и плаващи подвижни торфища;  
– 7220 Извори с твърда вода с туфести формации (Cratoneurion);

– 8210 Хазмофитна растителност по варовикови скални склонове;  
– 8220 Хазмофитна растителност по силикатни скални склонове;  
– 8230 Силикатни скали с пионерна растителност от съюзите Sedo-Scleranthion или Sedo albi-Veronicion dillenii;

– 9110 Букови гори от типа Luzulo-Fagetum;  
– 9130 Букови гори от типа Asperulo-Fagetum;  
– 9150 Термофилни букови гори (Cephalanthero- Fagion);  
– 9170 Дъбово-габърови гори от типа Galio- Carpinetum;  
– 9180 Смесени гори от съюза Tilio-Acerion върху сипеи и стръмни склонове;  
– 91AA Източни гори от космат дъб;  
– 91BA Мизийски гори от обикновена ела;  
– 91CA Рило-Родопски и Старопланински бялборови гори;  
– 91E0 Алувиални гори с Alnus glutinosa и Fraxinus excelsior

– 91M0 Балкано-панонски церово-горунови гори;  
– 91W0 Мизийски букови гори;  
– 9260 Гори от Castanea sativa;  
– 9270 Гръцки букови гори с Abies borisii-regis;  
– 92C0 Гори от Platanus orientalis;  
– 9410 Ацидофилни гори от Picea в планинския до алпийския пояс

– 9530 Субсредиземноморски борови гори с ендемични подвидове черен бор;  
– 95A0 Гори от бяла и черна мура;

Подробна инвентаризация за оценка дяловото участие на защитените местообитания в землищата на общината не е изготвена. Такава оценка се извършва за всяко конкретно инвестиционно намерение в зоната на влияние на съответния обект съгласно изскванията на ЗООС.

В ЗЗ BG0000220 „Долна Места“ доминира по участие Червената хвойна /*Juniperus oxycedrus/* В храстовия етаж с по-голямо обилие е обикновена хвойна /*Juniperus communis/ .*Единично и с променливо участие са:Плюскач */Colutea arborescens/,* Храстовидна зайчина */Coronilla emerus/,* Горска къпина */Rubus discolor/,* Бодлива шипка */Rosa spinosissima/ , Обикновена шипка /R. Canina/,* Глог */Crataegus monogyna/ ,* Червена върба /*Salix purpurea/,* Обикновена драка */ Paliurus spina-сhristi/,* Трънка */ Prunus spinose/ ,* Келяв габър */Carpinus orientalis/,* Главест зановец */Chamaecytisus hirsutus/,* Обикновенповет */Clematis vitalba/ .* Наблюдава се изключително богатство от тревни видове, характерни както за тревните, така и за горските съобщества . В зоната са установени 54 тревни вида , главно житни – *Chrysopogon gryllus, Dichantium ischaemum, Festuca valesiaca, Alopecurus cristatus*, бобови и разнотревие.

В биосферния резерват Али ботуш се срещат също отделни индивиди обикновен тис *(Taxus baccata)* – терциерен реликт, защитен от закона, борисовата ела (*Abies borisi-regis)* – ендемит, кошаниновото вълче лико *(Daphne kosanini)* – терциерен реликт и балкански ендемит. Много разнообразна е тревната растителност, при която са установени 20 –български ендемити, 42 – балкански ендемити и редица защитени, редки и застрашени от изчезване видове, включени в Червената книга на България.

Планина Славянка като цяло е формообразуващо огнище с широко застъпени в нея локално и регионално, най-често балканско, ендемично формообразуване. По-големите и специфични ендемични комплекси са разположени по склоновете на Гоцев връх и съседните билни участъци. Изключително богат на ендемични и редки видове е и Парилски дол, който представлява дълбока ждреловидна долина във варовикови скали. Локални ендемити са Цолигоферовата тлъстига *(Sedum zollikoferii)*, Славянско котенце *(Pulsatilla slavjankae)*, Дреновски мразовец *(Colchicum drenovskii*), Шахтева дрипавка *(Crepis schachtii)*, Зюндермановата поветица *(Convolvulus suendermanii)* – изключително рядък балкански ендемит.   
 Друг терциерен и балкански ендемит е Дългошпорестата теменуга *(Viola delphinantha),* която се среща само по варовицитеи варовитите терени на резервата и буферната зона. Други балкански ендемити са Гризенбаховата теменуга *(Viola grisenbachiana)* и Парилската метличина *(Centaurea pariliana).* На територията на резервата се срещат и други защитени растения – Венерин косъм *(Adiantum capilus veneris)*, Дряновска кандилка (*Fritillaria drenovskyi),* Родопска съсънка *(Pulsatilla rodopaea)*

Орнитологично важното място (ОВМ) Славянка също се характериира с голямо растително разнообразие . Тук се наблюдават почти всички растителни пояси, установени България. В подножието на планината ксеротермния дъбов пояс е съставен главно от вторични гори, както и храсталаци от Келяв габър /*Carpinus orientalis/.* Над тях се простират горите от Мизийски бук /*Fagus moesiaca/* и Воден габър */Ostrya carpinifolia*/, както и обширни гори от Черен бор /*Pinus nigra/.* Срещат се и съобщества на Цар-борисовата ела */Abies borisii-regis/.* В иглолистния пояс на планината има гори от Черна *мура /Pinus heldreichii/.*

Над горната граница на гората са формирани предимно субалпийскихрастови и тревни съобщества.

Защитените местности опазват различни фитоценози с висока косервационна стойност.

Освен това в границите на общината извън защитените зони и територии може да се установи значително представителство на редица лечеби растения като, иглика жълт кантарион, глухарче, червен глог, овчарска торбичка, еньовче, живовляк, змийско мляко, къпина, коприва, лайка, пелин, шипка, бял равнец, магарешки бодил, татул, подбел, риган, дрян, трънка, лопен, бреза, липа и др. видове което се явява като една много добра ресурсна база за билкопроизводство от която да се възползват и някои трайно безработни лица.

За целта и във връзка с изискванията на чл. 55 от Закона за лечебните растения (ЗЛР) е необходимо да бъде изготвена съответната общинска програма с която да се регламентират на общинско ниво правилата и изискванията за събиране на билки и генетичен материал от лечебни растения са описани максимално допустимите стойности на количествата билки за събиране, с оглед опазването, природосъобразно и устойчиво ползване на находищата им съгласно изискванията на Наредба 2 от 20.01.2004 г.

2.4.3. Животински свят

Територията на Република България лежи върху две зоогеографски области - Средиземноморска и Евросибирска .

Части от землищата в община Хаджидимово попадат в Рило – Родопския и Местенския зоогеографски райони. Характерно за фауната в района е присъствието на множество медитерански и субмедитерански видове, както и евросибирски и европейски видове, присъщи за фауната на високите части на планините Пирин и Славянка. Характерна отличителна черта е високият ендемизъм, особено силно изразен при безгръбначните животни.

Типични за целия Струмско - Местенски район са множеството видове със субтропичен, ирано-турански или средиземноморски произход. И тук най-изразен е ендемизмът при безгръбначните животни - 170 вида и подвида за целия район. Има 26 вида висши гръбначни животни, включени в Червената книга на България /риби, земноводни и влечуги, птици и бозайници/, които се опазват в защитените зони.

Защитена зонаBG0001028 „Среден Пирин – Алиботуш” опазва местообитанията на следните бозайници:

* Кафява мечка (Ursus arctos),
* Европейски вълк (Canis lupus),
* Дива коза (Rupicaprarupicapra balcanica),
* Пъстър пор (Vormela peregusna),
* Видра (Lutra lutra),
* Голям нощник (Myotis myotis),
* Остроух нощник (Myotis blythii),
* Дългоух нощник (Myotis bechsteinii),
* Трицветен нощник (Myotis emarginatus),
* Голям подковонос (Rhinolophus ferrumequinum),
* Maлък подковонос (Rhinolophus hipposideros),
* Южен подковонос (Rhinolophus euryale),
* Дългокрил прилеп (Miniopterus schreibersii),
* Широкоух прилеп (Barbastella barbastellus);

Наред с типичните за страната видове – сърна (Capreolus capreolus), дива свиня (Sus scrofa),заек (Lepus europaeus), лисица (Vulpes vulpes) и др. в зоната се срещат още чакалът (Canis aureus), два вида костенурки (Testudo greca,T. hermanni), македонски гущер (Lacerta erhardi), изключително рядката котешка змия (Telescopus fallax) и др. Изключително голямо е разнообразието и на средиземноморските представители на безгръбначните животни – повече от 1200 вида. Поради разнообразието на местообитания районът на Славянка сехарактеризира и с богата орнитофауната. Установени са 134 вида птици, от които 21 са включени в Червената книга на България. От тях 53 вида са от европейско значение.

Голям е броят и на средиземноморските и субсредиземноморски видове от безгръбначната фауна.

ОВМ „Славянка" Код BG0002078 Тип Защитена зона по Директива 79/409/EEC за опазване на дивите птици защитава местообитанията на общо 134 вида птици. От тях 21 вида са включени в Червената книга на България , а 53 вида са от европейско значение.

Славянка е едно от най-важните орнитологични места в страната за   
дебелоклюната чучулига (Melanocorhypha calandra), пернатоногата кукумявка (Aegolius funereus), врабчовата кукумявка (Glaucidium passerinum) игорската чучулига (Lullula arborea).

В стандартния формуляр на зоната като обект на опазване от ЗБР са посочени:

Осояд  */Pernis apivorus/*Черна каня  */Milvus migrans/*Орел змияр  */Circaetus gallicus/*Късопръст ястреб  */Accipiter brevipes/*Белоопашат мишелов  */Buteo rufinus/*Малък креслив орел */Aquila pomarina/*

Скален орел  */Aquila chrysaetos/*Малък орел  */Aquila pennata/*Ястребов орел */Hieraaetus fasciatus/*Сокол скитник */Falco peregrinu/s*Лещарка */Bonasa bonasia/*Глухар */Tetrao urogallus/*Ливаден дърдавец  */Crex crex/*Бухал  */Bubo bubo/*Врабчова кукумявка  */Glaucidium passerinum/*Пернатонога кукумявка  */Aegolius funereus/*Козодой  */Caprimulgus europaeus/*Синявица  */Coracias garrulus/*Сив кълвач  */Picus canus/*Черен кълвач  */Dryocopus martius/*Сирийски пъстър кълвач  */Dendrocopos syriacus /*Среден пъстър кълвач */Dendrocopos medius/*Дебелоклюна чучулига  */Melanocorypha calandra/*

Късопръста чучулига  */Calandrella brachydactyla/*Горска чучулига  */Lullula arborea/*Полска бъбрица */Anthus campestris/*Ястребогушо коприварче  */Sylvia nisoria/*Полубеловрата мухоловка */Ficedula semitorquata/*

Червеногърба сврачка  */Lanius collurio/*Черночела сврачка */Lanius minor/*Белочела сврачка  */Lanius nubicus/*Градинска овесарка */Emberiza hortulana*

*2.5. Отпадъци*

Държавната политика по управлението на отпадъците представлява съвременна концепция за ресурсна ефективност, насочена към предотвратяване образуването на отпадъци, насърчаване на повторната употреба и оползотворяването им чрез рециклиране, регенериране или друг процес на извличане на вторични суровини, кактои обезвреждане, безопасно съхраняване на отпадъците, увеличаване на отговорността на производителите, стимулиране на инвестиции в сектора, в рамките на наличните финансови инструменти. Развитието на Община Хаджидимово като промишлен, търговски, туристически и административен център обуславя определени специфики в генерирането, динамиката и последващото третиране на отпадъците, които се образуват на нейната територия.

В контекста на политиката на Европейската комисия за отпадъци и развитие на кръгова икономика, линейният икономически модел от типа „вземи, произведи и изхвърли“ вече не съответства на нуждите на съвременното общество и на ограничения характер на природните ресурси.

Населението и промишлеността генерират големи количества отпадъци: хранителни, градински, строителни, промишлени, утайки, битова техника , транспортни средства , батерии, опаковки, стари дрехи и много други.

Количеството отпадъци, които се образуват , е тясно свързано с моделите на потребление и производство. Демографските промени, като увеличаване на броя на едночленните домакинства и нарастването на ежедневните пътувания свързани с работата в друго населено място, също влияе на количеството отпадъци, които се генерират (напр. опаковането на стоки в по-малки единици).

Съгласно възприетата йерархия у нас се дава приоритет на предотвратяването на отпадъците, следвано от подготовката за повторно използване, рециклиране, възстановяване и накрая изхвърляне, като най-нежелана опция. В тази връзка отпадъците не само причиняват повърхностно замърсяване на почвите и влошават използваемостта на земята, но също така създават хигиенни проблеми и дразнят естетическите възприятия на хората.

В резултат на протичащите в периода на натрупването им физични, химични и биологични процеси, те се превръщат в многофакторен замърсител на околната среда, оказващ силно негативно въздействие върху повърхностните и подземни води, въздуха и почвите, с което създават сериозен здравен риск за населението.

От друга страна отпадъците са ценен енергиен и суровинен източник и тяхното минимизиране за повторна употреба води до съхранение на природни ресурси.

Общо в ЕС се рециклират все по-голямо количество отпадъци и все по-малко количество отпадъци се изпраща на сметищата. За общинските отпадъци делът на рециклираните или компостирани отпадъци в ЕС-27 се е увеличил от 31 % през 2004 г. на 41 % през 2012 г.

Ето защо управлението им е сложен и многообхватен процес, изискващ интегрираност на подходите, внедряване на нови технологии, създаване на подходяща икономическа среда и нормативна база, и не на последно място висока обществена отговорност.

Анализът и оценката на съществуващото положение по управление на отпадъците в община Хаджидимово е направен на базата на:

* Регионална програма за управление на отпадъците на РСУО Гоце Делчев за общините Гоце Делчев, Гърмен и Хаджидимово за периода 2014-2020 г.
* Общинска програма за опазване на околната среда на 2015 - 2020г.
* Национален стратегически план за управление на отпадъците.
* Годишните отчети по чл.52, ал. 9 от ЗУО.

Регионалната програма за управление на отпадъците е разработена с Решение от Общото Събрание на РСУО - Гоце Делчев (Протокол № 8/14.12.2016 г.)

Регионално сдружение за управление на отпадъците (РСУО) – Гоце Делчев, включва общините Гоце Делчев, Гърмен и Хаджидимово .

Съгласно чл. 24 ал. 9 от Закона за управление на отпадъците /ЗУО/ общините могат да получат финансиране на проекти в областта на управление на отпадъците от европейските фондове, държавния бюджет, Предприятието за управление на дейностите по опазване на околната среда (ПУДООС) към Министерството на околната среда и водите или други национални публични източници на финансиране само след създаването на регионално сдружение.

В този смисъл, държавната политика по управление на отпадъците се фокусира върху интегрирането на нови, устойчиви от екологична и икономическа гледна точка модели, където от битовите отпадъци да се отделя всичко, което може да се оползотвори и рециклира, за да се превърне в енергия, в суровина за индустрията, в тор за растенията, а в новоизградените регионални депа да се депонират минимални количества отпадък.

Основна задача на РСУО е увеличаване на количествата на рециклираните и оползотворени отпадъци, чрез създаване на условия за изграждане на мрежа от съоръжения за третиране на цялото количество генерирани отпадъци, което да намали риска за населението и околната среда.

В тази връзка основните приоритети при управлението на отпадъците в рамките на новия планов период ще бъдат :

1. Намаляване или ограничаване образуването на отпадъци;

2. Екологосъобразно обезвреждане на отпадъците, отговарящо на Европейските стандарти;

3. Почистване на старите замърсявания с отпадъци;

На практика събирането и извозването на битови отпадъци се извършва от Общинско предприятие (ОП) „ Чистота , озеленяване и благоустрояване“ гр. Хаджидимово, което е с предмет на дейност - сметосъбиране, сметоизвозване, чистота, озеленяване, благоустройство, изграждане , поддържане на общинската инфраструктура и публичната общинска собственост, управление на общинско имущество.

Предприятието е създадено с Решение № 23 на Общински съвет –Хаджидимово (протокол № 3 от 23.12.2011год.) За изпълнение на дейностите си с отпадъци притежава разрешително по чл.35,ал3 и 5 от Закона за управление на отпадъците и Регистрационен документ № 01-РД-493-0 от 20.09.2018год. от РИОСВ – Благоевград.

Дейностите по отпадъците на територията на общината са насочени в следните основни направлвния :

* *Разделно събиране на битовите отпадъци.*

На територията на общината все още не се изършва разделно събиране и сепариране на битовите биоотпадъци с цел отделяне на рециклируемите компонети . РСУО – Гоце Делчев получило финансиране на изграждането на компостираща инсталация и инсталации за предварително третиране на битови отпадъци, която е изградена, но все още не е въведена в експлатация. Очаква се това да се случи съвсем скоро.

Към м.01.2022г. зелените отпадъци от общинските територии не се събират разделно, а се депонират, съвместно с битовите отпадъци.

Биоразградимите компоненти в общия поток битови отпадъци постъпващи на РДНО са от следните източници:

|  |  |  |  |
| --- | --- | --- | --- |
| ***Община/РСУО*** | ***Градински*** | ***Дървесни*** | ***Общо*** |
| Гоце Делчев | 400 | 10 | 410 |
| Гърмен | 100 | 3 | 103 |
| Хаджидимово | 144 | 4 | 148 |
| РСУО | 644 | 17 | 661 |

Основените източници на биоразградими отпадъци за община Хаджидимово са:

- Поддържане на териториите за обществено ползване (паркове, градини, зелени площи при територии за обществено ползване);

- Кухненски отпадъци от бита;

- Растителни отпадъци от личните стопанства на населението (дворове, овощни и зеленчукови градини);

***Забележка:***

***Тук не се включват биоразградимите отпадъци от горскостопанска или селскостопанска дейност, естествени торове, утайки от отпадъчни води естествен текстил, хартия от промишлеността обработена дървесина и др.***

На този етап общината все още не е реализирала проект за домашно компостиране.

* *Разделно събрани отпадъци от опаковки .*

Община Хаджидимово има сключен Договор за сътрудничество с „Булекопак” АД от 10.06.2013 г. Предмета на договора регламентира дейностите по разделно събиране, транспортиране, временно съхраняване, сортиране, рециклиране и оползотворяване на отпадъци от опаковки, образувани от домакинствата, административните, социалните и обществени сгради, училищата, заведенията за обществено хранене и търговските обекти.

За дейността се използват цветни контейнери - тип „Бобър“1100 л. В различен цвят за всеки вид отпадък . Съгласно Програмата за разделно събиране на отпадъците от опаковки на територията на община Хаджидимово наличните съдове за дейността са 69 броя контейнери разположени на 23 точки. Контейнерите се обслужват с кратност за зелените и жълтите контейнери – два пъти месечно, а за зелените – веднъж в месеца. Отпадъците се транспортират за последващо третиране до сепарираща инсталация в с.Зелен дол, общ. Благоевград. Количествата на разделно събраните отпадъци от опаковки са сравнително малки (4,39% от общия битов отпадък за 2018г.), което се удостоверява чрез годишните отчети на оползотворяващата организация. Така за 2018 година общото количество от опаковки е 87, 28 т. от които 6,26 т. стъкло , 6,09 т. хартия, 4,02 т. пластмасови опаковки, 0,24 т. черни и цветни метали. .

На територията на Община Хаджидимово има изградени 2 площадки за предаване и първична преработка на отпадъци от пластмаси .

* Площадка 1 се намира в с. Копривлен , ул. „Завода“ 25. Оператор е „НИДЕКС “ ООД. За площадката е налично Разрешение № 01-ДО-197-01 от 19.10.2010 г. , за дейност с код R03 - Рециклиране или възстановяване на органични вещества, които не са използвани като разтворители, включително чрез компостиране и други процеси на биологично превръщане
* Площадка 2 се намира в гр. Хаджидимово , ул. „Димо Хаджидимов “ № 60. Дейността сеизвършва от „ПЛАСТ КОЛЕКТ “ ЕООД , притежаваща Регистрационен документ № 01-РД-325-1 от 08.01.2018 г., за дейности с кодове R12 и R13

* *Разделно събиране на излязло от употреба електрическо и електронно оборудване .*

Периодично Община Хаджидимово съвместно с ЕКОБУЛТЕХ и ХЕФТИ МЕТАЛС организират акции за събиране и извозване на излязло от употреба електрическо и електронно оборудване от населението и стопанските субекти.

За желаещите да се освободят от ненужното и илязло от употреба ИУЕЕО обината е обявила безплатен телефонен номер 0800 14 100. Мобилни екипи посещават заявителите на место и събират уредите безплатно.

* *Опасни отпадъци от бита.*

На територията на Община Хаджидимово все още не е организирано постоянно действащо разделно събиране на опасните битови отпадъци, извън обхвата на наредбите по чл.13, ал. 1 от ЗУО с цел предаването им за обезвреждане.

Поради много малките им количества общината периодично организира кампании за разделно им събиране и предаването им за последващо третиране, на основание сключен договор с „БалБок инженеринг“ АД.

За екологосъобразно обезвреждане на излезли от употреба пестициди и други препарати за растителна защита за територията на общината има регламентирана площадка в местността „ Долна Вария“ в град Хаджидимово . „Б-Б“ кубът е изработен, доставен и монтиран от „ БалБок Инженеринг“ АД и притежава необходимите разрешителни и лицензии.

* *Строителни отпадъци*

Управлението на строителните отпадъци на територията на регион Гоце Делчев се извършва съгласно чл. 10 и чл. 11 от Закона за управление на отпадъците. Клетка № 3 на РДНО, находящо се в м. „Мокра поляна“, с. Добротино, община Гоце Делчев, е предназначена за депониране на строителни инертни отпадъци. Към момента не се води отчетност за количествата на приетите в Клетка № 3 строителни отпадъци. Капацитетът на клетката е достатъчен за осигуряване на нуждите на региона за периода до 2022 г.

* *Отпадъци от черни и цветни метали*

За извършване на дейността на ЕТ „ НИКОЛА ШАЛЕВ“ гр. Хаджидимово, ул. „Илинденци“ № 29 е издадено Решение № 01-ДО-259-0 от 10.04.2013 г. от РИОСВ –Благоевград за изграждане на площадка за изкупуване на черни и цветни метали .

По отношение на анализа и оценката на действащото законодателство и програмни документи в областта на управлението на отпадъците на територията на Община Хаджидимово се налагат следните констатации и виждания за плановия период.

Към настоящия момент са приети и действащи следните наредби, които регламентират дейностите по управление на отпадъците:

o Наредба за управление на отпадъците на територията на община Хаджидимово (в сила от 19.06.2014 г., - Решение No 437/19.06.2014 г.);

o Наредба за определянето и администрирането на местните такси и цени на услуги, предоставяни от Община Хаджидимово (в сила от 01.05.2014 г., посл. изм. и доп. с Решение No 86 от 22.06.2016 г.);

***Към момента 01.02.2022г. се изготвя новата Наредба за управление на отпадъците***

Наредбите са в пълно съответствие със ЗУО и с промените в ЗМДТ (Обн. ДВ. бр.117 от 10 Декември 1997г с изм. и доп. – последно ДВ. бр.16 от 23 Февруари 2021г.) Наредбите са публикувани и достъпни за гражданите и заинтересованите лица, органи и организации на интернет страницата на общината.

Инфомацията се предоставя чрез Дирекция “Общинска собственост, устройство на територията и строителството,екология и управление на природните ресурси, земеделие и гори, европейски програми и инвестиционни проекти, образование, духовни, социални, младежки дейности, обществен ред и опазване на Околна среда” на адрес - http://www.hadzhdimovo.com,иEmail : [obshtina\_hadjidimovo@mail.bg](mailto:obshtina_hadjidimovo@mail.bg).

* На територията на общината функционира добре организирана система за   
  сметосъбиране на смесените битови отпадъци, като с осигурената техника и съдове са обхванати всички населени места.
* В изпълнение изискванията на чл.19, ал.3, т.13 от ЗУО са осигурени 2 броя   
  площадки, на които гражданите могат да предават разделно събрани опасни и едрогабаритни отпадъци. За ефективната работа на компостиращата инсталация е необходимо да бъде осигурена и съответната инфраструктура за разделно събиране на растителни и биоразградими отпадъци при източника на образуване в т.ч. домакинства, търговски и административни обекти и заведенията за обществено хранене – вкл. необходимото оборудване и на съоръжения и техника за разделно събиране на зелени и биоразградими отпадъци.
* Необходимо е да се регулират дейностите по управление на строителните отпадъци, което ще бъде регламентирано с новата програма за управление на отпадъците..

Основни изводи от анализа на институционалния капацитет в сферата на управлението на отпадъците, с акцент върху контролните функции, са:

* Отговорните лица по управлението на дейностите с отпадъците са: Общински съвет, кмета на общината, кметове на населени места, служители от Общинска администрация, служители на фирмите с които общината е сключила договори за съответните дейности, както и фирмите притежаващи изискващите се по ЗУО разешителни за дейностите с отпадъци и които извършват тези дейности на територията на община Хаджидимово ,
* Община Хаджидимово разполага с необходимата материално-техническата и информационна обезпеченост на персонала за изпълнение на функциите – осигурени помещения, офис оборудване, Дейностите по сметосъбиране и сметоизвозване на смесените битови отпадъци се извършват от Общинско предприятие „ Чистота , озеленяване и благоустрояване“ гр. Хаджидимово
* За повишаване на професионалния капацитет е препоръчително служителите, ангажирани с дейностите по опазване на околната среда и в частност с управлението на отпадъците да участват в семинари, работни срещи, обучения и други, организирани от МОСВ, Организации по оползотворяване, Браншови организации, РИОСВ, Регионални сдружения, проекти на администрацията по ОПАК и други.

Основните изводи от извършения анализ на организационните схеми за управление на отпадъците, планиране, финансиране и определяне на цени и такси за услугите са:

* В новата Наредба за управление на отпадъците се указват редът за изпълнение на дейностите по третиране на отпадъците, както и контрола, глобите и санкциите за замърсяване с отпадъци.
* В Наредбата за определяне и администриране на местни такси и цени на услуги, предоставяни от Община Хаджидимово е указан редът за заплащане на такса „Битови отпадъци“.
* Община Хаджидимово е създала нормативна възможност за юридическите лица да заплащат услугите по организирано събиране и транспортиране на битовите отпадъци въз основа на тяхното количество.

Обобщенитe изводи от анализа за информиране на обществеността по въпросите на управление на отпадъците са:

* Основната форма за предоставяне на информация на населението по въпросите за управление на отпадъците е интернет страницата на общината <http://www.hadzhdimovo.com>.
* Мерките и кампаниите, които общината е въвела и наложила през годините са ефикасни, но въпреки това по-голямата част от тях не достигат в достатъчно широк аспект до населението. Необходимо е да бъдат организирани още различни кампании за привличане на населението към дейността.
* В Наредбата за управление на отпадъците на територията на община Хаджидимово са определени ясни правила и задължения за ежегодно предоставяне на информация от лицата, които генерират или извършват дейности с отпадъци

*2.5.1. Количество*

Системата за организирано сметосъбиране на територията на Община Хаджидимово обхваща всички петнадесет населени места и 100 % от населението.

Отпадъците предадени за обезвреждане на РДНО Гоце Делчев по години.

|  |  |  |
| --- | --- | --- |
| *Година* | *Мярка* | *Количество на БО* |
| 2011 | тона | 2107,7 |
| 2012 | тона | 2143,5 |
| *2013* | тона | *2144,31* |
| *2014* | тона | *2144,55* |
| *2015* | тона | *2071,03* |
| *2016* | тона | *2101,74* |
| *2017* | тона | *1989,84* |
| *2018* | тона | *1042,99* |

Съгласно чл.63,ал 2, от Закона за местните данъци и такси (Обн. ДВ. бр.117 от 10 Декември 1997г. ( ДВ. Изм и доп. последно бр.16 от 23 Февруари 2021г.) със заповед на кмета на общината се определят границите на районите, вида на предоставените услуги и честотата на сметоизвозване, което се обявявява публично до 31 октомври на предходната година.

Тенденциите по отношение количеството на депонираните отпадъци за последните години показват посока към трайното им намаляване, което до голяма степен е резултат от оптимизацията на система за организирано сметосъбиране и завишаване процента на оползотворените битови и строителни отпадъци.

Основен показател при дефиниране количеството на битовите отпадъци е нормата на натрупване , показваща количеството отпадък което се генерира от един човек за една година.

В долната таблица е посочена нормата на натрупване за Община Хаджидимово в периода 2011-2014год.

|  |  |
| --- | --- |
| Година | Норма на натрупване на битови отпадъци за гр.Хаджидимово |
|  | кг/ж.год. |
| 2011 | *193* |
| 2012 | *196* |
| 2013 | *197* |
| 2014 | *197* |

Незначителния ръст на нарастване нормата на натрупване е в резултат от увеличаване обема на опаковките в стоките за масова употреба. Нормата въпреки това остава значително под средната за Европейския съюз ( ЕС–27) , която е 510 кг/ж.год. и тази за България - 446 кг/ж.год.

Ежегодната оптимизация на графиците за събиране и увеличаване на ефективността им с отчтане сезонността и влиянието на туристическия поток в генерирането на битовите отпадъци, навременното почистване на възникващите замърсявания, , разделното събиране и засиления контрол резултират като цяло до намаляване на нерегламентираното изхвърляне на отпадъци и ограничаване на вторичните замърсявания на компонентите на околната среда в следствие на биологичното разграждане на замърсителите.

Следва да се отбележи също така, че на територията на общината се генерират и определен обем масово разпространени опасни отпадъци от домакинствата и производствената дейност. Такива са: акумулаторни батерии, отработени масла, луминисцентни лампи, опаковки от бои и разтворители.

Данните за тях обаче са непълни тъй като липсва на сепарация на битовия отпадък от една страна и от друга няма изградена практика, фирмите работещи на територията на общината да предоставят екземпляр от попълваните от тях отчетни информационни карти за производствени или опасни отпадъци, които те изготвят годишно и предоставят на РИОСВ и МОСВ.

Липсват информационни кампании относно опасните отпадъци. Също така голяма част от малките фирми, предимно в сферата на обувното, шивашко производство се обслужват от фирмата, която извършва дейностите по сметосъбиране, сметоизвозване, обезвреждане на ТБО на територията на общината без да има сключени договори за това. За разглеждания планов период – до 2027г. може да се очаква известно завишаване количеството на отпадъците от териториите за обществено ползване което ще бъде в резултат от повишаване на стандарта за почистване на улиците, обществените места и поддържане чистотата в междублоковите пространства. Настоящата програма залага завишаване на изскванията към ползвателите с договори за наем на обществени територии , закупуване на улични кошчета, кошове за листа и съвременни инструменти за почестване, с цел подобряване на услугата

2.5.2. Морфологичен състав на ТБО

Морфологичният (механичен) състав е основен физичен показател на ТБО и представлява процентното отношение на компонетите, които го образуват в т.ч. (хартия, метали, стъкло, хранителни отпадъци и др.), изразено в процент от общото им тегло. Морфологичният състав на ТБО се изменя с течение на времето. Той зависи от функционалния тип на населеното място, стандарта на живот, развитие на дейностите в сферата на търговията, услугите и общественото хранене, сезона, начина на отопление, системата на сметосъбиране и сметоизвозване и др.

***Морфологичен състав на смесените битови отпадъци за 2019 г.***

|  |  |  |  |  |
| --- | --- | --- | --- | --- |
| ***Компонент*** | | ***Мярка*** | ***К-во*** | |
| Хранителни отпадъци | | % | 6,05 | |
| Хартия | | % | 4,2 | |
| Картон | | % | 5,3 | |
| Пластмаса | | % | 21,48 | |
| Текстил | | % | 14,54 | |
| Гума | | % | 3,33 | |
| Кожа | | % | 0,05 | |
| Градински отпадъци | | % | 14,13 | |
| Дървесни отпадъци | | % | 3,2 | |
| Стъкло | | % | 4,93 | |
| Метали | | % | 1,87 | |
| Сгурия, пепел, инертни строителни отпадъци, пръст, пясък и други, в това число неидентифицирани | | % | 20,21 | |
| Опасни домакински отпадъци | | % | 0,71 | |
| Други | | % | 0 | |
| Контролна сума | | % | 100 | |
|  |  |  | |  | |

2.5.3. Съществуваща практика за третиране

Дейностите по сметосъбиране, сметоизвозване и почистване на нерегламентираните замърсявания се изпълнява от ОП „Чистота , озеленяване и благоустрояване“ и лица от програмите за временна заетост и обществено полезен труд. През 2018 год. В дейността са били ангажирани 115 човека. Община Хаджидимово има сключен договор с Дирекцията за социално подпомагане (ДСП) по програмата за заетост на трайно безработни лица.

Съгласно чл. 12 ал. (1) от Правилник за прилагане на закона за социално подпомагане (Обн. ДВ. бр.133 от 11 Ноември 1998г.изм и доп- последно ДВ. бр.64 от 3 Август 2021г.), „Безработните лица в трудоспособна възраст, които получават месечна помощ и не са включени в програмите за заетост , задължително полагат общественополезен труд по организирани от общинската администрация програми за предоставяне на социални услуги, екологични програми, програми за благоустрояване и хигиенизиране на населените места и други програми за общественополезни дейности“.

Общината се обслужва от регионално депо за неопасни отпадъци на общините Гоце Делчев, Хаджидимово и Гърмен, намиращи се в землището на с. Добротино, м „Мокра поляна". Честота на сметосъбиране на битовите отпадъци по населени места е съобразена с броя на населението и количеството на натрупващите се ТБО, но не по-малко от 1 път месечно. Извозването им се извършва организирано по график утвърден от управителя на общинското предприятие.

За осъществяване на дейността си ОП „Чистота , озеленяване и благоустрояване“ разполага с три броя сметосъбиращи машини, автовишка и лекотоварен камион. След проведена обществена поръчка и договор за доставка № 30 от 11.10.2018год. е закупен и един багер.

Осигурените транспортни средства и съдове са достатъчни за обезпечаване предоставянето на качествена услуга за жителите на общината.

Общия брой на съдовете за битови отпадъци които се обслужват от Общинското предприятие са:

- кофи тип "Мева", с вместимост 0,11 куб.м 3358 бр. , от които в общинския център 860 бр.

- контейнери тип „Бобър“ 1,1куб.м - 173 бр. , от които 35 бр. в Хаджидимово.

Това количество задоволява напълно нуждите на населението , като в рамките на плановия период ще са необходими допълнителни бройки само за подмяна на напълно амортизираните такива.

Организираното сметосъбиране се извършва без разпределяне на отпадъците по видове и състав. В общината няма централно организирана система за събиране, извозване и третиране на строителни, промишлени и опасни отпадъци. Осъществяването на тази дейност се организира от ръководствата на фирмите, на чиято територия се формират. До този момент те се депонират без предварителна обработка на едно и също място с твърдите битови отпадъци.

Областната стратегия за регионално развитие на област  
с административен център Благоевград поставя като основна цел оползотворяване , рециклиране и намаляване на депонираните биоразградими отпадъци от общия обем битови отпадъци чрез изграждане и ползване на общи съоръжения и инсталации за третиране на ТБО. Идеята е по този начин да се постигне намаляване на въздействията върху околната среда, причинени от депониране на отпадъци , подобряване на ефективността на използване на ресурсите, увеличаване отговорността на замърсителите и стимулиране на инвестициите в областта на управление на отпадъците.

В тази връзка Общинския план за развитие предвижда:

* Въвеждане на разделно събиране на ТБО целящо отделяне на рециклирумете материали от общия поток на предвидените за депониране отпадъци.
* Саниране и рекултивация на досега действащите регламентирани депа на територията на Община

Независимо от предприетите от общината мерки за намаляване нерегламентираното изхвърляне на отпадъци, периодично на определени места се появяват такива замърсявания и това са основно покрайнините на населените места, сервитутите на общинските пътища или в коритата на реките. Също така през 2018 г. по инициатива на Регионалното сдружение за управление на отпадъците са проведени две общи събрания, на които са взети общо 5 решения в т.ч. и Решение № 2 от 11.07.2018 г. със задача „ Да се подготвят документациите за обществена поръчка по изпълнение на проект: „Изграждане на инсталация за предварително третиране на битови отпадъци и инсталация за компостиране на зелени отпадъци за РСУО Гоце Делчев“., които към момента са реализирани и предстой въвеждането им в експлоатация.

*2.5.4. Такса Битови отпадъци*

Финансовите средства за обезпечаване на дейностите по третиране на битовите отпадъци и поддържане на чистотата в по-големия си размер се осигуряват от постъпленията по таксата за битови отпадъци.

Конкретните размери на таксата за всеки от предвидените по ЗМДТ случаи се определят с решение на общинския съвет на база одобрена план-сметка, включваща присъщите разходи.

Проблемите при третирането на ТБО на територията на общината произтичат от :

* Ниската стойност на такса смет, която е под действителните разходи за дейността
* Бързата амортизация на съдовете за смет и сметовозващата техника;
* Неправомерно изхвърляне на битови и строителни отпадъци и образуването на нерегламентирани сметища;
* Не достатъчно обществено разбиране и подкрепа при управлението на отпадъците включително и на виждането за разделно събиране и рециклиране на полезните компонети в отпадъците.

***2.6. Зелена система***

Устройството на зелените площи се регламентира със Закона за устройството на територията. Общините устройват зелени площи, обединени в зелена система, като средство за подобряване на микроклимата и хигиенните условия и за организиране на отдиха на населението. Озеленените площи за широко обществено ползване и площите със специфично предназначение, собственост на държавата и общините, са публична собственост. Зелените системи и озеленените площи се устройват в съответствие с одобрените общи и подробни устройствени планове на урбанизираните територии и подробни устройствени планове за парковете и градините, като се спазват правилата и нормативите в Наредба № 7 от 22 декември 2003 г. за „Правила и нормативи за устройство на отделните видове територии и устройствени зони”. Озеленените територии, в населените места, селищните образувания и извън тях се определят с общите и подробните устройствени планове. Зелената система включва обществените озеленени площи, в т.ч. всички паркове, градини, улично озеленяване, извънселищни паркове и горски паркове, гробищни паркове, ботанически градини, дендрариуми, защитни насаждения и разсадници;

През новия програмен период на Програмата деиствията на общината ще бъдат насочени към:

* Ежегодно пролетно почистване на зелените площи на територията на общината;
* Контрол върху нерегламентирано изхвърляне на отпадъци в зелените площи;   
  Осигуряване на финансов ресурс за изграждането на поливна система за поддържането на зелените площи.

*2.7.* ***Шум***

През последните години шумът в жизнената и околната среда се установява ,като един от проблемите с нарастващо значение. За общини като Хаджидимово основни източници на шум се явяват автомобилния транспорт, промишлените дейности и някои локални източници.

Проведени перидични измервания на шума в населените места извеждатинтензивния автомобилен трафик като основен фактор, който влияе върху акустичната среда. Автотранспортния шум е в пряка зависимост от интензивността на движението, скоростта и структурата на транспортния поток, пропускателната способност на пътните артерии, възрастта на автомобилния парк, вида и качеството на пътната настилка.

През Oбщина Хаджидимово преминават републиканските пътища:

* Републикански път II-19 – преминава през землищата на селата Ново Лески, Копривлен и Садово. Пътя достига до ГКПП Илинден - Ексохи, където продължава под № 57 от Гръцката пътна мрежа
* Републикански път  [III - 1906](https://bg.wikipedia.org/wiki/%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0%D0%BD%D1%81%D0%BA%D0%B8_%D0%BF%D1%8A%D1%82_III-1906) през селата Нова Ловча и Парил, а при село Копривлен- наляво е Републикански път  [III–1907](https://bg.wikipedia.org/wiki/%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0%D0%BD%D1%81%D0%BA%D0%B8_%D0%BF%D1%8A%D1%82_III-1906) през град Хаджидимово до село Блатска.

Общинската пътна мрежа е в сравнително добро състояние. През последните години са извършени основни ремонти на някои участъци, включително рехабилитация на участъци от настилката в регулационните граници нанаселените места. Като цяло уличната мрежа в общината е в сравнително добро състояние, което, благоприятства акустичната среда .

Шума от промишлени източници е предмет на Закона за защита от шума в околната среда (В сила от 01.01.2006г. Обн. ДВ. бр. 74 от 13 Септември 2005г изм. и доп. последно - доп. ДВ. бр. 32 от 24 Април 2012 г., който урежда оценката, управлението и контрола включително за категориите промишлени дейности поприложение No 4 към чл. 117,ал.1 от Закона за опазване на околната среда.

Закона изисква определяне степента на шумовото натоварване в околната среда чрез измерване, оценка и картотекиране на шумовите нива и разработването на стратегически карти за шум. Към настоящия момент за територията на общината няма разработени стратегически карти с посочване на зоните за дискомфорт основно поради липсата на достатъчно средства в общинския бюджет.

Наредба № 6 от 26 Юни 2006г. за показателите за шум в околната среда , отчитащи степента на дискомфорт през различните части на денонощието , граничните стойности на показтелите за шум в околната среда, методите за оценка на стойностите на показателите за шум и на вредните ефекти от шума върху здравето на населението. (Издадена от Министерството на здравеопазването и Министерството на околната среда и водите Обн. ДВ. бр. 58 от 18 Юли 2006г.) определя допустимите стойности , за урбанизираните територии както следва:

|  |  |  |  |
| --- | --- | --- | --- |
| ***Територии и устройствени зони в урбанизираните територии и извън тях*** | ***Еквивалентно ниво на шума dB(A)*** | | |
| *Ден* | *Вечер* | *Нощ* |
| Жилищни зони и територии | 55 | 50 | 45 |
| Зони за обществени и индивидуален отдих | 45 | 40 | 35 |
| Тихи зони извън агломерациите | 40 | 35 | 35 |

Наредба № 54 от 13 Декември 2010г. за дейността на националната система за маониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда (Издадена от Министерството на здравеопазването и Министерството на околната среда и водите Обн. ДВ. бр. 3 от 11 Януари 2011 г.) с която се уреждат

Чл. 27 Наредбата изисква собствените периодични измервания на шум в околната среда, излъчван от действащи промишлени инсталации и съоръжения да се извършват с периодичност на измерванията не по-малко от един път в рамките на две последователни календарни години по реда на „Методика за определяне на общата звукова мощност излъчвана в околната среда от промишлено предприятие и определяне нивото на шум в мястото на въздействие“ (утвърдена със Заповед РД 613 от 08.08.2012 г. на Министъра на околната среда и водите

Съгласно ЗЗШОС агломерациите с население под 100 000 жители не са задължени да разработят шумова карта, но могат да го направят при наличие на необходимост. Град Хаджидимово е най-голямото населено място в общината с около 2700 жители ( към 2011г.). Поради малката численост на населението, разбирането е че шумът не следва да бъде причислен към основните екологични проблеми на общината.

Резултатите от измерванията на шума в предприятията и около тях ще осигурят първичната информация за извършването на акустично планиране чрез разработването на план за действие с оглед намаляване на шума в околната среда и най-вече в случаите, при които превишаването на стойностите на даден показател за шум може да предизвика вредно въздействие върху здравето на хората.

Примерната форма за набиране на необходимата информация може да има следния вид:

***Характеристика на промишлените обекти източници на шум***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Наименова-ние на  обекта | Предмет на дейност | Местоположение на източника | | Гранична  стойност в  мястото на  въздей-ствие  dB(A) | Въздействие на източника | | |
| Съгласно Наредба № 6  /2006г. | Разстояние до най-близката  жилищна  сграда,  в метри | Работно време  /в часове/ | Ниво на  шума по  границата  на източ- ника,  dB(A) | Ниво на  шума в мя- стото на  въздей-  ствие,  dB(A) |
| 1 |  |  |  |  | Ден:  55 dB(A);  Нощт:  45 dB(A); |  |  |  |
| 2 |  |  |  |  | - |  |  |  |

Локалните източници на шум и шум от битов характер са важен по значение фактор, който влияе върху акустичната среда на населените места. Шумът излъчван от заведенията за обществено хранене, увеселителните заведения, различни сервизи и авторемонтни работилници, разположени в непосредствена близост до жилищните сгради в много случаи е причина за влошаване условията за спокойствие, труд и отдих на гражданите. До настоящия момент към общинска администрация няма постъпили оплаквания от този тип шум от страна на населението.

Към момента общината няма ясно дефинирана политика за връзката между акустичното състояние на населените места и мерките за намаляване или отстраняване на шумовото замърсяване.

*2.8.* ***Работа с обществеността и повишаване на екологичната култура***

През последните десетилетия се извършва глобална трансформация в развитието на човешката цивилизация. Тя е свързана с утвърждаването на нов модел, дефиниран като устойчиво и балансирано развитие. Целта е да се промени отношението и действията на човека и на обществото към средата, в която живее. Формирането на съзнателно отношение към околната среда и екологична култура е процес, насочен към развитие на знания, умения, нагласи  и ценностни ориентации, насърчаващ ангажираност с екологичните проблеми и тяхното решаване.

Осигуряването на ефективен обществен достъп до информация и участие на обществеността в процеса на взимане на решения съдейства за развитие на демократичните процеси при осъществяване на политиката за околна среда, прозрачност и по-пълноценно реализиране на дейностите на институциите, на национално и местно ниво. Това е и предпоставка за информиран избор на хората в ежедневния живот, щадящ околната среда, както и за насърчаване на екологосъобразните производствени практики и бизнес модели.

Успешното провеждане на политиката на ЕС изисква едновременно и  
компетентни управленски решения, и ангажираност и активност от всички граждани. В условията на интегриране на екологичната политика в останалите секторни политики и пред неизбежната перспектива за сериозни промени в бита, екологичната култура на населението придобива изключителна важност. Въпросите за екологичното съзнание, засъотнасянето на информираност и загриженост, от една страна и поведение, от друга, за факторите, които детерминират прехода между загриженост и про-екологично поведение са от особено практическо значение.

Община Хаджидимово обръща специално внимание на информираността на местното население и повишаване ролята на обществеността при решаване на екологичните проблеми. По-пълното информиране на населението по въпросите на околната среда и гарантирането на участието й в процеса на вземане на решения имат за цел формирането на устойчиви и екологосъобразни модели на обществено поведение за осигуряване на качествена и здравословна околна среда

Общинската администрация, като главен инициатор и организатор на този род дейности, осъществява работата с обществеността в няколко направления, които са насочени към:

* навременно информиране на гражданите относно проблемите и състоянието на околната среда по отделните компонети (питейни води, битовите и строителни отпадъци, състояние на атмосферния въздух рационално използване на ресурсите и др. );
* повишаване на общественото съзнание чрез получаване на екологично образование;
* включване на обществеността при вземане на решения, касаещи околната среда;
* осъществяване на ползотворно сътрудничество между местните власти и обществеността.

Информирането на обществеността е от ключово значение гарантиращо възможността отделни лица, организации, групи да участват в обсъждането на решения за опазването на околната среда и устойчивото развитие, и да предлагат обосновани мнения и позиции, което постига чрез осигуряване на достъп до информация по въпросите на околната среда. По този начин се насърчава развитието на гражданското общество и се осигурява прозрачност на процеса на вземане на решения на регионално и местно ниво и участието на различни обществени групи в този процес.

В тази връзка в Община Хаджидимово има създадена система за регулярно информиране на населението за качеството на околната и жизнената среда, както и за предстоящите инвестиционни намерения . Системата включва механизъм за периодично предоставяне на информация което се осъществява посредством:

* Публикации в местните медии;
* Обществени обсъждания;
* Екологични кампании;
* Публикации на страницата на общината в интернет;

Акциите за почистване на обществени територии, осигуряват участие на обществеността в управлението на отпадъците и са насочени към включване на големи групи и организации в мерките за по-рационално използване на ресурсите.

Важен аспект е и развитието на партньорства на институциите с основните групи на обществеността – бизнеса, браншовите и неправителствените организации, младите хора.

Екологичното образование е другият важен инструмент за изграждане на ценностната система на обществото, който акцентира върху проблемите, свързани с околната среда.

Дългосрочната цел на този съществен дял от политиката за околна среда на общината за формиране и привеждане в действие на нова ценностна система, на нови модели на мислене и поведение на обществото и формиране на устойчива екологичната култура на гражданите от различните възрастови групи на територията на Община Хаджидимово. Чрез екологичното образование се стартира систематичен процес за получаване на знания и умения, ценностни ориентации на местното население в областта на околната среда и активни позиции за нейното опазване и обогатяване.

*2.9.* ***Управленски***

Дейностите по опазване на околната среда представляват комплекс от решения и действия, свързани с околната среда, както и различните форми на контрол.

Като орган на местното самоуправление община Хаджидимово е структурирана върху законово предвидения баланс между изпълнителна власт в лицето на кмета на общината и Общински съвет. Съгласно ЗМСМА общинските органи имат правото да решават самостоятелно всички въпроси от местно значение, които законът е предоставил в тяхна компетентност в т.ч. и опазването на околната среда и рационално използване на природните ресурси;

В структурата на Общинската администрация като орган на изпълнителната власт звеното, пряко ангажирано с дейностите по опазване на околната среда е отдел "Общинска собственост, екология и управление на природните ресурси". Мстното управление на природните ресурси и компоненти цели подкрепата на практики и инициативи допринасящи за устойчиво подобряване състоянието на почвата, намаляване на замърсяването на въздуха, подобряване на качеството и употребата на вода, обогатяване на биологичното разнообразие.

Основните видове услуги, предоставяни от общинска администрация на територията на общината, свързани с опазване на околната среда, са следните:

• озеленяване и почистване на населените места;

• сметосъбиране и сметоизвозване;

• обезвреждане на битови отпадъци.

За осигуряване на качествено и ефективно извършване на дейности, свързани с опазване на околната среда, за подобряване на жизнената среда и облика на населените места Община Хаджидимово е изградила добро сътрудничество с областния център, съседните общини, бизнеса и НПО.

В управлението на дейностите по опазване на околната среда участват редица институции, чиито отговорности и правомощия са разписани в отделни закони, нормативни актове и правилници в зависимост от вида дейност.

* Управлението на дейностите, свързани с компонентите на околната среда – въздух, води и почви се извъшва под превантивния, текущ и оперативен контрол на РИОСВ – гр. Благоевград.
* Водните ресурси на общината, които са публична държавна собственост, попадат в „Западнобеломорски район“, район и тяхното управление се поема от Басейнова дирекция Благоевград
* Управлението на дейностите, свързани с горския фонд се осъществява от Регионална дирекция на горите Благоевград Териториално поделение ДГС Гоце Делчев

Териториите на населените места обхващат урегулирани поземлени  имоти, земеделски земи, пасища и мери, общинска инфраструктура и обекти публична общинска собственост.

Състоянието на действащите планове с които се пределят допустимите норми на застрояване по населени места в община Хаджидимово е следното:

|  |  |  |  |
| --- | --- | --- | --- |
| ***No*** | ***Населено място*** | ***Действащ план*** | ***Одобрен със Заповед*** |
| 1 | гр.Хаджидимово | Кадастрален, Регулационен,  Застроителен | Заповед No 70/03,06,1991 |
| 2 | с.Садово | Кадастрален, Регулационен | Заповед No 334/10,04,1986 |
| 3 | с.Перелик | Кадастрален, Регулационен | Заповед No 165/29,09,1995 |
| 4 | с.Нова Ловча | Кадастрален, Регулационен | Заповед No 43/20,04,1992 |
| 5 | с.Лъки | Кадастрален, Регулационен | Заповед No 3008/24,12,1959 |
| 6 | с.Гайтаниново | Геодезически ,Регулационен | Заповед No 2630 и 2631 /24,12,1959 |
| 7 | с.Копривлен | Кадастрален, Регулационен,  Застроителен | Заповед No 20/31,01,1991 |
| 8 | с.Ново Лески | Кадастрален, Регулационен,  Застроителен | Заповед No 346/07,04,1983 |
| 9 | с.Илинден | Кадастрален | Заповед No 300-4-76/31,10,2002 |
| 10 | с.Абланица | Кадастрален, Регулационен | ЗаповедNo2189/20,12,2001  Заповед No 2523/1937г., допълнен със Заповед No38/1977г.и Заповед 1378//1977 |
| 11 | с.Блатска | Кадастрален, Регулационен | Заповед No 3196/1991 |
| 12 | с.Теплен | Кадастрален | Неодобрен |
| 13 | с.Беслен | Кадастрален | Неодобрен |
| 14 | с.Парил | Кадастрален | Неодобрен |
| 15 | с.Тешово | Кадастрален | Неодобрен |

Общинският съвет е този, който обсъжда и взема решение за определяне размера на местните данъци и такси, в това число и на такса „битови отпадъци“ по Закона за местните данъци и такси.

Общината също така поддържа „зелен телефон“ и имейл адрес за подаване на сигнали и предложения от гражданите.

*III.* ***Възможности за финансиране на екологични проекти***

Финансовото състояние на дадена община е функция на икономическата база, факторите на средата и качеството на управлението на съответната територия във всички негови аспекти. За целите на настоящата програма е от съществено значение възможността на местната власт да генерира финансови ресурси, които да обезпечат изпълнението на планираните проекти и дейности в областта на опазване на околната среда.

Известно е, че от 2003 г., когато стартира фискалната децентрализация в страната, независимостта на общините от държавното субсидиране и трансфери все повече нараства, с което нарастват и нормативните и оперативни възможности за генериране на собствени приходи (сбор от данъчни и неданъчни приходи).

Съществен индикатор за нивото на финансовото състояние на общините към 2014 г. и възможността им за генериране на собствени приходи е интегралната оценка на техния кредитен потенциал. За периода на действие на ПМС № 197 от 11 Юли 2014 год. за определяне условията, критериите и реда за финасово подпомагане на общините за достъпа им до финасиране от фонда за органите на местното самоуправление в България „ФЛАГ“ (Обн. ДВ. бр.59 от 18 Юли 2014г.) е определена и интегралната оценка за община Хаджидимово според която

|  |  |  |  |
| --- | --- | --- | --- |
| Община | Интегрална оценка за периода 2011 - 2013 г. | Група | Степен на подпомагане |
| Хаджидимово | - 6,13 % | 3 | 90 % |
| Средно за страната | 24,66 % |  |  |

Оценката е изготвена по Детайлна методология за изчисление, кято е публикувана на интернет страницата на МРРБ.

За периода 2013 – 2022г. не са настъпили значими промени във финансовото състояние на община Хаджидимово, поради което интегралната оценка за периода може да се приеме за актуална и към настоящия момент.

Към 2013г. в зависимост от своята интегрална оценка на кредитния потенциал общините в страната формират три групи. Община Хаджидимово попада в трета група общини, като се нарежда на 240 място, от 264, с интегрална оценка за кредитен потенциал – 6,13%. Стойността на оценката е значително под средната за страната и показва, че общината разполага с крайно ограничен свободен паричен ресурс, с който да поеме текущи задължения за обслужване на кредити.

Икономиката на общината е с промишлено-аграрна структура. Структуроопределящите отрасли са, хранително-вкусовата, обувната, шивашката и дървообработващата промишленост.

Обработваемата земя на общината е 5985 ха. От тях най-голям дял заемат нивите – 4907 ха. (82,0% от обработваемите земи), а трайните насаждения заемат 276 ха или (4,6%), от селскостопанският фонд. На сравнително добро равнище е отглеждането на технически култури (основно различни сортове тютюн). По отношение на лозарството, овощарството и зеленчукопроизводството в общината има нереализирани добри възможности.

В общината също така има добри условия за развитие на животновъдството, кето към момента е представено от няколко малки ферми и частното животновъдство за лични нужди.

Ниските изкупни цени на животинската продукция демотивират земеделските стопани да се занимават с животновъдство. Процесите, които протичат в този сектор обаче са много динамични и при промяна на пазарните условия в т.ч. и благодарение на атрактивни модели на финасиране може да се очаква разрастване на този икономически сектор.

Туризмът като отрасъл на икономиката следва да се разглежда като комплексна дейност, включваща допълнителни производства, услуги, транспорт и съответна квалификация. Определянето на туризма като един от приоритетите на община Хаджидимово ще даде възможност за разкриване на допълнителни работни места, както и до съответно благоприятно въздействие върху другите отрасли и дейности от общинската икономика.

Програмата за опазване на околната среда на община Хаджидимово се приема от общинския съвет, който контролира и изпълнението й. По предложение на кмета на общината ежегодно с приемането на бюджета се определят и средствата включени в общинската програма за опазване на околната среда с акцент към изпълнение на приоритетните екологични проекти и дейности, за съответната година.

Кметът на общината ежегодно внася в общинския съвет отчет за изпълнението на Програмата за околна среда, а при необходимост - и предложения за нейното допълване и актуализиране. Отчетът за изпълнението на програмата се представя за информация в РИОСВ. Така чрез него се извършва задълбочен анализ на разходите, свързани с околната среда, които по своята същност представляват сбор от разходи за водоснабдяване и канализация, озеленяване, чистота и други съгласно параграфте на Единната бюджетна класификация.

*3.1.* ***Възможности за финансиране на общински екологични проекти***

Разпоредбата на чл. 65 от ЗООС предвижда 80% от санкциите за превишаване на допустимите норми на замърсяване на околната среда да постъпват на територията на общината по местонахождението на санкционирания обект. В общинските бюджети постъпват и всички приходи от санкции и глоби, наложени по екологичното законодателство, по които компетентен орган е кметът на общината. Тези приходи, както и приходите от глоби за нарушаване на наредби, приемани от общинските съвети могат да се изразходват само за екологични дейности по приоритети, определени в ОПООС.

И през 2022г., ще продължи активното участие в инициативи, попадащи в обхвата на Плана за възстановяване и устойчивост на Европейския съюз от последствията от пандемията от COVID – 19, новия временен инструмент „ЕС от следващо поколение”, Зелена сделка, Европейския инструмент за временна подкрепа с цел смекчаване на рисковете от безработица при извънредни обстоятелства (SURE), помощта за възстановяване и за сближаване на териториите на Европа - REACT-EU и др.

Освен от европейските фондове общините могат да получат финансиране на проекти за опазване на околната среда от Оперативните програми, Държавния бюджет, Предприятието за управление дейностите по опазване на околната среда /ПУДООС/ , Националния доверителен екофонд /НДЕФ/ и др.

*3.2.* ***Държавен бюджет***

За финасиранията от Държавния бюджет общините представят своите предложения към МОСВ и МФ.

От своя страна МФ изисква и се съобразява със становището на МОСВ за съответствието на предлаганите обекти за финансиране с приоритетите на националната екологична политика. Финансират се основно обекти , включени в Национални програми, приети от Правителството.

През отминалия планов период 2014 – 2020 активни бяха няколко оперативни програми по които можеше да се получи държавна помощ в полза опазването на околната среда , а именно:

* ОП „Околна среда
* ОП „Региони в растеж“
* ОП за храни и/или основно материално подпомагане от Фонда за европейско подпомагане на най-нуждаещите се лица в България.

Към настоящия момент е в ход подготовката на новите програми за периода до 2027 г,като по ОП „Околна среда“ 2021-2027 г. (пета версия) обществените консултации  по проекта преди изпращането му към Европейска комисия приключиха на 2.12.2021 г..

Към Закона за държавния бюджет всяка година се приема финансирането на общински инвестиционни екологични проекти : градски пречиствателни станции за отпадни води , довеждащи колектори към тях, канални помпени станции и общински депа за битови отпадъци.

Така "Регионалната помощ" е държавна помощ за насърчаване на икономическото развитие на региони в неравностойно положение в Европейския съюз.

Регионалните помощи могат да бъдат инвестиционни или оперативни:

* *Регионалната инвестиционна помощ* се предоставя за първоначална инвестиция или първоначална инвестиция в полза на нова стопанска дейност – т.е регионална инвестиционна помощ се предоставя на проекти за първоначални инвестиции.
* *Регионална оперативна помощ* е за намаляване на текущи разходи на дадено предприятие, която не е свързана с първоначална инвестиция. Тук се включват разходи за персонал, материали, услуги, възложени на подизпълнители, комуникации, електроенергия, поддръжка, наем, управление и др., като не се включват амортизационните разходи и разходите за финансиране.

# В процедура по одобряване е Националният план за възстановяване и устойчивост, който ще бъде основния инструмент за финансиране на общините през периода 2022 – 2027г. Планът включва общо 57 стратегически направления за инвестиции и 43 реформи. Основната цел на Плана е да способства икономическото и социално възстановяване от кризата, породена от COVID-19 пандемията. В преследването на тази цел предвидените мерки и реформи са насочени към възстановяването на потенциала за растеж на икономиката , като осигурят устойчивост на негативни външни въздействия. Същевременно, Планът полага основите за зелена и цифрова трансформация на икономиката, в контекста на амбициозните цели на Зелената сделка.

Финансиранията по Националният план за възстановяване и устойчивост ще бъдат от три различни източника в т.ч.

* От МВУ – механизма за възстановяване и устойчивост на ЕС . Той се състои от широкомащабна финансова подкрепа за публични инвестиции и за проекти в областта на екологичния и цифровия преход. Подкрепата ще бъде предоставена под формата на заеми и безвъзмездни средства;
* Национално публично съфинансиране;
* Частно съфинансиране.

Процентното съотношение на средствата по различните мерки ще бъдат различни и ще бъдат определени от НПВУ. Така например съгласно предложението на България (пета версия), предложенията по мярка Енергийна ефективност на сградния фонд са:

* От МВУ 1 810 616 хил.лв
* От Национално публично съфинансиране 358 923 хил.лв;
* От Частно съфинансиране 305 818 хил.лв;

, а за Мярка Енергийно ефективни общински системи за външно изкуствено осветление се предлага 100 % да бъде от МВУ

* 1. ***Предприятие за управление на дейностите по опазване на ОС /ПУДООС/***

**П**редприятието за управление на дейностите по опазване на околната среда е юридическо лице, създадено със Закона за опазване на околната среда. ПУДООС е държавно предприятие пълен правоприемник на Националния фонд за опазване на околната среда.

Доминиращата част от проектите , финансирани от фонда са инвестиционни насочени към общините , като безвъзмездни помощи за изграждане на селищни пречиствателни станции, довеждащи колектори, канализационни системи , депа за битови отпадъци и др.

Структурата на ПУДООС включва:

## Управителен съвет→Изпълнителен директор →Вътрешен одит→Инспекторат→Финансов контрол

## Дирекция „ФЕПД“ - Финансиране на екологични проекти и дейности

## Дирекция „НСД“ Нефинансови стопански дейности

## Дирекция „АПФО“ - Административно-правно и финансово обслужване

В изпълнение на решение на УС на ПУДООС за изменение на Вътрешни правила за дейността на Предприятието, утвърдени със Заповед от 13.01.2021г., считано от 15.01.2021 г. е променен редът на прием на заявления за кандидатстване при отпускане на безвъзмездна финансова помощ, както следва:

***„Прием на заявления се осъществява 2 пъти в текущия месец за период от 5 работни дни като началото е 1-во и 15-то число на всеки календарен месец.“***

След приключване на всеки един от приемите, комисия разглежда подадените заявления по отношение на окомплектованост на документите съгласно изискванията на ПУДООС.

За инвестиционните проекти се изисква пълна проектна готовност, решение за оценка на въздействието върху околната среда, а за инвестиционни предложения лежащи изцяло или частично в защитена зона и оценка за съотвествието с предмета и целите на съответната зона, както и наличие на съфинансиране от общински източници . В областта на третиране на битови опасни отпадъци, в т.ч. и болнични отпадъци, преимущество се отдава на проекти с регионално значение , решаващи проблеми на повече от една община.

Към настоящия момент приоритетните за финасиране проекти, които представляват интерес за община Хаджидимово са:

* 1. От сектор „Управление на отпадъците“с Протокол № 2 от 12.08.2020г на Управителният съвет на ПУДООС:
* Финансиране на техническата рекултивация на общински депа, неотговарящи на нормативните изисквания. Депата, обект на наказателната процедура се финансират приоритетно по установения ред до приемане на новите приоритети;
* Финансиране обезвреждането на идентифицираните количества пестициди и препарати за растителна защита в складове на територията на страната.
  1. От сектор ‚Управление на водите“ **-** Протокол № 4 от 01.07.2021г на Управителният съвет на ПУДООС
* Изграждане/доизграждане на канализационна мрежа и ПСОВ за агломерации между 2 000 до 10 000 екв. ж., за които не е постигнато съответствие с изискванията на Директива 91/271/ЕИО за пречистване на отпадъчни води;
* Проекти за подобряване ефективността при използване на природния воден ресурс чрез гарантирано намаляване на загубите при експлоатация на водоснабдителните системи, постигнато с реконструкция/доизграждане на водоснабдителна мрежа за населени места между 50 и 2 000 жители.
* Изграждане на нови водоизточници и/или довеждаща инфраструктура към съществуващата водопреносна система в територии с воден стрес, определени в ПУРБ или при констатиран недостиг на вода и/или липса на резервни водоизточници.
  1. Сектор „Ограничаване загубата на биологичното разнообразие и запазване на естествените екосистеми“ - Протокол № 3 от 27.08.2013г. на Управителният съвет на ПУДООС.
* Опазване на редки и застрашени видове;
* Повишаване на обществената информираност и общественото съзнание за ролята и значението на биоразнообразието за природните процеси и живота на хората.

Извън приоритетните проекти периодично се организират конкурси за екологични проекти на общини , кметства и училища по които предприятието отпуска средства.

От съществено значение за одобряване на общинските проекти е залагането на същите в общинскиата програма за опазване на околната среда .

* 1. ***Национален план за възстановяване и устойчивост***

Планът е структуриран в четири стълба:

1. Иновативна България - целящ повишаването на конкурентоспособността на икономиката и трансформирането ѝ в икономика, базирана на знанието и интелигентния растеж чрез мерки в сферата наобразованието, цифровите умения, науката, иновациите,технологиите и взаимовръзките между тях Стълба ще бъде е с бшджет възлизащ на 26.9% от ресурсите по ПВУ
2. Зелена България - с фокус върху устойчивото управление на природните  
   ресурси, позволяващо задоволяване на текущите нужди на икономиката и обществото, при запазване на екологичната устойчивост с бюджет 38.1% от ресурсите по ПВУ
3. Свързана България - акцентира върху повишаването на конкурентоспособността и устойчивото развитие на районите на страната, каквито са подобряването на транспортната и цифрова свързаност, както и насърчаването на местното развитие, стъпвайки на специфичния местен потенциал с 17.4% от ресурсите по ПВУ
4. Справедлива България - с фокус върху хората в неравностойно положение за постигане на по-включващ и по-устойчив растеж и споделен просперитет за всички, както и с акцент върху изграждането на ефективни и отговорни публични институции, чувствителни  
   към нуждите на бизнеса и потребностите на гражданите с 17.7% от ресурсите по ПВУ

Настоящата програма за опазване на околната среда ще осигури на община Хаджидимово визможности за финансиране от НПВУ по стълб 2 - Зелена България за компоненти: Нисковъглеродна икономика; Биоразнообразие и Устойчиво селско стопанство

*2.Б.1 Нисковъглеродна икономика*

Основната цел на този компонент е намаляването на въглеродния отпечатък и енергийната интензивност на икономиката и спомагането на зеления преход посредством предприемането на мерки за повишаване на енергийната ефективност на жилищните, публичните и бизнес сгради, както и чрез насърчаване на производството на енергия от възобновяеми източници.

Реформи и/или инвестиции:

* Улесняване и повишаване ефективността на инвестиции в енергийна ефективност на многофамилни жилищни сгради;
* Енергийна ефективност в сграден фонд;  
  Финансиране на единични мерки за енергия от възобновяеми източници в еднофамилни сгради и многофамилни сгради, които не са свързани към топлопреносни и газопреносни мрежи;  
  Енергийно ефективни общински системи за външно изкуствено осветление;
* Стимулиране на производството на електроенергия от ВЕИ и подпомагане на процеса по декарбонизация и намаляване на административната тежест при присъединяването и оперирането на ВЕИ;

*2.Б.2 Биоразнообразие*

Целта на компонента е осигуряване на ефективно управление на Националната екологична мрежа и защита и възстановяване на екосистеми и природни местообитания и видове с европейско и национално значение за преустановяване загубата на биологично разнообразие

Реформи и/или инвестиции:

* Интегриране на екосистемния подход и прилагане на решения, базирани на природата в опазването на защитените зони от мрежата „Натура 2000“;
* Възстановяване на ключови за климата екосистеми в изпълнение на Стратегията на биологично разнообразие на ЕС и целите на Европейския зелен пакт.
* Подобряването на знанията за екосистемите и екосистемните услуги в  
  „Натура 2000“ ще създаде условия за устойчиво и балансирано икономическо развитие, съвместно с опазването на биоразнообразието чрез прилагане на решения, базирани на природата, които ще генерират нови работни места и поминък за местните общности.

Реализацията на предвидените интервенции ще е от значение в контекста на зеления преход, т.к. преустановяването загубата на биоразнообразие ще има пряк положителенефект върху декарбонизацията на икономиката (сектор „Земеползване, промяна вземеползването и горско стопанство“ има ролята на „поглътител“ на парникови газове за България чрез двете категории – „Гори“ и „Пасища“, които поглъщат СО2. Те са обект на опазване и възстановяване в „Натура 2000“, като е доказана връзката с доброто им състояние за постигане на целите на декарбонизацията. Разрушаването и увреждането на тези територии би довело до освобождаване в атмосферата на въглеродните емисии.

*2.Б.3 Устойчиво селско стопанство*

Компонентът цели повишаване на устойчивото управление и   
конкурентоспособността на аграрния сектор чрез мерки за подобряване на  
икономическата устойчивост на земеделските стопанства и на отрасъла като цяло в контекста на климатичните промени и съхранението на характеристики на околната среда.

Реформи и/или инвестиции:

* Фонд за насърчаване на технологичния и екологичен преход на селското стопанство;
* Дигитализация на процесите от фермата до трапезата.

# *Финансиране на прехода към климатична неутралност*

Европейският съюз твърдо подкрепя прехода към нисковъглеродна, по-ефективна по отношение на ресурсите и устойчива икономика. Това е част от усилията на ЕС за постигане на целите в областта на климата и енергетиката в съответствие с Парижкото споразумение на ООН за устойчиво развитие до 2030 г.

За да се постигнат целите за устойчивост в областта на климата и околната среда, са необходими мащабни частни и публични инвестиции.

ЕС и неговите държави членки са най-големият източник на публично финансиране за борба с изменението на климата в света.

В Европейския зелен пакт допълнително се подчертава необходимостта от мобилизиране на частни финансови и капиталови потоци за зелени инвестиции. Там е обявено, че Комисията ще представи обновена стратегия за устойчиво финансиране въз основа на мерките, които вече са били приложени от приемането на нейния план за действие от 2018 г. досега

През януари 2020 г. Комисията представи План за инвестиции за устойчива Европа. Това е стратегия за финансирането на Зеления пакт , която предвижда привличането на поне  1 трлн. Евро публични и частни инвестиции през следващото десетилетие.

Преминаването към нов вид икономика със сигурност ще бъде съпроводено със сериозни структурни промени, които ще засегнат неблагоприятно някои сектори и региони поради което се предвижда те да получат подкрепа от Механизма за справедлив преход.

Парламентът и Съветът се споразумяха за въвеждане на  нови източници на приходи за финансиране на бюджета и плана за възстановяване. Те ще включват приходи от Европейската  схема за търговия с емисии и вид мито върху вноса на определени стоки с цел изравняване на разходите за спазване на екологичните изисквания в рамките на ЕС и извън него.

През ноември 2020 г. депутатите се обявиха за преминаване към екологично устойчива икономическа система с цел развитие на стратегическата автономност на ЕС. Преходът към климатична неутралност и дигитализация са важни елементи в новата Индустриална стратегия за Европа, като, Парламентът поиска промени в предложението, които следва да отразяват силния ефект от пандемията върху промишления сектор. Депутатите смятат, че ЕС трябва на първо време да подкрепи възстановяването, а след това да акцентира върху трансформацията и засилването на автономността .Към момента Планът е в процедура по одобряване от Европейския парламент след което се очаква разработването и приемането на националните програми в т . ч. и механизмите за тяхното финасиране.

* 1. ***Европейска „ Програма за развитие на селските райони 2014 - 2020 г. "***

Съгласно Регламент (ЕС) № 1305/2013 държавите от ЕС могат да включат инструмент за стабилизиране на доходите в своите програми за развитие на селските райони, за да компенсират земеделските стопани, които страдат от спад от 30 % в средното си годишно производство или доход.

Държавите от ЕС трябва най-малкото да запазят настоящото равнище на амбиция в областта на околната среда и климата в своите съществуващи програми за развитие на селските райони и да гарантират, че същият дял от ресурсите на EURI се прилага за мерки, които са особено благоприятни за околната среда и климата („принцип на запазване на равнището на защита“). Като цяло най-малко 37 % от ресурсите на EURI следва да бъдат предназначени за мерки, които са от полза за околната среда и климата, както и за хуманното отношение към животните и LEADER.

Най-малко 55 % от ресурсите на EURI ще бъдат предназначени за мерки за насърчаване на икономическото и социалното развитие в селските райони. По-конкретно, инвестиции в материални активи, развитие на стопанствата и предприятията, подкрепа за основни услуги и обновяване на селата в селските райони и сътрудничество.

# Регламент (ЕС) № 1308/2013 (за определяне на правила за общата организация на селскостопанските пазари) включва схеми за помощ и оперативни програми в подкрепа на определени сектори. В преходния регламент се определят правила относно продължителността на схемите за помощ и оперативните програми, които трябва да бъдат подновени през 2021 г. и 2022 г., за да се гарантира безпроблемното им интегриране в новата Обща селскостопанска политика на ЕС ОСП 2021-2027 г.

ОСП предоставя на земеделските стопани списък от земеделски практики, които допринасят за опазването на околната среда и имат положителен ефект върху климата и природата в т.ч.

* принос за смекчаване на последиците от изменението на климата и за адаптация към него, както и за устойчивата енергия (специфична цел 4).
* насърчаване на устойчиво развитие и ефективно управление на природните ресурси като вода, почва и въздух (специфична цел 5) ;
* принос за защита на биологичното разнообразие, подобряване на екосистемните услуги и опазване на местообитанията и ландшафта (специфична цел 6).

**Програмата предвижда прилагане на мерки, свързани с:**

* изготвяне на анализ на възможностите за нисковъглеродно земеделие и поефективно използване на природните ресурси;
* повишаване на информираността и знанията на земеделските производители за ползите и начините за въвеждане на екологични практики и решения, базирани на природата, възможности за прилагане на принципите на кръговата икономика;
* инвестиции, свързани с опазване на компонентите на околната среда, както и с въвеждане на иновативни производствени и цифрови технологии в работните процеси;
* инвестиции в съоръжения и оборудване за преодоляване на последиците от климатичните промени за аграрния сектор и др.

Схеми и мерки за подпомагане

* Компенсационни плащания в планински райони (Подмярка 13.1/НР1)
* Компенсационни плащания за други райони, засегнати от значителни природни ограничения (Подмярка 13.2/НР2)
* Компенсационни плащания за други райони, засегнати от специфични ограничения (Подмярка 13.3/НР3)
  1. ***Програма за енергийна ефективност.***

Повишаването на енергийната ефективност е основен инструмент, който води до постигането на заложените цели на държавната политика в областта на икономиката и енергетиката не само на национално ниво, но и на местно. Общините, като консуматор, регулатор и мотиватор имат съществена роля в развитието на енергийната ефективност чрез изпълнението на заложените в планове, програми и проекти енергоспестяващи мерки за намаляване на енергийната консумация.

За програмния период 2022-2027 г. се очаква навлизане на нови финансови инструменти по оперативните програми в т.ч. и в дейността на наличните фондове (ФЕЕВИ, НДЕФ, ЕСКО договори и др.).

Така Фонд „Енергийна ефективност и възобновяеми източници” управлява финансови ресурси от Република България и Глобалния Екологичен Фонд с посредничеството на Международната банка за възстановяване и развитие, при което минималното участие на кредитополучателя е 10 на сто, а обемът на финансирането – от 30 000 лв. до 3 млн. лв. за срок до 10 г.

Националният доверителен екофонд управлява средства, предоставени целево от държавния бюджет, включително по силата на суапови сделки за замяна на “Дълг срещу околна среда” и “Дълг срещу природа”.

ЕСКО договорите представляват договори с гарантиран резултат. Фирмите, изпълняващи ЕСКО услуги, извършват пълен инженеринг по енергийна ефективност ивъзобновяеми източници. Влагат собствено финансиране по реализацията напроекта и получават средства на база постигната икономия на енергия за определения период на договора. Предмет на договора могат да бъдат повишаване комфорта в обществени сгради, проектирането, доставката, монтажа на съоръженията и управлението на обекта

Закона за енергийната ефективност (чл. 12, ал. 2), поставя задължението общините да разработят и публикуват програми по енергийна ефективност, като резултатите от тях да се отчитат ежегодно пред Агенцията за устойчиво енергийно развитие (АУЕР), което издига разработването на общинска програма за енергийна ефективност като все по-актуална задача.

Общинската програма за енергийна ефективност повдига, кто приоритетни следните области на интервенция

* Oбщински сгради;
* Системата за външно изкуствено улично осветление на общинския център и съставните селища;
* Изграждане на общинско звено по енергийна ефективност.
* Създаване на информационна структура, за информиране и консултиране на заинтересованите относно възможностите за финансиране на проекти по енергийна ефективност и ВЕИ
* Активизиране на процесите за саниране на жилищния сграден фонд.
* Повишаване конкурентоспособността на местната промишленост, чрез повишаване на енергийната ефективност в предприятията
* Привличане на обществена подкрепа за изпълнението на енергийно ефективните планове на общината, чрез широко партньорство в бизнеса и организации на гражданското общество
  1. ***Други фондове и програми***

Регламент (ЕС) № 651/2014) урежда и други помощи, насъчаващи опазването на околната среда:

* Оперативни помощи за насърчаване на електроенергията от възобновяеми източници;
* Оперативни помощи за насърчаване на енергията от възобновяеми източници в маломащабни съоръжения;
* Помощи под формата на намаления на данъци за околната среда по Директива 2003/96/ЕО;
* Инвестиционни помощи за саниране на замърсени обекти;
* Инвестиционни помощи за енергийноефективно районно отопление и охлаждане;
* Инвестиционни помощи за рециклиране и повторна употреба на отпадъци;
* Инвестиционни помощи за енергийна инфраструктура;

В тази връзка през юни 2021 г. Европейския парламент одобри пакет от правила в кохезионната политика. Те засягат функционирането на Европейския фонд за регионално развитие (ЕФРР) , Кохезионния фонд, и Програмата за междурегионално сътрудничество Интеррег.

Обновената кохезионна политика цели да опрости процедурите, да направи инвестициите по-ефективни и да оптимизира и прехода им към климатично неутрална Европа.

Значителна част от финансирането (поне 30%) ще бъде насочена към мерки съобразени с целите на ЕС относно околната среда, климата , биоразнообразието и кръговата икономика, като отдалечените и обезлюдените региони ще получат специално внимание в регионалната политика на ЕС.

За проекти, свързани със заетостта, социалните въпроси и социалното приобщаване, Европейската комисия предоставя финансиране в рамките на следните програми.

## *Европейски социален фонд (ЕСФ)*

ЕСФ финансира проекти в помощ на хора, желаещи да подобрят своите **трудови умения и възможности за намиране работа.** Обществените и частните организации, които искат да кандидатстват за финансиране, трябва да се свържат с управителните органи на ЕСФ в България.

## *Европейски фонд за приспособяване към глобализацията (ЕФПГ)*

Целта на ЕФПГ е да помага на работници, загубили работата си в резултат на промените в моделите на международната търговия, да си намерят друга работа възможно най-бързо.

## *Програма на Европейския съюз за заетост и социални иновации (EaSI)*

Програмата на Европейския съюз за заетост и социални иновации (EaSI) е финансов инструмент на европейско равнище, управляван пряко от Европейската комисия, чрез който се подпомагат заетостта, социалната политика и трудовата мобилност в ЕС. За да кандидатстват за финансиране, изпълняващите условията организации трябва да отговорят на покана за участие в търг и/или на покана за представяне на предложения.

* ***Кръгова икономика: повторно използване и рециклиране***

През март 2021 г. Комисията представи план за действия за кръгова икономика в ЕС, която цели да удължи периода на използване на продуктите, да намали пилеенето на ресурси и да насърчи устойчивите модели на потребление. Планът се фокусира върху:

* електронни компоненти и информационни технологии
* акумулаторни батерии и превозни средства
* опаковки и пластмаси
* текстилни изделия
* строителство и сгради
* хранителни продукти

За реализацията на плана се очаква разработването на национални програми и инструменти за финасиране на действия и инциативи свързани с кръговата икономика при кото общините ще имат ролята на бенифициент, регулатор и мотиватор.

***IV Анализ на силните и слабите страни на община Хаджидимово /SWOT анализ***

Анализът на силните и слабите страни, възможностите и заплахите е извършен в сътрудничество с широк кръг заинтересовани представители на местната общност. Знанията и опита на отделните секторни експерти от община Хаджидимово взели участие в разработването на програмата са от решаващо значение за обективността и актуалността на базовата информация за безпристрастната и обективна оценката на отделните фактори на средата. В тази част са описани силните страни (конкурентните предимства) на общината, като потенциал за бъдещо развитие, слабите страни, като негативни процеси, дефицити и тенденции, възможностите на външната среда от които общината може да се възползва в бъдеще и заплахите, които могат да бъдат пречка за развитието или да се превърнат в риск за реализация на програмата. На тази база са идентифицирани и изведени посочените по-долу фактори на развитието в общината.

|  |  |
| --- | --- |
| *Силни страни* | *Слаби страни* |
| ***Въздух***  Използване на Оперативните програми и  финансови инструменти на ЕС, национални  фондове и международни споразумения за  реализиране на проекти по ЕЕ и ВЕИ.  ***Води***  Организиране на кампании за разумно  използване на питейна вода и избягване на  разхищението й;  Частична подмяна на износени и авариращи  водопроводи.  Висок % на изграденост на вътрешната канализационна мрежа в гр. Хаджидимово ***Отпадъци***  Общината е член на Регионално сдружение за отпадъци;  Въведено е организирано сметосъбиране и  сметоизвозване на битовите отпадъци за  всички населени места в общината  Ликвидирани нерегламентирани сметища;  Определено е място за строителни отпадъци;  Осигурена е инфраструктура за събиране,  транспортиране на отпадъци от опаковки;  Осигуреност с транспортни средства и съдове  за събиране на битови отпадъци,  включително разделно събрани;  Съответстваща местна нормативна рамка на  действащото законодателство в сферата на  отпадъците, в частност местните данъци и  такси;  Участие на населението в кампании по почистване на обществени територии от отпадъци;  ***Почви***  Наличие на поземлени ресурси с високи агробиологични качества;  Ниско ниво на замърсяване на почвите с отпадъци;  Липса на замърсявания на почви с тежки  метали;  Липса на заблатени засолени и вкислени почви;  ***Шум***  Добри шумови характеристики на населените места;  ***Биологично разнообразие***  Богато биологично разнообразие, 5 защитени територии и 5 защитени зони от НАТУРА 2000;  Наличие на редки растителни и животински  видове в защитените зони;  ***Други***  Местоположение и благоприятни природни условия;  Висока степен на залесеност на територията на общината;  Схранена околна среда;  Приток на чуждестранни инвестиции в обувната и трикотажната промишленост  Осигурен „зелен“ телефон за жителите;  Наличие на административен капацитет за  покриване на общинските отговорности по  опазване на околната среда;  Липса на големи промишлени замърсители;   Мотивираност на ръководството на общината  да решава проблемите и да опазва местните  природни дадености. | ***Въздух***  Наличие на замърсител на атмосферния въздух в.т.ч.и отделянето на неприятни и специфични миризми;  Отглеждане на добитък в регулационните граници на населените места;  ***Води***  Недостиг на питейна вода за някои селища през летните месеци;  Липса на селищни пречиствателни станции, което причинява периодични замърсявания на водоприемниците над ПДК  Наличие на вилни постройки, които нямат съоръжения за пречистване на отпадъчни води;  Лошо техническо състояние на вътрешната водоснабдителна мрежа.  Голям % на загубите по мрежата, на фона на частичен недостиг на вода в някои райони на общината.  ***Отпадъци***  Някои нерешени проблеми, свързани с отпадъците;  Липса на контрол, измерване и отчетност на строителните и другите видове отпадъци, които постъпват на общинското депо.  Не е отчетена сезонността и влиянието на туристическия поток в генерирането на битови отпадъци  Недостатъчно ефективен контрол върху опасните отпадъци.  ***Почви***  Недостатъчен контрол по отношение на наторяването на някои интензивни култури.  ***Биологично разнообразие***  Слабости в координацията и връзката между институциите, отговорни за опазване на защитените територии и биологичното разнообразие  Липса на система за събиране и обмен на  информация, мониторинг и оценка на  биологичното разнообразие в екосистемите;  Не са проучени капацитетните възможности  от лечебните растения.  ***Други***  Недостатьчни финансови ресурси в общината; Непълна институционална, нормативна и  стратегическа рамка за управление на  околната среда.  Значителни пропуски в социално-икономическата и демографската бази данни на общината |

|  |  |
| --- | --- |
| *Възможности* | *Заплахи* |
| ***Води***  Наличие на чисти природни води с достатъчен дебит за обществено водоснабдяване; ***Отпадъци***  Използване на Оперативните програми и  финансови инструменти на ЕС за по ефективно отделяне на рециклируемите компоненти от общия поток на битовите отпадъци;  Възможност за въвеждане на система за разделно събиране и домашно компостиране на градинските и хранителни отпадъци;  Промяна на обществените нагласи в полза на  екологосъобразното и ефективно управление  на отпадъците;  ***Почви***  Възможност за проучване състоянието на почвите и картиране на резултатите за предприемане на действия по подобряване на състоянието им;  Възможност за развитие на биоземеделие;  ***Биологично разнообразие***  Опазване и поддържане на богатото биологично разнообразие.  Възможност за развитие на познавателен и  екотуризъм;  Разработване на общинска програма за  биоразнообразие.  ***Други***  Обществена нагласа в подкрепа па усилията за опазване на околната среда; Рационално използване на природните ресурси;  Усъвършенстване на системата за  мониторинг на околната среда;  Икономически растеж на дребния и средния бизнес в общината;  Държавно финасиране по секторни оперативни програми в периода 2021 – 2027 год. и предстоящо приемане на НПРУ.  Наличие на общинско решение за създаване на регистър на зелените площи. Внесен проект по ОПРР за зелените площи.  Разработване на общински план за енергийна ефективност.  Достъп до нови технологии и ноу-хау ;  Сдружаване с другите общини от регион Благоевград  Наличен опит в прилагането на европейските/ национални политики по опазването на околната среда на местно ниво  Засилване на контрола върху граждани и  юридически лица на територията на  общината за спазване на нормативните  изисквания.  Възможности за получаване на безвъзмездна  финансова помощ от национални източници  на финансиране и от Фондовете на ЕС и  достигане до целите на ЕС за околна среда;  Провеждане на кампании за опазване на  околната среда и реализация на действия за  смекчаване на климатичните промени,  свързани с европейските и националните инициативи;  Преструктуриране на икономиката и  въвеждане на съвременни технологии,  щадящи околната среда на местно ниво. | ***Въздух***  Влошаване качеството на атмосферния  въздух в резултат от автомобилния трафик и  ползването на твърдо гориво за отопление.  ***Води***  Опасност от засушаване и пресъхване на  повърхностните водни източници в резултат  на глобалното затопляне.  ***Отпадъци***  Липса на информационна общинска система  за мониторинг и контрол на дейностите по  управление на отпадъците;  Нерегламентирано възникване на локални замърсявания;  ***Почви***  Засилване на деградационните процеси на  почвите;  Риск към почвено засушаване и почвено- атмосферно засушаване;  Липса на регистър на площите с увредени  почви;  ***Шум***  Увеличаване на интензивността на автомобилния транспорт  ***Биологично разнообразие***  Загуба на биоразнообразие при естествено и антропогенно въздействие;  Вредно антропогенно въздействие върху  флората и фауната в защитените зони;  ***Други***  Високи разходи за внедряване на екологосъобразни технологии;  Липса на собствени финансови ресурси за  реализация на екологични проекти;  Липса на финансови и данъчни стимули,  които да мотивират гражданите да събират  разделно отпадъците си;  Липса на точки от НАСЕМ на територията на общината;  Забавяне на икономическия растеж в следствие на глобалната финансова криза;  Климатични промени, свързани с повишен  риск от природни бедствия, засушаване,  ерозия и горски пожари. |

***V.***  ***Визия на общината***

Ръководството на Община Хаджидимово отчита факта, че опазването на природата е в основата на устойчивото развитие на общината и провежда системно политика за подобряване и обогатяване компонентите на околната среда, защита на природното наследство и популяризиране на биологичното разнообразие. Политиката се изразява в стрикно изпълнение на природозщитното законодателство на Република България, следене, информиране на гражданите по отношение въвеждане на добрите практики и иницитиви за опазвнето на околната среда, контрол и извършване на проверки, изразяване на становища и консултиране на фирмите по отношение на инвестиционните практики и намерения, благоустрояването и подобряване условията на живот на населението в общината.

Визията е обобщена представа за желано и достижимо състояние на една общност за стандарта на живот и качествата на средата, които тази общност изгражда, поддържа и обитава.

Тя дава общата представа за характеристиките на общината в контекста на концепцията за опазване на околната среда и устойчиво развитие.

Приетата визия, определяща желаното състояние в екологичен аспект на община Хаджидимово за периода 2022-2027 г., е следната:

Хаджидимово - отворен към света малък граничен център на индустриалната модернизация с хармонично развито общество и чиста околна среда!

Визията описва перспективите за развитие на общината в рамките на плановия период на настоящата ОПООС. Крайният резултат и изводите направени от анализите за визия определени от Общинския план за развитие , настоящия SWOT анализ и саориентирани към различните сфери на развитие на местно ниво.

## Отделните аспекти от Визията на Община Хаджидимово кореспондират с визията на Стратегията на ЕС „Европа 2020“ за интелигентен, устойчив и приобщаващ растеж, акцентите на новата Кохезионна политика на ЕС и конкретизира на местно ниво визиите на Националната стратегия за регионално развитие (НСРР) за периода 2012 – 2022 г. , Регионалния план за развитие 2014-2020 г. на Югозападен район (ЮЗР) ОПРР на област Благоевград и се формулират по следният начин:

Околна среда

* Рационално използване на природните ресурси - внедряване на високоефективни технологии в промишлеността и битовия сектор за оползотворяване и възобновяване на природните ресурси;
* Свеждане до минимум замърсяването на въздуха от автомобилния транспорт и промишлените предприятия;
* Елиминиране на нерегламентираните сметища на територията на Общината;
* Свеждане до минимум замърсяването с битови отпадъци в жилищните квартали на град Хаджидимово и прилежащите към общината села;
* Интегрирано управление на околната среда и въвеждане на стратегията на Община Хаджидимово за устойчиво развитие;
* Създадена система от индикатори за оценка на устойчивостта.

Използване на земите

* Въвеждане на система за устойчиво управление на териториите;
* Обусловени предпоставки за балансирано използване на територията на Община Хаджидимово за комерсиални, жилищни и индустриални цели.

Инфраструктура

* Подобряване на транспортната инфраструктура;
* Главни пътни артерии извън границите на града;
* Разделно събиране на отпадъците;
* Естетично оформени и поддържани зони за отдих;
* Спортна база към училищата.

Демографски параметри

* Адекватни социални условия за гражданите на община Хаджидимово.
* Балансиран прираст на населението.

Икономически растеж

* Икономически растеж на дребния и среден бизнес и промишлеността;
* Разширена търговска структура и стокообмен в международен аспект;
* Свеждане до минимум на безработицата;
* Повишен стандарт на живот;
* Система за възобновяеми източници на енергия;
* Развит туризъм.

Здраве и до*бри условия за здравословен начин на живот;*

* Здравно образование;
* Подобрена ресурсна база на здравните заведения в града.

Качество на живот

* Материална осигуреност на местното население;
* Социална интеграция;
* Пълноценно и хармонично развитие на обществото по отношение спорта, културата, отдиха;
* Повишена обществена активност и участие в процесите на развитие и политиката на общината.

Местна власт

* Повишена роля на местната власт;
* Снижена степен на бюрокрация;
* Адекватна демократична и рационална административна структура;
* Ефективно обслужване на гражданите;

***VI. Обхват на програмата***

Програмата за опазване на околната среда прилага комплексна система от административни и икономически мерки за регулиране екологичното поведение на стопанските субекти и населението в общината.

Насочеността на настоящия ОПООС е формулирана в съответствие с утвърдените нормативни документи и съвременни практики в областта на стратегическото планиране на регионалното развитие, като са използвани няколко водещи принципа, осигуряващи качество, актуалност и значимост на предложените стратегически аспекти за общинско развитие.

* Публичност: ОПООС е разработена след активна комуникация със заинтересованите страни чрез различни канали и форми за комуникация.
* Съгласуваност: ОПООС заема своето място сред системата за национално планиране, като съответства, интерпретира и конкретизира разпорежданията и препоръките на документите от по-високо ниво.
* Съсредоточеност: Приоритетните области за опазване и развитие на компонентите на околната среда поставят ясен фокус върху усилията и ресурсите, които биха допринесли до най- заначими резултати в опазване на околната среда и качеството на живот в община Хаджидимово.
* Обвързаност. Използван е съвременният интегриран подход за планиране,като отделните дейности са обвързани по между си и съвместно подобряват определени аспекти от общинското развитие.
* Аргументираност. Структурирането и съдържанието на ОПООС се основава на закономерностите в местното развитие, обобщени от общественото мнение и синтезираните резултати от проведения анализ
* Балансираност. Анализирани са и са обхванати приоритетните направления , в които общината ще насочи усилията си в новия програмен период, като същите са обхванати в мащаб довеждащ до най- ефективно използване на ресурсите без това да причинява изоставане в другите важни оласи от развитието на общината.
* Оперативност. Структурирането на ОПООС включва съвкупност от мерки, чиито конкретни дефиниции дават възможност за предприемането на ясни действия и реализация на мотивирани проекти през следващия планов период.

Програмата е изготвена в съответствие с Методическите указания на МОСВ на основание чл. 79 от Закона за опазване на околната среда и е със следния обхват:

* Териториален: територията на община Хаджидимово.
* Секторен:
* с основни компоненти на околната среда предмет на настоящата ОПООС въздух, води, почви, зелена система и биоразнообразие;
* с основни фактори на въздействие отпадъци и шум ;
* с основна насоченост - повишаване на екологичната култура на населението.
* Времеви обхват на ОПООС: 2022 - 2027 година.

***VII Стратегически цели и приоритети***

Стратегическите аспекти за развитие на община Хаджидимово са в съответствие с нормативната база в областта на околната среда и регионалното развитие, като едновременно с това са съобразени с водещите стратегически документи от по – висок рнг – Областна стратегия за развитие на област Благоевград, Регионален план за развитие на Югозападен район за планиране, Националната стратегия за регионално развитие и Националната концепция за пространствено развитие.

Стратегическата част интегрира на общинско ниво ключовите теми за развитие, въведени от Кохезионната политика и регламентите за управление на фондовете на ЕС. Формулираните стратегически цели отразяват общите цели на Стратегията Европа 2020, Териториалния дневен ред на ЕС 2020 и Общат стратегическа рамка на ЕС.

Анализиран е ОПООС за периода 2014 - 2020, като водещите за общината задачи, които са актуални и към момента са включени и в новия план. По този начин се осигурява приемственост между двата документа без да се извършват радикални промени восновни цели и приоритети. Прилагайки подхода отдолу -нагоре в настоящият документ са интегрирани и основните идеи, които са заложени в Стратегията за развитие на област Благоевград.

На база тенденциите, очертани при SWOT анализа са форулирани две генерални стратегически цели. Тези цели са резултат и на изразените от жителите на общината приоритети, които са заложени и във визията за бъдещето. На основата на генералните стратегически цели e структуриран плана за действие за програмния период 2022 ÷ 2027г. в който са формулирани 5 специфични стратегически направления с общо 19 задачи по Генерална цел 1 и 3 специфични стратегически направления с 14 задачи по Генерална цел 2:

За определяне на приоритетите на програмата са идентифицирани четири основни критерия**,** които имат пряка връзка с опазването и управлението на компонетите на околната среда в аспекта на устойчивото им развитие:

I – ви  критерии – отчита риска , че невземането на мерки може да доведе до безвъзвратна загуба на определени качества или елементи на природната среда;

II – ри  критерии - прилага се при висока степен на застрашеност или риск за здравето на населението. Този критерий се отнася до въздействия върху въздуха, водата , почвите и отпадъците;

III – ти критерии - осигуряване на икономически ползи за местните хора. Този критерий е свързан с възможността планираните дейности да допринесат за подобряване на икономическото положение на местните хора;

IV – ти критерии **-** ресурсна обезпеченост на дейностите.

При планирането на съответните дейности, е взета предвид и тяхната реалистичност. Там където общината не разполага със собствени ресурси и където не могат да бъдат идентифицирани реалистични източници на финансиране, то тези дейности не са посочени като приоритетни. Това се отнася не само за финансовите, но и за човешките и институционалните ресурси, необходими за изпълнението на съответната задача.

**I – ва Генерална стратегическа цел:**

*“Запазване и подобряване качеството на компонентите на околната среда в община Хаджидимово”.*

* *АТМОСФЕРЕН ВЪЗЛУХ*

А./ Цели:

Целите се определят от необходимостта да бъдат защитени от вредни въздействия здравето на хората, животните и растенията, природните и културни ценности, както и да се предотврати настъпването на опасности и щети при изменение качеството на въздуха в резултат на различните дейности.

Б./ Приоритети:

* риск за човешкото здраве;
* въздействие върху чувствителни екосистеми.
* въздействие върху чувствителни видове.

В./ Приоритетни направления за действие :

* ограничаване на емисиите от оловни аерозоли от транспорта;
* намаляване на емисиите на вредни вещества от промишлеността и битовия сектор;
* усъвършенстване на мониторинговата система;
* информираност на населението и повишаване на екологичната култура.
* *ВОДИ*

А./ Цели

Задоволяване потребностите от вода на населението, опазване качеството на водите и предотвратяване на замърсяването им. Съхраняване и опазване на водните екосистеми и свързаното с тях биоразнообразие чрез комплексно, многократно и ефективно използване на водните ресурси

Б./ Приоритети

- рационално управление и ползване на водните ресурси;

* режим на водоподаване и водоползване /население и консуматори/;
* водоснабдяване на населените места;
* обезпечаване качеството на питейната вода;

- развитие и модернизация на канализационната мрежа;

В./ Приоритетни направления за действие :

* преодоляване недостига на питейна вода за някои от селата на територията на общината;
* изграждане на ПСОВ за град Хаджидимово
* пречистване на отпадни води от промишлеността
* запазване и подобряване качеството на подземните и повърхностните

води

* формиране на съзнание и интерес за икономии на водни ресурси,
* *ОТПАДЪЦИ*

А./ Цели

Осигуряване на екологосъобразното управление на отпадъците, чрез предотвратяване, намаляване или ограничаване на вредното им въздействие върху човешкото здраве и околната среда.

Б./ Приоритети

* намаляване количеството на образуваните отпадъци
* намаляване количеството на опасните компоненти в потока от битови отпадъци.
* изграждане на сепарираща инсталация
* намаляване на риска от стари замърсявания с отпадъци
* обществено участие в процеса на обсъждане и вземане на решения.

В./ Приоритетни направления за действие :

* намаляване на количеството битови отпадъци за крайно третиране под 350 кг/ж/г.
* повишаване ефективността на извършваните дейности по поддържане на чистотата;
* предоставяне на достъп до информация за управлението на отпадъците на местно ниво;
* *БИОЛОГИЧНО РАЗНООБРАЗИЕ*

А./ Цели

Съхраняване, укрепване и възстановяване на ключови екосистеми, местообитания, видове и особености на ландшафта за опазване на биологичното и ландшафтно разнообразие.

Б./ Приоритети

* снижаване степента на застрашеност на чувствителни видове и местообитания ;
* опазване и обогатяване биологичното разнообразие на територията на общината;
* засилване контрола и отчетността произтичащи от националното

законодателство.

В./ Приоритетни направления за действие :

* укрепване и поддържане на изградената мрежа от защитени територии;
* разработване на планове за управление на поддържаните резервати "Али Ботуш" и "Павльова падина";
* изготвяне н програма за опазване налечебните растения

- информиране и привличане на обществеността за опазване на биоразнообразието и защитените територии.

* ***ШУМ***

А./ Цели

Намаляване шумовото замърсяване на жизнената и околна среда и стесняване зоните на дискомфорт за дивите животни обитаващи територии от община Хаджидимово.

Б./ Приоритети

* намаляване шумовите нива от стопански обекти;
* намаляване шумовите нива в населените места предизвикано от транспорта.

В./ Приоритетни направления за действие :

* картотекиране на шумовите нива и разработването на стратегически карти за шум;
* извършване мониторинг на шум в околната среда, излъчван от действащи промишлени инсталации и съоръжения
* регистрация на постъпили оплаквания от шум в жилищната среда

**II – ра  Генерална стратегическа цел:**

*Подобряване на институционалния капацитет на местно ниво за ефективно управление на околната среда, подобряване информираността на местните общности и въвличането й в нейното опазване и възстановяване.*

* **ПРОВЕЖДАНЕ НА ПОЛИТИКА ПО ОКОЛНА СРЕДА ИНТЕГРИРАНА В СТОПАНСКИТЕ ОТРАСЛИ НА МЕСТНО НИВО**

А./ Цели

Повишаване на екологичната култура и образование на гражданите, запознаване с екологичните проблеми, пълна прозрачност за политиката и действията по опазване на околната среда.Формиране на правилно   
екологично поведение на населението, селскостопанските производители и стопанските субекти, при осигурен разумен баланс между административните и пазарно-ориентираните икономически регулатори.

Б./ Приоритети

* повишаване на обществената култура и съзнание по проблемите на околната среда
* развитие на екологично чисти земеделие и животновъдство;
* опазване на околната среда в туристически райони;
* превенция и управление на риска от горски пожари;
* изграждане на система за предупреждение, наблюдение, прогнозиране и сигнализиране във връзка с климатичните изменения;
* привличане на обществеността в процеса на вземане на решения.

В./ Приоритетни направления за действие :

* стимулиране на земеделските производители за въвеждането на практики, свързани с подобряване състоянието на почвата;
* стимулиране на земеделските производители за въвеждането на практики, осигуряващи на ефективно напояване
* възстановяване, реконструкция и поддръжка на селскостопански пътища
* картиране на уязвимите от наводнения зони в общината.
* почистване на наносни отложения от речните легла с намалена проводимост на
* формиране на екологично поведение
* ***ОБУЧЕНИЕ НА АНГАЖИРАНИТЕ ЛИЦА ОТ ОБЩИНСКА АДМИНИСТРАЦИЯ***

А./ Цели

Повишаване знанията и уменията на местната администрация за планиране,реализация на дейности и инициативи по контрол на екологичната обстановка .

Б./ Приоритети

* подобряване контролната дейност на общината за спазване на екологичното законодателство

В./ Приоритетни направления за действие :

* насърчаване подаването на сигнали и гражданска ангажираност за осигуряване на контрол.
* поставяне на кутии в населените места за сигнали от граждани
* *УЧАСТИЕ НА ОБЩЕСТВЕНОСТТА В РЕШАВАНЕ НА ПРОБЛЕМИТЕ НА ОКОЛНАТА СРЕДА*

А./ Цели

Развие екологичната култура на гражданите от различните възрастови групи на територията на Община Хаджидимово. Придобиване знания, ценностни ориентации и активна позиция за опазване и подобряване на околната среда.

Б./ Приоритети

* създаване на условия за включване на местното население в инициативи  
  по опазване на околната реда
* пивличане на обществеността в процеса на вземане на решения и прилагане на националната екологична политика на местно ниво.

В./ Приоритетни направления за действие :

* запознаване на местното население с най-актуалните насоки в сферата на  
  глобалната екология, социалната и приложна екология
* повишаване на обществената култура и съзнание по проблемите на околната среда;

***VIII. План за действие***

Програма за опазване на околната среда на Община Хаджидимово се явява естествено продължение на провежданата от общинската администрация политика в областта на околната среда, която трябва да бъде успешно реализирана в условията на ограничени финасови ресурси. При тези условия от решаващо значение се явява правилното поставяне на приоритетите, така че решаването на един проблем да създава предпоставки за по-успешното и ефективно решаване на следващите задачи и недопускане възникването на екологични рискове или кризи. Това може да се постигне чрез прилагане на принципа „днес и сега“ по отношение на съвременните екологични стандарти, въпреки проблемите, които Хаджидимово има, като малка и погранична община.

Целите предоставят основата за формулиране и осъществяване на пакет от последователни задачи и действия, представени детайлно в следващия "План за Действие" от програмата.

*VIII.А. - Действия по I – ва Генерална стратегическа цел:*

Община Хаджидимово притежава богата и запазена природна среда, съхранена във относително висока степен. Стратегическа цел в периода на реализация на програмата ще бъде запазването компонентите на околната среда в състояние, което да гарантира устойчивост и ненакърняване параметрите им и осигуряване добро качество на жизнената среда. Специално внимание в рамките на тази стратегическа цел се отрежда на подобряване показателите за качеството на атмосферния въздух и намаляване на замърсеността му с фини прахови частици (ФПЧ). Постигането на целта ще се осигури, чрез реализацията на поредица от специфични цели, които да обезпечат устойчивото ползване на ресурсите в бъдеще, подобряване качеството на инженерната инфраструктура ( водопроводи, канализации, депа за отпадъци) и минимизиране на рисковете от аварии и бедствия.

*АТМОСФЕРЕН ВЪЗЛУХ*

1. Подобряване качеството на атмосферния въздух в съответствие с изискванията на *Наредба No 7 за оценка и управление качеството на атмосферния въздух (ДВ бр. 45/1999год., в сила от 1.01.2000 г.)*
2. Намаляване на емисиите на вредни вещества от промишлеността, автомобилния транспорт и битовия сектор;
3. Усъвършенстване системата за мониторинг и контрол на въздуха;
   1. Предприемане на действия за изграждане на газоразпределителна мрежа в гр. Хаджидимово и поетапното преминаване на промишлените предприятия, стопанските обекти, административните сгради и битовите абонати към използването на газ вместо използваните до сега твърди и течни горива.
   2. Саниране на публични сгади за повишаване на енергийната им ефективност и намаляване на количеството на вредните емисии в атмосферата.
   3. Повишаване информираността на населението за вредите, рисковете и опасностите от влошаване на КАВ и повишаване на екологичната култура.

За опазване чистотата на въздуха.

***ВОДИ***

Проучването на Европейската комисия  2017/2018 г. за по-добра защита на ресурсите за питейна вода формулира европейските препоръки при опазване на водите, предназначени за питейно-битово водоснабдяване.

Съгласно член 7 от Рамковата директива за водите,държавите-членки определят всички водни тела, които се използват за черпене на вода с питейни качества и имат дебит средно над 10 м3 на ден, или обслужват повече от петдесет човека.

Държавите - членки осигуряват установе­ното ниво на опазване на посочените водни обекти с цел предотвратяване на влошаването на техните качества и нама­ляване нивото на пречистване. Държавите-членки мо­гат да създадат охранителни зони за тези водни тела.

В тази връзка Община Хаджидимово формулира следните задачи по отношение на водите:

2. Осигуряване на необходимото количество и качество вода за населението и промишлеността:

* 1. Преодоляване недостига на питейна вода за някои от селищата на общината;
  2. Проучване и установяване на местата със сериозни загуби на вода. Установяване размера на згубите;
  3. Изграждане на ПСОВ за град Хаджидимово
  4. Обхващане и пречистване на отпадни води от бита и промишлеността;
  5. Предприемане на комплекс от мерки и дейности, насочени към проектно и финасово осигуряване на инциативите свързани с пречистване на отпадните води;
  6. Запазване и подобряване качеството на подземните и повърхностните води;
  7. Формиране на съзнание и интерес за икономии на водни ресурси.
  8. Осъществяване на постоянен ипериодичен мониторинг относно качествата на подаваната питейна вода на територията на Община Хаджидимово

.

**ОТПАДЪЦИ**

Факторът „отпадъци” не представлява особен проблем за община Хаджидимово. Въпреки това ефективното управлениена отпадъците може да спести разходването на ограничените публични ресурси, да подобри облика на населените места и да окаже положително въздействия върху общественото здраве. Поради тази причина, общественият интерес от съвременно управление на отпадъците е много висок., което може да се постигне чрез мерки насочени към:

1. Подобряване на системата за управление на отпадъците:

3.1. Включване в системата за събиране на отработените масла, акумулатори и автомобилни гуми;

3.2. Разработване на система за разделно събиране, рециклиране и повторна употреба на отпадъци;

3.3. Въвеждане поетапно на домашно компостиране на биоразградими

отпадъцив селата на общината;

3.4. Значително подобряване чистотата на населените места на територията на Община Хаджидимово;

3.5. Намаляване на отпадъците от селското стопанство и дървопреработвателните предприятия чрез изгаряне на отпадъците и добиване на биоенергия;

3.6 Съставяне на регистър на всички производствени фирми на територията на общината и създаване на база данни за отделяните производствени отпадъци от тях;

3.7. Предприемане на конкретни действия за недопускане на

нерегламентирано изхвърляне на отпадъци с което ще се спестят занчителни финасови ресурси;

* 1. Организиране на информационни кампании за ползите от разделно събиране на рециклируемите отпадъци
  2. Извършване на актуален морфологичен анализ на смесените битови отпадъци

***БИОЛОГИЧНО РАЗНООБРАЗИЕ***

Богатото биологично разнообразие е един от значимите активи на територията, чието разумно ползване, следва да бъде обект на целенасочена местна политика. Извличането на стопанска изгода в краткосрочен план следва да се осуети, чрез поредица от мерки и дейности, гарантиращи опазването и обогатяваснето на консервационната стойност на територията. Устойчивото ползване на този ресурс е важен фактор за бъдещия просперитет на местната общност в дългосрочен план.

1. Опазване и подържане на богатото биологично разнообразие:
   1. Съхраняване, укрепване и възстановяване на екосистемите в защитените територии;

4.2. Осигуряване на условия за устойчиво ползване на биологичните ресурси.

4.3. Разработване на общинскан програма за опазване на лечебните растения.

4.4. Популяризиране на агролесовъдството като форма за многофункционално и екологосъобразно използване на природните ресурси, при която се ползват предимствата от биологичното взаимодействие, създаващо се при съвместно отглеждане на дървесна и/или храстова растителност със земеделски култури и/или домашни животни.

* 1. Внедряване на съвременни информационни технологии в управлението на околната среда и природните ресурси, вкл. географски информационни системи (ГИС);
  2. Изготвяне на дългосточна програма за адаптиране на новите залесявания към климатичните промени и увеличаване капацитета на горите при усвояване и редуциране на вредните емисии в атмосферата.
  3. Разкриване на предприятие за преработка на диворастящи плодове,билки и гъби.
  4. Изграждане и поддържане на мржа екопътеки и кътове за отдих в извънселищни територии

***ШУМ***

1. Намаляване шумовото замърсяване:

5.1. Намаляване шумовото замърсяване в населените места от стопански обекти;

5.2. Намаляване шумовото замърсяване предизвикано от транспорта.

*VIII. Б. - Действия по II – ра  Генерална стратегическа цел:*

Интегриране общинската политика по опазване на околната среда в секторните политики, чрез отчитане на екологичните изисквания поставени в настоящата ОПООС при планирането на другите общински инициативи, свързани с развитието на икономиката и средата за обитаване. За реализацията на подобна политика е необходим местен институционален капацитет, воля и широка подкрепа от местните общности, както във етапа на формулиране на политики, така и в етапа на тяхната реализация.

Опазването и обогатяването на околната среда на дадена територия не е грижа само на една отделна институция, а зависи от дейността и активността на всички субекти в обществото. Интегрираното управление на околната среда е подход, който се прилага не само на национално, но и на местно ниво. Реализацията на тази стратегическа цел е стъпка в тази посока.

При сегашната структура на местната икономика не се очаква негативно въздействие върху състоянието на почвите. Въпреки това, при по-интензивен стопански растеж в бъдеще- развитие на земеделие, горското стопанство, добивна промишленост, трябва да се отчита възможността за проявление на дегенеративни процеси. Мерките и дейностите по тази специфична цел са насочени основно към изграждане на знания и умения за превенция на пожари, наводнения и ерозия на почвената покривка.

1. Въвеждане на политика за управление на околната среда, интегрирана в дейностите на стопанските отрасли на местно ниво:

1.1. Развитие на екологично чисти земеделие и животновъдство;

1.2. Запазване на околната среда в туристически райони.

* 1. Запазване и развитие на зелената система
  2. Стимулиране на земеделските производители за въвеждането на практики, свързани с подобряване състоянието на почвата, избор на подходящи сортове, приспособени към изменения на климата употреба на торове от естествен произход – оборски тор и компостни материали практики за секвестиране на въглерода /напр. добавяне на биовъглен, отпадъчни продукти и биоресурси, зелено торене (сидерация) и отглеждане на азотфиксиращи култури като боб, леща грах, соя и др.

1.5.Стимулиране на земеделските производители за въвеждането на практики, свързани с осигуряване на ефективно напояване на културите, задържане на влагата и температура на почвата.

1.6. Възстановяване, реконструкция и поддръжка на селскостопански пътища

1.7. Управление на заплахите от ерозия чрез прилагане на поясно земеделие, за тревяване на междуредията в трайни насаждения и лозя и др.

1.8. Управление на елементите на ландшафта и пасища чрез интегриране на полуестествени елементи. Отглеждане и управление на ивици и живи плетове на парцелите и по границите им. Създаване на малки площи или ивици земя с постоянна растителност, предназначени да задържат замърсители. Крайречни буферни ивици, ветрозащитни пояси, филтър ивици, валове, контурни тревни ивици – край водни обекти, гори и в обработваеми земи.

1.9. Картиране на уязвимите от наводнения зони в общината.

1.10. Почистване на наносни отложения от речните легла с намалена проводимост на територията на община Хаджидимово

1.11. Превенция и управление на риска от горски пожари

1.12. Изграждане на система за предупреждение, наблюдение,прогнозиране и сигнализиране във връзка с климатичните изменения

Капацитета на администрацията от различните нива на управление е ключов фактор за прилагането на успешни политики за опазването на околната среда. Разработването и прилагането на годишни програми за обучение на служителите в публичната администрация ще осигурят информираност и нови компетенции, обмен на знания и опит, за по-добро управление на процесите по опазване на околната среда.

1. *Обучение на ангажираните лица от общинска администрация по теми свързани с управление и опазване на околната среда, многофункционално управление на горите и горските ресурси и развитието на екологосъобразни земеделски практики.*

2.1. Повишаване знанията и уменията на местната администрация за планиране, реализация на дейности и инициативи по контрол на екологичната обстановка .

2.2. Подобряване контролната дейност на общината за спазване на екологичното законодателство по направлвния превантивен контрол , текущ контрол и последващ контрол

2.3. Насърчаване подаването на сигнали и гражданска ангажираност за осигуряване на контрол. Поставяне на кутии в населените места за сигнали от граждани

Широкото участие на обществеността и местните заинтересовани страни в процеса на опазване и обогатяване компонентите на околната среда е важно условие за постигане на целите на програмата. От една страна, хората, живеещи в общината, институциите и организациите са ползватели на природните ресурси, но от друга страна, те са основният източник на заплахи за състоянието на околната среда. Затова тяхната информираност, образованост, разбиране за причините и начините на опазване и мотивирането им за участие са от изключително значение за постигане на целите на програмата. Предприемането на планирани и целенасочени дейности за осигуряване на това разбиране е необходимо за самото прилагане на програмата.

3. Участие на обществеността при решаване на проблемите на околната  
среда:

3.1. Създаване условия за включване на местното население в инициативи по опазване на околната реда;

3.2. Повишаване на обществената култура и съзнание по проблемите на околната среда;

3.3. Привличане на обществеността в процеса на вземане на решения и съставяне на екологична политика.

Формулираните по-горе цели на Програмата по Околна Среда на Община Хаджидимово представят не само посоката на развитие на политиката в опазването на околната среда през следващите години до 2028, но са и основополагащи за бъдещата стратегия за устойчиво развитие. Постигането на целите заложени в настоящата програма само по себе си е стъпка към систематичното решаване на екологичните проблеми в Община Хаджидимово.

# ***IX.*** *Индикативна таблица на необходимите средства за реализаия на ОПООС*

Посочените по долу стойности за изпъление на мерките са ориентировъчни и са приети при ценовите равнища на горива, електроенергия, консумативи и МРЗ към м. Януари 2022г. Друга част от цените ще бъдат определени след провеждане на процедури по ЗОП , а трети по ПСД на съответните проекти.

|  |  |  |
| --- | --- | --- |
| ***№*** | **МЯРКА** | ***Прогнозна стойност (лв.)*** |
| ***I.1.*** | **Подобряване качеството на атмосферния въздух в съответствие с изискванията на *Наредба No 7 за КАВ*** |  |
| 1.1. | Намаляване на емисиите на вредни вещества от промишлеността, автомобилния транспорт и битовия сектор; | Стойността ще се установи с разработката на проектите |
| 1.2. | Усъвършенстване системата за мониторинг и контрол на въздуха. | 6000 лв. в т.ч. и проект |
| 1.3. | Подготовка за изграждане на газоразпределителна мрежа в гр. Хаджидимово и дефиниране на нуждите на потребителите. | По проект |
| 1.4. | Саниране на публични сгади за повишаване на енергийната им ефективност. | По проект – прогнозно 120 лв./м.кв |
| 1.5. | Повишаване информираността на населението по отношение КАВ. | 5000 лв. |
| ***I.2*** | **Осигуряване на необходимото количество и качество вода за населението и промишлеността** |  |
| 2.1. | Преодоляване недостига на питейна вода за някои селища от общината. | Стойността ще се установи с разработката на проектите |
| 2.2. | Проучване и установяване на местата на сериозни загуби на вода | 3000 лв. |
| 2.3. | Изграждане на ПСОВ за град Хаджидимово | по ПСД |
| 2.4. | Обхващане и пречистване на отпадни води от бита и промишлеността | Стойността ще се установи с разработката на проектите |
| 2.5. | Проектно и финасово осигуряване на инциативи свързани с пречистване на отпадни води. | Стойността ще се установи с разработката на проектите |
| 2.6. | Запазване и подобряване качеството на подземните и повърхностните води | 2500 лв. проекти за СОЗ |
| 2.7. | Формиране на съзнание и интерес за икономии на водни ресурси | 7000 лв. |
| 2.8. | Осъществяване на постоянен и периодичен мониторинг относно качествата на подаваната питейна вода на територията на Община Хаджидимо | 4000 лв. |
| ***I.3.*** | **Подобряване на системата за управление на отпадъците** |  |
| 3.1. | Включване в системата за събиране на отработените масла, акумулатори и автомобилни гуми | Корпоративно финансиране |
| 3.2. | Въвеждане на система за разделно събиране, рециклиране и повторна употреба на отпадъци | 25000 лв. |
| 3.3. | Поетапно въвеждане на домашно компостиране на биоразградими отпадъци | 2500 лв. |
| 3.4. | Подобряване чистотата на населените места на територията на Община Хаджидимово | 60000 лв. |
| 3.5. | Намаляване на отпадъците от селското стопанство и дървопреработка чрез използването им за биоенергия | Корпоративно финансиране |
| 3.6. | Изготвяне регистър създаване на база данни за отделяните производствени отпадъци | В рамките на служебните ангажименти |
| 3.7. | Действия за недопускане на нерегламентирано изхвърляне на отпадъци | В рамките на служебните ангажименти |
| 3.8. | Организиране на информационни кампании за ползите от разделно събиране на рециклируемите отпадъци | 4500 лв. |
| 3.9. | Извършване на актуален морфологичен анализ на ТБО | 7000 лв. |
| ***I.4.*** | **Опазване и подържане на богатото биологично разнообразие:** |  |
| 4.1. | Съхраняване, укрепване и възстановяване на екосистеми в защитените територии | 15000 лв. |
| 4.2. | Осигуряване на условия за устойчиво ползване на биологичните ресурси | 4500 лв. |
| 4.3. | Разработване на общинскан програма за опазване на лечебните растения | 3500 лв. |
| 4.4. | Популяризиране на агролесовъдството като форма за многофунк- ционално и екологосъобразно използване на природните ресурси. | 6500 лв. |
| 4.5. | Внедряване на съвременни информационни технологии в управлението на околната среда и природните ресурси, вкл. географски информационни системи. | 5500 |
| 4.6. | Изготвяне на дългосточна програма за адаптиране на новите залесявания към климатичните промени и увеличаване капацитета на горите. | 10000 лв. |
| 4.7. | Разкриване на предприятие за преработка на диворастящи плодове,билки и гъби. | Корпоративно финансиране |
| 4.8. | Изграждане и поддържане на мржа екопътеки и кътове за отдих в извънселищни територии. | По проект |
| ***I.5.*** | **Намаляване шумовото замърсяване** |  |
| 5.1. | Намаляване шумовото замърсяване в населените места от стопански обекти. | В рамките на служебните ангажименти |
| 5.2. | Намаляване шумовото замърсяване предизвикано от транспорта. | В рамките на служебните ангажименти |
| ***II.1.*** | **Въвеждане на политика за управление на околната среда,**  **интегрирана** в  **дейно- стите на стопанските отрасли на местно ниво:** |  |
| 1.1. | Развитие на екологично чисти земеделие и животновъдство | 4500 лв. |
| 1.2. | Запазване на околната среда в туристически райони | 3500 лв. |
| 1.3. | Запазване и развитие на зелената система | Съгласно про- ект прогнозна стойност 1135 лв/дка |
| 1.4. | Стимулиране на земеделските производители за подобряване състоянието на почвата | 5000 лв. |
| 1.5. | Стимулиране на земеделските производители за въвеждането на практики за ефективно напояване задържане на влагата и температура на почвата | 5000 лв. |
| 1.6. | Възстановяване, реконструкция и поддръжка на селскостопански пътища | по ПСД |
| 1.7. | Управление на заплахите от ерозия чрез прилагане на поясно земеделие | по ПСД |
| 1.8. | Управление на елементите на ландшафта и пасища чрез интегриране на полуестествени елементи | по ПСД |
| 1.9. | Отглеждане и управление на ивици и живи плетове на парцелите и по границите им | по ПСД |
| 1.10. | Картиране на уязвимите от наводнения зони в общината | 8000 лв. |
| 1.11. | Почистване на наносни отложения от речните легла с намалена проводимост на тери-торията на община Хаджидимово | по ПСД |
| 1.12. | Превенция и управление на риска от горски пожари | В рамките на служебните ангажименти |
| 1.13. | Изграждане на система за предупреждение, наблюдение, прогнозиране и сигнализиране във връзка с климатичните изменения | по ПСД |
| ***II.2.*** | ***Обучение на ангажираните лица от общинска администрация по теми свързани с управление и опазване на околната среда, многофункционал- но управление на горите и горските ресурси и развитието на еколого-съобразни земеделски практики.*** |  |
| 2.1. | Повишаване знанията и уменията на местната администрация за планиране, реализация на дейности и инициативи по контрол на екологичната обстановка | 2000 лв. |
| 2.2. | Подобряване контролната дейност на общината за спазване на екологичното законодателство по направлвния: превантивен ,текущ и последващ контрол | В рамките на служебните ангажименти |
| 2.3. | Насърчаване гражданската ангажираност . Поставяне на кутии по населените места за сигнали и предложения на граждани за подобряване управлението на околната сред | 5000 лв. |
| ***II.3.*** | **Участие на обществеността при решаване на проблемите на околната среда** |  |
| 3.1. | Създаване условия за включване на местното население в инициативи по опазване на околната реда | 4000 лв. |
| 3.2. | Повишаване на обществената култура и съзнание по проблемите на околната среда | 2000 лв. |
| 3.3. | Привличане на обществеността в процеса на вземане на решения и съставяне на екологична политика | В рамките на служебните ангажименти |

***Х. Организация за изпълнението на програмата, контрол и отчитане.***

# 

Програмата за опазване на околната среда на община Хаджидимово има продължителност шест години. Началото на реализацията й се поставя през 2022 г.,а краят е 31. Декември 2027 г. Тя има отворен характер и може да бъде допълвана и актуализирана, когато това е необходимо.

Програмата за опазване на околната среда на община Хаджидимово е съгласувана с РИОСВ Благоевград – относно необходимостта от извършването на екологична оценка по приемането й - Писмо изх. №................................ От община Хаджидимово е приета с Решение ..........  /......... на Общинския съвет.

Процесът за организация на изпълнението, наблюдението, контрола и отчета по изпълнението на политиката за опазване на околната среда се организира от Кмета на общината и се възлага на упълномощено от него длъжностно лице.

В процеса на наблюдение Общинската администрация осигурява участието на граждански организации, институции, физически и юридически лица, като се спазва принципа за партньорство, публичност и прозрачност.

В този смисъл партньорството между общинските власти, областната администрация, държавата, бизнес субектите, НПО и всички заинтересовани лица и институции осигурява възможност за изпълнение на по-голям обем от планираните мерки и дейности.

Предметът на наблюдение включва изпълнението на целите и приоритетите на ОПООС, финансирането, организацията и методите на изпълнение, прилагани от съответните административни структури.

Целта на наблюдението е да бъдат отчетени отклонения от програмата ако такива възникнат на достатъчно ранен етап, така че да бъде възможно тяхното коригиране, преди последствията да се превърнат в непреодолими.

С наблюдението се оценява до каква степен са изпълнени конкретните задачи (чрез индикаторите от плана за действия – Приложения 1÷8 ) и доколко са постигнати целите на ОПООС. Също така се оценява и доколко са спазени основние принципи, като прозрачност и публичност. В случаи, че задачите за съответния период не са изпълнени или не са съблюдавани принципите, се извършва анализ на причините за това и какви действия следва да бъдат предприети с оглед на тяхното реализиране.

Така наблюдението позволява своевременно да се предприемат коригиращи действия, ако напредъкът е неудовлетворителен или ако възникнат промени в условията.

Контролът е инструмента за подобряване работата на общинската администрация и за формулиране на правилни управленски решения във връзка с изпълнението на ОПООС. Контролът се осъществява от Общинския съвет.

Кметът на община Хаджидимово ежегодно внася в общинския съвет отчет за изпълнението на Програмата, а при необходимост внася и предложения за нейното допълване и актуализиране. Отчета се публикува на интернет страницата на общината.

На основание на чл. 79, ал. 6 от ЗООС отчета за изпълнението на Програмата се представя за информация в РИОСВ.

По предложение на кмета на общината ежегодно с приемането на общинския бюджет се определят средствата за изпълнение на приоритетните екологични проекти и дейности, включени в Общинската програма за околна среда. Дейностите заложени в програмата и плана за действие се вземат предвид и при изготвяето на дългосрочната бюджетна прогноза на общината.

Координатор по изпълнението на Програмата е експерт “ Екология“ в общината .

**X. ИЗТОЧНИЦИ:**

***Конвенции:***

Конвенция за опазване на дивата европейска флора и фауна и природните местообитания

Рамсарска конвенция за влажните зони

Европейска конвенция за ландшафта

Конвенция за опазване на световното културно и природно наследство

***Директиви:***

Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа.

Директива 96/62/EО на Съвета от 27 септември 1996 година относно оценката и управлението на качеството на околния въздух.

Директива 2009/28/ЕО на Европейския парламент и Съвета за насърчаване използването на енергия от възобновяеми източници и за изменение и впоследствие за отмяна на Директиви 2001/77/ЕО и 2003/30/ЕО.

Директива 98/83/ЕС относно качеството на водите, предназначени за консумация от човека.

Директива 91/676/ЕЕС относно защита на водите от замърсяване с нитрати от земеделски източници.

Директива 91/271/ЕЕС относно пречиствателните станции за отпадъчни води от населени места.

Директива 80/68/ЕЕС за защита на подземните води от замърсяване с опасни вещества.

Директива 91/271/ЕИО за пречистване на отпадъчни води.

Директива на съвета №92/43/ЕИО за опазване на природните местообитания и на дивата флора и фауна.

Директива 2009/147/ЕО на Европейския парламент и Съвета относно опазването на дивите птици.

Директива 2013/28/ЕС на Комисията от 17 май 2013 г. за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства.

Директива 2012/19/ЕC на Европейския парламент и на Съвета от 4 юли 2012 година относно отпадъци от електрическо и електронно оборудване (ОЕЕО).

Директива 2006/66/EО на Европейския парламент и на Съвета от 6 септември 2006 година относно батерии и акумулатори и отпадъци от батерии и акумулатори, и за отмяна на Директива 91/157/ЕИО.

Директива 1999/31/EО на Съвета от 26 април 1999 година относно депонирането на отпадъци.

Директива 94/62/EО на Европейския парламент и на Съвета от 20 декември 1994 година относно опаковките и отпадъците от опаковки.

Директива 2000/53/EО на Европейския парламент и на Съвета от 18 септември 2000 година относно излезлите от употреба превозни средства.

Директива 2002/96/EО на Европейския парламент и на Съвета от 27 януари 2003 година относно отпадъци от електрическо и електронно оборудване (ОЕЕО).

Директива 86/278/EИО на Съвета от 12 юни 1986 година за опазване на околната среда, и по-специално на почвата, при използване на утайки от отпадъчни води в земеделието.

***Национални планове и програми:***

Национален план за възстановяване и устойчивост.

Европейска „ Програма за развитие на селските райони 2014 - 2020 г. "

***Закони:***Закон за чистотата на атмосферния въздух (обн., ДВ, бр. 45 от 28.05.1996 г.)

Закон за водите (обн., ДВ, бр. 67 от 27.07.1999 г.)

Закон за биологичното разнообразие (обн., ДВ, бр. 77 от 09.08.2002 г.)

Закон за защитените територии (обн. ДВ, бр.133 от 11.11.1998 г. )

Закон за почвите (Обн. ДВ. бр.89 от 06.11.2007 г.)

Закон за отговорността за предотвратяване и отстраняване на екологични щети (обн. ДВ бр. 43 от 29.04.2008 г.)

Закон за опазване на земеделските земи (обн. ДВ бр. 35 от 24.04.1996 г.)

Закон за защита на растенията, (обн., ДВ бр. 91 от 10.10.1997 г.)

Закон за управление на отпадъците (обн. ДВ, бр.53 от 13.07.2012 г.)

Закон за ратификация на Базелската конвенция за контрол на трансграничния превоз на опасни отпадъци и тяхното обезвреждане (обн., ДВ, бр. 8 от 26.01.1996 г.)

Закон за опазване на околната среда (обн., ДВ, бр. 91 от 25.09.2002 г., изм. и доп.)

Закон за достъп до обществена информация (обн., ДВ, бр. 55 от 07.07.2000 г.)

Закон за ограничаване изменението на климата (обн. ДВ, бр.22 от 11.03.2014 г.)

***Постановления:***

Постановление №354 на МС от 28.12. 2012 г.за приемане на Наредба за норми за допустими емисии на серен диоксид, азотни оксиди и прах, изпускани в атмосферата от големи горивни инсталации.

Постановление №209 на МС от 20 август 2009 г. за осигуряване на финансиране за изграждането на регионални системи за управление на битовите отпадъци, на регионалните съоръжения за предварително третиране на битовите отпадъци и за закриването на общински депа за битови отпадъци (обн., ДВ, бр. 68 от 25.08.2009 г.)

***Правилници:***

Устройствен правилник на Министерство на околната среда и водите.

Устройствен правилник на Изпълнителната агенция по околна среда.

Правилник за устройството и дейността на предприятието за управление на дейностите по опазване на околната среда.

Правилник за прилагане на Закона за опазване на земеделските земи (обн., ДВ, бр. 84 от 4.10.1996 г.)

***Наредби***

Наредба №1 от 10.10.2007 г. за проучване, ползване и опазване на подземните води.

Наредба №1 от 11.04.2011 г. за мониторинг на водите.

Наредба №2 от 13.09.2007 г. за опазване на водите от замърсяване с нитрати от земеделски източници.

Наредба №2 от 8.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване.

Наредба №3 от 16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.

Наредба №7 от 14.11.2000 г. за условията и реда за заустване на производствени отпадъчни води в канализационните системи на населените места.

Наредба №9 от 16.03.2001 г. за качеството на водата, предназначена за питейно-битови цели.

Наредба за реда и начина за оползотворяване на утайки от пречистването на отпадъчни води чрез употребата им в земеделието.

Наредба за ползването на повърхностните води.

Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони.

Наредба за условията и реда за разработване и утвърждаване на планове за управление на защитени зони.

Наредба №26 от 2.10.1996 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт, (обн. ДВ, бр. 89 от 22.10.1996 г.)

Наредба №3 от 1 август 2008 г. за нормите за допустимо съдържание на вредни вещества в почвите (обн. ДВ. бр.71 от 12 Август 2008 г.)

Наредба №4 от 12 януари 2009 г. за мониторинг на почвите (обн. ДВ. бр.19 от 13 Март 2009 г.)

Наредба за батерии и акумулатори и за негодни за употреба батерии и акумулатори (Приета с ПМС №351 от 27.12.2012 г., обн., ДВ, бр. 2 от 8.01.2013 г.)

Наредба за разделно събиране на биоотпадъците, приета с ПМС №275 от 06.12.2013 г. (Oбн. ДВ, бр. 107 от 13.12.2013 г.)

Наредба за третиране на биоотпадъците, приета с ПМС №235 от 15.10.2013 г. (Oбн. ДВ, бр. 92 от 22.10.2013 г.)

Наредба за управление на строителните отпадъци и за влагане на рециклирани строителни материали, приета с ПМС 277 от 5.11.2012 г. (Oбн., ДВ, бр. 89 от 13.11.2012 г., в сила от 13.11.2012 г.)

Наредба за опаковките и отпадъците от опаковки (обн., ДВ, бр. 85/06.11.2012 г.)

Наредба №2 от 23.07.2014 г. за класификация на отпадъците (обн., ДВ, бр. 66 от 08.08.2014 г. )

Наредба №7 за изискванията, на които трябва да отговарят площадките за разполагане на съоръжения за третиране на отпадъци (обн., ДВ, бр. 81 от 17.09.2004 г. )

Наредба №6 за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (обн., ДВ, бр. 80 от 13.09.2013 г., в сила от 13.09.2013 г.)

Наредба №1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри (обн., ДВ, бр. 51 от 20.06.2014 г.)

Наредба за излезлите от употреба моторни превозни средства (Приета с ПМС №11 от 15.01.2013 г., обн., ДВ, бр. 7 от 25.01.2013 г., посл.изм. бр. 57 от 28.07.2015 г.)

Наредба за реда и начина за оползотворяване на утайки от пречистването на отпадъчни води чрез употребата им в земеделието (Приета с ПМС №339 от 14.12.2004 г., обн., ДВ, бр. 112 от 23.12.2004 г.).

Наредба за отработените масла и отпадъчните нефтопродукти (приета с ПМС №352 от 27.12.2012 г., обн. ДВ. бр.2 от 08.01.2013 г.)

Наредба за излязлото от употреба електрическо и електронно оборудване (приета с ПМС № 56 от 13.11.2013 г., обн. ДВ, бр. 100 от 19.11.2013 г., в сила от 01.01.2014 г.)

Наредба за вида, размера и реда за налагане на санкции при увреждане или при замърсяване на околната среда над допустимите норми и/или при неспазване на определените емисионни норми и ограничения.

***Други***

Общински план за развитие 2014-2027 г. - АКТУАЛИЗАЦИЯ

Програма за управление на отпадъците на община Хаджидимово

Национална стратегия за управление и развитие на водния сектор в Р.България

Национална стратегия за опазване на биологичното разнообразие

Стратегически план за биологичното разнообразие

Национален стратегически план за поетапно намаляване на количествата на биоразградимите отпадъци, предназначени за депониране 2010-2020 г.

Интернет страница на община Хаджидимово - <http://hadzhidimovo.com>

Интернет страница на Министерство на околната среда и водите - http://moew.government.bg/  
Интернет страница на Изпълнителна агенция по околна среда и водите http://eea.government.bg/  
Интернет страница на РИОСВ – Русе - <http://www.riosvbl.org>

Интернет страница на НАТУРА 2000 - [http://natura2000.moew.government.bg](http://natura2000.moew.government.bg/)

Интернет страница на НСИ - http://www.nsi.bg/

Климатичен справочник на България.

Агенция по кадастър.